( И.А.Оздоев , Р.И.Оздоев «Г1алг1ай метта грамматика» )

г1алг1ай метта урокаш – 9-ча классе г1алг1ай метта грамматика хьехача хьехархошта лаьрх1а урокий конспекташ. Теркам т1абахийта – во х1ама б1аргагуча дешархочоа алапаш доаккхадар а кхоачам халийтар а. )

**Духт1аваккхар**

Кхаь кога т1а этта г1анд

1ана дохаргдац.

Кхаь б1оаг1а т1а латта Мохк

Ц1аккха харцаргбац :

Хьалхарбар аьшка б1оаг1а –

Даьлах тешар да .

Шоллаг1бар а иштта ч1оаг1а –

Къаман ший мотт ба .

Кхоалаг1бар онда б1оаг1а –

Къаман эздел да .

Коазой 1ийса « К1антий дегаш »

( Ер г1алг1ай метта урокаш 8-ча классе г1алг1ай метта грамматика хье-хача хьехархошта лаьрх1а да.Программо д1адеххача тайпара , к1ира ши сахьат а долаш ,дешара шера йоаг1аш йолча 68 урока планаш-конспек-таш я пособе т1а язъяьраш.

Пособе керттера декхар дар къонача,балха говзал к1езига йолча хье-хархошта г1о-новкъостал дар.

Дешархой знанешка хьежжа,хьехархочун,урока конспект язъеча ха-на, пайда эца йиш хургья укх разработкаех.

Автор тешаш я, г1алг1ай мотт хьехача хьехархоша ер урокий конспек-таш,шоаш кхолламца беча балхаца тоа а еш,вай г1алг1ай меттацара бо-ла берий безам кхы а дег1а а боалабеш,шерра пайда а эцаш, лелаергхи-ларах.

Г1алг1ай метта грамматика хьехара говзал х1анз а к1оаргга техка яьн-наяц , цудухьа укх пособе т1а кхоачамбоацараш хила тарлу.

Автора баркал а оалаш т1аэцаргда пособи д1ахо йодача хана кхы а тоадара шоашта нийсаг1а а дикаг1а а хетачох тхога яздича.

Ирази аьттуви хилба шун массане а оаш беча лоарх1амеча балха т1а,оаш арабаьккха в1алла а атта боацача новкъа.Вай хьалкхувш йолча т1ехьенна юкъе эггара дикадар а,хозадар а,эздийдар а шерра доаржада-ра Дала ше аьттув боаккхалба шун !

Наьна мотт 1омабар,къаьстта грамматика,боккха лоарх1ам болаш да дешархой кхетам дег1абоалабара.Дешархошта д1ахьехар хила деза уж кхетаргболаш,1омадаьчох пайда эца ховш хургболаш.Из болх массаза а аналитически-синтаксически наькъаца д1абахьа беза: грамматически бо-къонаш в1аши юсташ,1омаеш йолча грамматически материала юкъера кертера дар хьакъестадеш,иштта кхы д1ахо а.

Вай берашта наьна метта грамматика харо новкъостал ду эрсий мотт дикаг1а кхетабара а.

Цул совг1а, культура лакха йолаш саг ва из,аьнна,ала йиш яц бокъон-ца ший литературни наьна мотт цаховчох.

1илман болхлошта а хьехархошта а хьалхашка латта декхар ца1 да – наьна мотт 1омадеш патриотизм а къамий курал а йолаш дешархой хьал кхебар. Из лоарх1аме дола декхар кхоачашде новкъостала лаьрх1а да ер пособи.

Г1алг1ай мотт 1омабе беза цхьа система йолаш оттадаьча декхараш-та т1ера ца вувлаш.Тайп-тайпарча хьехама наькъашца кхоачашде деза уж декхараш.

Укх пособе т1а еннай хетаргахьа оттаяь йола урокий планаш,лоацца разработкаш ( къаьстта керда тема хьехарах лаьца хьехамаш ) , кален-дарни планаш.

Ший болх д1ахьош,х1ара урока т1а хьехархо хьежа веза дешархоша деш дола къамаьл логически бувзам болаш хиларга ( дувзаденна къа-маьл шаьрду ) , дешашдар къоастадеш ( выразительно ) дешаргдолаш , 1омадешдар кхетадеш хургдолаш ( формализм йоацаш ) .

Дешархой знанешка хьежжа,хьехархочун,урока конспект язъеча хана, пайда эца йиш хургья укх разработкаех.

Г1алг1ай метта грамматика хьехара говзал х1анз а к1оаргга техка яьн-наяц,цудухьа укх пособе т1а кхоачамбоацараш хила тарлу.

Автора баркал а оалаш т1аэцаргда пособи д1ахо йодача хана кхы а тоадара шоашта нийсаг1а а дикаг1а а хетачох тхога яздича.

Автор.

**Грамматика 8 кл. 70 сахьат.**

|  |  |  |  |
| --- | --- | --- | --- |
| **п\№** | **Урокий темаш** | **Сахьа- таш** | **Ха** |
| **I.** | **Наьна мотт – халкъа са.** | **1** |  |
| 1. | Наьна мотт – халкъа са. | 1 |  |
| **II.** | **1омадаьр кердадаккхар.** | **2** |  |
| 2. | Ц1ердош , белгалдош,куцдош,хандош. | 1 |  |
| 3. | Тахкара диктант. | 1 |  |
| **III.** | **Дешай цхьанкхетари предложении.** | **10 + 1** |  |
| 4. | Дешай цхьанкхетар хьахилари цун грам-ки лоарх1ами. | 1 |  |
| 5 | Предложени хьахилари цун грам-ки лоарх1ами. | 1 |  |
| 6. | Цхьанкхийттача дешашкеи предложенешкеи дешай був-зам.Бартбар. | 1 |  |
| 7. | Урхалдар. | 1 |  |
| 8. | Т1атовжар. | 1 |  |
| 9. | Сочинени. | 1 |  |
| 10. | Предложенешкеи цхьанкхийттача дешашкеи дешай арг1а | 1 |  |
| 11. | Ма1ана тохар. | 1 |  |
| 12. | 1омадаьр кердадаккхар. | 2 |  |
| 13. | Тахкара диктант. | 1 |  |
| **IV.** | **Цхьалхане предложени.** | **4** |  |
| 14. | Предложени.Предложене кертера маьженаш. | 1 |  |
| 15. | Предложеней тайпаш.(д.,х.,а. ) | 1 |  |
| 16. | Цхьан оттамеи,шин оттамеи, кхаь оттамеи предложе-неш. | 1 |  |
| 17. | Кхычунга йоалеи ца йоалеи предложенеш. | 1 |  |
| **V.** | **Предложене кертера маьженаш.** | **6 + 2** |  |
| 18. | Подлежащи, даьржа подлежащи. | 1 |  |
| 19. | Карардар,даьржа каракдар. | 1 |  |
| 20 | Сказуеми.Цхьалхане сказуеми. | 1 |  |
| 21. | Изложени. | 2 |  |
| 22. | Хандеша оттама сказуеми. | 1 |  |
| 23. | Ц1ера оттама сказуеми. | 1 |  |
| 24. | Тахкара диктант. | 1 |  |
| **VI.** | **Кертерза маьженаш.** | **8 + 1** |  |
| 25. | Предл-е кертерза маьженаш.Кхоачам. | 1 |  |
| 26. | Къоастам. | 1 |  |
| 27. | Юхедуллар. | 1 |  |
| 28. | Сочинени. | 1 |  |
| 29. | Лоаттам.Меттига,хана лоаттам. | 1 |  |
| 30. | Бахьана лоаттам,дагалоацама лоаттам. | 1 |  |
| 31. | Дара-куца,хьала лоаттам. | 1 |  |
| 32. | Боарамеи лаг1айи лоаттам. | 1 |  |
| 33. | Диктант. | 1 |  |
| **VII.** | **I оттама предложенеш.** | **2** |  |
| 34. | I оттама предложеней тайпаш . | 1 |  |
| 35. | Йиза йоаца предложени. | 1 |  |
| **VIII .** | **Предложене цхьантайпара маьженаш.** | **5 + 2** |  |
| 36. | Предложене цхьантайпара маьженаш. | 1 |  |
| 37. | Цхьантайпара болеи боацеи къоастамаш. | 1 |  |
| 38. | Сочинени. | 2 |  |
| 39. | Предл-е цхьантайпарча маьженашцара хоттаргаш. | 1 |  |
| 40. | Предл-е цхьантайпарча маьженашта юкъе ( , ) . | 1 |  |
| 41. | Предл-е цхьантайпарча маьженашка чудерзора дешаш. | 1 |  |
| **IX.** | **Предложене къаьстта кертерза маьженаш.** | **7 + 2** |  |
| 42. | Предл-е къаьста маьженаш. | 1 |  |
| 43. | Къаьста кхоачам. | 1 |  |
| 44. | Къаьста къоастам | 1 |  |
| 45. | Изложени. | 2 |  |
| 46. | Къаьста юхедуллар. | 1 |  |
| 47. | Къаьста лоаттам. | 1 |  |
| 48. | Кхетаяйтара предложене маьженаш. | 1 |  |
| 49. | Тахкара диктант. | 1 |  |
| **X.** | **Грамматика бокъонех предложене маьженех ца дувзалуш дола дешаш.** | **11** |  |
| 50. | Грамматика бокъонех предл-е маьженех ца дувзалуча дешай разрядаш. | 1 |  |
| 51. | Т1адерзар,даьржа т1адерзар. | 1 |  |
| 52. | Т1адерзаре сецара хьаракаш. | 1 |  |
| 53. | Юкъедоаладаь дешаш,царцара сецара хьаракаш. | 1 |  |
| 54. | Юкъедоаладаьча дешай кертера лоарх1амаш. | 1 |  |
| 55. | Юкъейоалаяь предложенеш,царцара сецара хьаракаш. | 1 |  |
| 56. | **Х1аа,а**  яха дешаш-предложенеш. | 1 |  |
| 57. | Предложене чу айдардешаш-предложенеш. | 1 |  |
| 58. | 1омадаьр кердадаккхар. | 1 |  |
| 59. | Тахкара диктант. | 1 |  |
| **XI.** | **Ма дарреи эргеи къамаьл** | **3** |  |
| 60. | Ма дарра къамаьл. | 1 |  |
| 61. | Ма дарра къамаьл белгалдар. | 1 |  |
| 62. | Ма дарра къамаьл эргача къамаьлага далар. | 1 |  |
| **XII.** | **1омадаьр кердадаккхар.** | **2** |  |
| 63. | Шера 1омадаьр кердадаккхар. | 1 |  |
| 64. | Тахкара диктант. | 1 |  |
| 65. | !омадаьр кердадаккхар. | 2 |  |
|  | **Шера:** | 70 сахьат |  |

**9 кл. -гр - ка** -  **70 сахьат .** **диктант-120-135 дош ; изл. - 300 - 350 дош.**

**Урок № 1 .**

**Тема** : **Наьна мотт - халкъа са.**

**Лоарх1ам : г1алг1ай метта хозал а из б1аьхий хилар а берашта масалашца хайтар ; нийса язда-**

**ра навыкаш дег1айоалаяр ; меттацара безам кхебар .**

**Гойтара г1ирс : тесташ,карточкаш,стихай сборникаш.**

**Урока никъ :**

**I Кийчо ю ха.**

II.Дешай диктант : вувцаш,ца вувцаш,ца вувца,цавувцар,доаккхал,лаьрхх1а,топа хи-ствол (ружья, винтовки),хайта.

III Тохкамаш :1.**синтаксически -: Хозача дешо лакха лоам бошабаьб . (Дувцара,цхьалхане,йиза, гр-ки лард: дешо лоам бошабаьб ,кхычунга йоала,нийса арг1а,яьржа).**

**2. морфологически : хозача ( дешо )**

**I Белгалдош.**

**II. Юхь. ф. - хоза.**

**III. Массаза хула белгалонаш : 1).мишталли; 2) юхьера л.,; 3) ло1амза ф...**

**IV. Хувцалу белгалонаш :1)Д.д.,;2) -3) -таьрахьашца,классашца хувцалац.**

**V. С. г1. - къоастам**

3.фонетически :лакха -ла-кха : **[** лакха **]-ла-кха – шин дешдаькъах латт, шаккхе а дийла да, цар т1еххьара алап мукъа хилар бахьан долаш**

л **- [** л **] - мукъаза,**цхьалха**,къора,ч1оаг1а,сонорни;;**

**а - [ а ] - мукъа,цхьалха,й1аьха,**

**кх - [** кх **] -мукъаза,шолха,къора,ч1оаг1а**

**а - [ а ] - мукъа,цхьалха,лоаца,;**

**4 алап, 4 оаз, 2 мукъаза, 2 мукъа .**

IV.Урока темацара болх :

1) Хьехархочун дош.

- Цхьаккха саг хургвац наьна мотт яха дешаш ца хозаш а уж ца дезаш а.Дунен т1а мел дахача къамий х1аране ше-ший наьна мотт ба . Кхыча метташта юкъе ший моттиг хьалаьцай г1алг1ай метто а. Вай мехка бахаш ба б1аь совг1а къамах бола нах.Х1аране ший мотт ба,ший тайпара эргалонаш а башха-лонаш а йолаш.Уж дерригаш а 1омаде цхьан сага вахар а тоъаргдац.Цудухьа вай мехкара къамашта юкъе бувцам лоаттабеш,х1аране культура,1илман тохкамаш довзийташ д1аэттаб эрсий мотт.

Нагахьа санна наьна мотт - халкъа са дале,дош цу метта хьаст ба ала мегаргда.Дешо адамаш в1а-шаг1тох,царна юкъе безам а барт-цхьоаг1о а лоаттаю.Цхьабакъда,дешо адамаш в1ашаг1къоастаде а,моастаг1ал а,цабезам а кхолла тарлу. ..

Эрна яьхадац хьаькъал долча наха:"Мотт - адама уйла эггара лоарх1амег1а бола г1ирс ба". Меттах доал дика мел дар:хьаькъал,наьха сакхетам,эхь-эздел,г1улакх,сий,денал,ший мехкацара безам,1алам довзар,иштта кхы дуккха а .

Хьамсара дешархой ! Вай даьша а ноаноша а йоккха метта ганз йитай вайна.Цун хам бе а,из лорае а,т1ехьайоаг1ача т1ехьенга д1акхачийта а вай декхарийла да...

Шун из г1улакх кхоачашде Дала а дикача наха а аьттув боаккхалба !..

2) "Наьна мотт - халкъа са" - О. 3 6 -8 абзацаш хьаязде,фу хет шоана поэташа яхачох?Шоана мишта хет г1алг1ай мотт?

3) Упр № 2. 1одеша,хьаязде,хьаала,мишта кхетаду оаш г1алг1ай поэташа метах яздаь стихотвореней муг1араш? ( шак1а - мрамор )

4) Цу текста юкъера хьа а лахе,хьаязде алапаши оазаши цхьатарра доаца дешаш.

5) Х1анз хьаязде деррига мукъаза алапаш зовне дола дешаш :дега,гарга, и.д1.

6). Совлен дола дешаш д1а а доахаш,хьаязъе ер предложенеш :

Керда, дешара, шу, 1одижар, д1адоладелар .Геттара , г1аддаха, ух, ловз, цхьоалаг1ча классера, бе-раш, ишколе. Х1анзале, массехк , стихотворени , 1омаяьй, д1айихьар , цар шоай , хьехархочунца .

7) Г1алг1ай меттах йола шоашта езаенна стихотворени ювцал вайна.

8) **Хенахз1окьеттарг -**а) коара хьайба да, б) аькха да, в) оалхазар да, г) га я . . ( **дятел )**

9) Ховли-довзали : **Дукха бац в1алла цунах лу мах :**

**Деррига дуни цун кер чу дах …? ( телевизор )**

V.1омадаьр ч1оаг1дар.

VI Урока корта бар :

VII Ц1аг1ара болх : § § 19-37-6-7 кл - керд.Упр № 3.

**2 - лаг1а урок.**

**Тема : Ц1ердош,белгалдош,куцдош,хандош.**

**Лоарх1ам : 5 - 7 кл. 1омадаьр керда а доаккхаш,ч1оаг1дар ; уж къестаде 1омабар дешархой ;**

**нравственни кхетам дег1абоалабар .**

**Гойтара г1ирс : тесташ,карточкаш,перфокарточкаш**

**Урока никъ :**

I Кийчо ю ха.

II Ц1аг1ара болх тахкар :1.Упр № 3. 2. Ловзар " Поацолг ".

III Дешай диктант :г1айг1а,йовзийта,лертт1а,да-нана,г1олгпха(ба,да) -сухожилие, кхоачам,къулба-малхбузехьара-юго-западный.

IV.Тохкамаш : **1. Синтаксически тохкам бе укх предложенена : Г1алг1ай метта к1оаргаленаш са къамо сона йовзийтай- ( Дувцара, цхьалхане предложени,йиза,грам - ки лард - к1оаргаленаш къамо йовзийтай , III от., кхычунга йоала, инверси, яьржа ) ;** 2.м.:къамо. 3.ф.: метта.

**2. морфологически : къамо**

**I Ц1ердош.**

**II. Юхь. ф. - къам .**

**III. Массаза хула белгалонаш : 1).юкъара; 2) хьан ?; 3) нах белгалбу .**

**IV. Хувцалу белгалонаш :1) нах белгалбу класс, 2)цхь.т. , 3) Д.д., 4) 1 л. .**

**V. С. г1. – подлежащи .**

3.фонетически :метта – **[** м**`** ет:а **]-мет-та – шин дешдаькъах латт, хьалхардар къайла да, цун т1еххьара алап мукъаза хилар бахьан долаш,шоллаг1дар – дийла да,цун т1еххьар алап мукъа хилар бахьан долаш .**

м **- [** м**` ] - мукъаза,**цхьалха**,зовне,сонорни,к1аьда;**

**е - [ э ] - мукъа,цхьалха,й1аьха,**

**тт - [** т: **] -мукъаза,шола мукъаза,къора,ч1оаг1а**

**а - [ а ] - мукъа,цхьалха,лоаца ;**

**5 алап, 4 оаз, 2 мукъаза, 2 мукъа .**

V.Урока темацара болх:

1)Тесташца болх а беш,ц1ердешахи,белгалдешахи,кеуцдешахи,хандешахи ховр кердадоаккх.

( Улга т1а язъяь я Вышегуров М. язъяь **« Ловца »** яха стих.,дика дешача дешархочунга 1оешийт из, т1аккха хьат1аязъяйт тетрадаш т1а , ц1ердешашта к1ал цхьа така хьокхаш , белгалдешашта -  ,хандешашта – ши така, куцдешашта –  а хьокхаш

***Маг1а баьрче ваккха хьаьша ,***

***1имерза******лоалахо ,***

***Тешаме доттаг1а***

***Хьона ма эшалва .***

***Наькъаваха нускал ,***

***Чуварга хьежа нана ,***

***Чувеча хьаста бер***

***Хьона ма эшалда .***

***Хьехам тела да ,***

***Т1ехьа отта воша ,***

***Велча , елха йиша***

**Хьона ма эшийла .**

2) Упр № 8. Цхьоален таьрахье латта дешаш дукхален таьрахье а увттадеш д1аязде уж :дош-дешаш, ц1а-ц1енош,дахка-дехкий,га-гаьнаш, и.д1.

3) Ханашца хувца ер хандешаш : ловза,дувца ( лайзавар,лайзав,лайзар,ловзар, ловз, ловзаргва, …)

4) Упр № 15 Лакхереи дистареи лаг1ашка а доахаш хьаязде белгалдешаш:мерза-мерзаг1а-эггара мер-заг1а,маьрша-маьршаг1а-эггара маьршаг1а, и.д1.

5) Укх белгалдешай разрядаш белгалъе: хоза йи1иг(м.б.),циска м1араш(т1.б.),ингале пхьег1а (о.б.), к1ай коч(м.б.),таханара урок(о.б.),веший во1(т1.б.),соахкара компот(о.б.),даьсса гали(м.б.),юртара дади(о.б.)

6) Ер предложени д1аязъе,белгалдешаи ц1ердешаи морфологически тохкам бе : Чехкачох ма кхера, к1аьдачох ма теша.(кица)

7) 3 доалареи 3 юкъареи ц1ердешаш д1аязде,т1аккха 3 мишт. белгалдош, 3-отн.б., 3 - т1. б. язде.

( Маг1албик,"Села1ад",Тирк-доалара ц1.,къоалам,мел,юрт-юкъара ц1.,к1ай,1ажаг1а,говза-м.б., юрта-ра,кизга,хьамча,Москвера-о.б.,циска,ж1але,даде-т1.б.)

8) Упр № 22. ( багаг1а ) Хандешаш хьа а лахе,белгалдаха цар соттамаши ханаши.Дувца,шоана фу хетт к1аьнко баьккхача ловцах.Хьангара 1омабаьб,аьнна ,хетт шоана,цо из ловца ? Цхьан йоккхача саго,тика т1а яха.цигара шийна коч **ийцай ( белгала сотам,яхаяьнна ха ). И.д1.**

8) **Къоахк -** а) аькха да, б) га я, в) зиза да, г) оалхазар да .  **( клён )**

9) Ховли-довзали :  **Хьалаца ко а дац,**

**Чудотта бертиг а яц ,**

**1оотта пхо а яц ,**

**1одотта ц1узам а дац . ( фуъ да )**

VI 1омадаьр ч1оаг1дар.

VII Урока корта бар :

VIII Ц1аг1ара болх : § § 19 – 36; 53 – 64 ; 93 – 98 -6-7 кл. –керд. Упр № 26.

**3 - лаг1а урок.**

**Тема : Тахкара диктант.**

**Лоарх1ам : 1омадаьр мишта кхетадаьд а грамматика мел лакхъеннай а тахкар.**

**Урока никъ :**

**I Кийчо ю ха.**

II . Урока темацара болх :

1) Деррига текст 1одеш. ( " Боскар " О. 152. )

**Юртал араваьлча,цхьа юкъ яьккхар Боскара,г1алг1ашеи деникинцашеи в1аши беш латта т1ом зувш.Асхьабага корта хьал ца айбайташ,еттача моастаг1ий пулемёта б1арг т1аэттар цун. Лаьтта бийша,топаш етташ ухкача деникинцашта т1ехьашка гувлга т1а латтар из.Ца хаддаш етташ яр пулемёт.Цунна т1акхача лаьрх1ар Боскара.К1еззига цун татага ладувг1аш а лаьтта, кашамашкахьа д1аволавелар из.Уж аьтта оаг1орахьа а дуташ,шувна 1ок1алваьлар.Котам а къайлайоаккхаргйоацаш т1ехига доаг1ар хий.Цу чу ваьлар Боскар.Цу сахьате т1оададир цун когаш. Хий шийла дар.Цхьабакъда,Боскара из теркалдацар.Б1аьзза из шийлаг1а хилча а варг-вар из цу чу.Цкъа дег чу дессар чакхдаккха дезар. Иштта яр Боскара оамал.Моллаг1а а цхьа лоарх1аме х1ама де эттача, шедар дицдолийтар цо.Беррига лоамарой санна,низ болаш тенна саг вар Боскар. ( С.Чахкиев. ) 120 дош.**

2) Цхьацца предложени язъеш,деррига текст д1аяздайт.

3) Юха а деш текст.

4) Т1адуллар :1.Белгалъяьча предл. синтаксически тохкам бе, 2.м.:теркалдацар, 3.ф.:юкъ.

III Урока корта бар :

**4 – лаг1а урок.**

**Тема : Дешай цхьанкхетар хьахилари цун грамматически лоарх1ами.**

**Лоарх1ам : дешай цхьанкхетарах а цун грамматически лоарх1амах а бола юкъера кхетам балар;**

**цхьанкхийтта дешаш нийса оттаде 1омабар дешархой; меттацара безам кхебар.**

**Гойтара г1ирс : тесташ,карточкаш,перфокарточкаш**

**Урока никъ :**

I Кийчо ю ха.

II Диктантий г1алаташцара болх.

III Дешай диктант :бийцаб,боамби,футтаройна,эггара хозаг1а,цадешар,ца деша,ца дешаш,бийса, шоашта.

IV.Тохкамаш :1.с.: **Г1алг1ай литературни мотт къона ба . ( Дувцара,цхьалхане,йиза,грамм-ки л.: мотт къона ба ,кхычунга ца йоала, нийска арг1а , яьржа ) .**  2.м.:г1алг1ай ( мотт ), 3.ф.:г1алг1ай.

V.Урока темацара болх:

1) Урока тема ювц. (§ 5. Дешай цхьанкхетари предложенеши 1омаеча метта хьа-къехьа долча 1илман даькъах **синтаксис оал** . Морфологии синтаксиси шоайла айхха бувзам болаш да , цу шиннех цхьана **грамматика оал**. Йоазув нийса хилийтара духьа , цунна юкъе тайп-тайпара сецара хьаракаш увтта-ду . Уж сецара хьаракаш увттадара йолча бокъонех **пунктуации** оал.

**Цхьанкхийтта дешаш** оал карадерзара бувзамца синтаксически в1ашаг1кхий-ттача,шоай къаьстта лексически лоарх1ам болча шин е кхы дукхаг1ча дешаех.Цхьанкхийтта дешаш хул **мукъеи мукъазеи.**

Мукъача цхьанкхийттача дешашта чудоаг1а х1ара дош ший лексически лоарх1ам болаш хул, масса-ла: городе ваха,шахте болх беш,директора амар. Мукъазача цхьанкхийттача дешашта чудоаг1ача де-шаех ца1 бизза ший лексически лоарх1ам болаш хилац,масала: кхора т1ара чувеча санна,ц1и яьлча санна.

Цхьанкхийттача дешаех предложении хилац.Цхьанкхийттача дешаша,предложене сана,бизза чакх-баьнна хоам белгалбац. **Дика ке1аьнк** – цхьанкхийтта дешаш. **Дика к1аьнк ва Мухьмад.**- предложе-ни я.

*Цхьанкхийтта дешаш шин даькъах латт :* ***кертереи карареи.*** *Дика к1аьнк –* ***кертера дош*** *да* ***к1аьнк,****карара дош да* ***дика;*** *городера воаг1а – кертера дош да* ***воаг1а,****карара дош да* ***городера****.*

*Цхьанкхийттача дешашта юкъе цар кертера дош ший къаьстта ма1ан а лексически лоарх1ам болаш а хул.Кертерчунгара хаттар оттаду карарча дешага.*

2) Упр № 30. Хаттарашца хьалаха цхьанкхийттача дешашкара кертера дешаш.Хьаала.къамаьла малаг1ча даькъаца белгалдаьд уж : Юртхой **кхаш(ц1ердош ) ,** кхаьча **к1а ( ц1ердош ) , и.д1.**

3) Упр № 33. Д1аязде диъ мукъа цхьанкхийтта дешаши диъ мукъаза цхьанкхийтта дешаши.К1ал цхьа така хьакха кертерча даькъа,талг1ен така хьакха карарча деша :**сакъердаме** книжка, **беттала**

бийса, **герга** бургац , **лоамара** фо ,ког лаьттах ца кхеташ, ц1е ц1ог1а детташ,замеш т1абаьхкаб,б1ил дахьаш венар санна,говра корта лаьцача санна, и.д1.

4) Шоашкара дага а лаьце уж т1еххьара цхьанкхийтта дешаш юкъе а долаш предложенеш д1аязъе : Ког лаьттах ца кхеташ лелар х1анз нускал. Ц1е ц1ог1а детташ чуиккхар к1аьнк нана йолча. И.д1.

5) Х1анз цу предложенешкара хьаязде деррига мукъаза алапаш ч1оаг1а дола дешаш : ц1ог1а,нана, и.д1.

6) **Мецхилг -** а) оалхазар да, б) га я, в) зиза да, г) аькха да . . **( стриж )**

7) Малаг1ча муг1ар грамматически г1алат да :

***Кхаь кога т1а этта г1анд***

***1ана дохаргдац.***

***Кхаь б1оаг1а т1а латта Мохк***

***Ц1аккха харцаргбац :***

***Хьалхарбар аьшка б1оаг1а –***

***Даьлах тешар да .***

***Шоллаг1бар а иштта ч1оаг1а –***

***Къаман ший мотт ба .***

***Кхолаг1бар унда боаг1а –* ( Кхоалаг1бар онда б1оаг1а )**

***Къаман издел д .* ( къаман эздел да )**

***Коазой 1ийса « К1антий дегаш »***

8) Цу стихотворене т1ара куцдешаш хьалаха,белгалъе цар разрядаш : ц1аккха – хана куцдош , и.д1. )

VI 1омадаьр ч1оаг1дар.

VII Урока корта бар :

VIII Ц1аг1ара болх : § 5 Упр № 31.

**5 – лаг1а урок.**

**Тема : Предложени хьахилари цун грамматически лоарх1ами.**

**Лоарх1ам : предложенеш хьахиларахи цар грамматически лоарх1амехи бола кхетам балар ;**

**доаг1ача хаттарашца предложене маьженаш къестае 1омабар дешархой ; Даьхен-**

**цара безам кхебар .**

**Гойтара г1ирс : тесташ,карточкаш,перфокарточкаш**

**Урока никъ :**

I Кийчо ю ха.

II Ц1аг1ара болх тахкар :1. Упр № 31 2.§ 5 - ювцийт дешархошка .

III Дешай диктант :ткъовро,баьццара,йоачан,боккха,низткъа.

IV.Тохкамаш :1.с..: **Сатехача салтечох эпсар хиннав**. 2.м.:салтечох. 3.ф.:кхеяьй.

V.Урока темацара болх:

1)Урока тема ювц (.§ 6. Йизза чакхъяьнна уйла хььаоалача дешах е в1апшаг1кхийттача дешаех **пред-**

***ложени*** *оал.Цудухьа предложении хул ма1ан дизза кхоачашхинна йола уйла хьаоалаш. Ше хьахилар-га диллача предложении цхьанкхийттача дешаех къоасталу грамматически лард йолаш хиларца. Из да шиъ е кхоъ кертера маьже йолаш из хилар – подлежащии сказуемии е подежащии, карардари, сказуемии.Предложенешка сказуемеш хул хандеша белгала соттамаш,масала : Бераш бургацах ловз. Бе-раш бургацах лайзад.Бераш бургацах ловзаргда( йолеи,яхаи,хургйолеи ханаш ).*

*Хилар е ловлга долча предложенешка сказуеми хул хандеша т1адожареи лареи соттамаш,масала : Бераш,бургацах ловзалаш ! Бераша бургацах ловзадалара.*

|  |  |
| --- | --- |
| **Цхьанкхийтта дешаш** | **Предложени** |
| Дешаш довзийтачул дика-г1а йовзийт цар х1амай ц1ераш,цар дер,цар белга-лонаш.  Уж хьахул кертереи кара-реи дешаш в1ашаг1кхетар-ца | **Цо е хоам бу,е хаттар ду, е х1ама делга т1адулл.**  **Ма1ан дизза кхоачаш хинна йола уйла хьаоал.**  **Цун я грамматически лард.**  **Цо хьахьокх къамаьл дечун ше беш болча хоа-маца дола г1улакхи дар деш йола хаи.** |

Тайп-тайпара йола цхьалханеи чоалханеи предложенеш хьахилари цар грамматически лорах1ами бокъонца бовзаргба шоана д1ахо синтаксис 1омаеча хана.

2) Упр № 40. 1одеша,тоха дезача тохар а тохаш.Т1ера хьаязде доаг1аш дола сецара хьаракаш а увт-тадеш.Хьаала,фу предложенеш я уж : Маьрша доаг1алда шо,хьаьший ! Фу хьал да шуга ? и.д1.

3) Цу текста юкъера ( ло1аме хержа ) кхаь хандеша морфологически тохкам бе.

4) Упр № 39 ( багаг1а )Сецара хьаракашка хьежжа оаз нийс а еш,1оеша предложенеш.Малаг1а пред-ложенеш я уж ? Малаг1ча предложенешка хьахьокх къамаьл дечо бокъонца долаш дола х1ама,ма-лаг1чар чу хьахьокх цо шийна хилар ловш дола х1ама : Экскурсе даха кийчлелаш !( –айдара предло-жени, хилар ловш дола х1ама хьахьокх ) Маца г1оргда вай экскурсе ? ( - хаттара предложени я, хилар ловш дола х1ама хьахьокх ) Вай кхоана экскурсе г1оргда.(- дувцара предложени я,бо-къонца дола х1ама хьахьокх )

5) Ер хандешаш ханашца хувца,цар спряженеш белгал а е :хьож,ловз,кхер,тийгар

Хьеж ( йола ха)-хьийжав(яхаяьнна ) – хьежар ( яхаяланза ) – хьийжар ( гуш яха ) – хьийжавар ( хьалха яха ) – хьежаргва ( хургйола ) - 2 спр. ; и д1.

6) У1лга т1а язъяь я Дж.Яндиевс язъяь ер стих.,дика дешача дешархочунга 1оешийт из,т1аккха хьа-т1аязъяйт,хандешай ханаш белгал а еш :

***Наькъа водаш , визар кхераш ,***

***Коана чура аз мепар хий . ( мелар – фу дир ? – гуш яха ха , и.д1. )***

***Къона къалуш , цул чам болаш***

***Мекннадац аз цхьаккха хий .***

***К1еззига мукъаг1а меца ,хьога***

***Латташ воацлоа , чам фуб хац .***

***Гийг 1а хьесте , - хаттал сога : -***

***Дийна ва хьо , - вахаш-м вац .***

7) **Михоудорг -**а) га я, б) оалхазар да, в) зиза да, г) аькха да . **( михоудорг - перекати-поле )**

8) Укх схемаех предложенеш оттае :

а) **[** .  **]** б) **[**  .  **]**

в) **[**  т1еххьа . . **]** г) **[ « » , - . ]**

Сийрда хьеж б1аьстанара малх. Уйче т1а йоал йоккха саг… Йи1ига т1еххьа ц1аг1ара арадоаг1а 1аьржа циск. « Нани, - оал Марема . – Нани , хьажал ма хоза я вайна ара !

7) Ховли-довзали :  **аьхки цхьан мете дах, гуйранна г1айтте д1адолх. ( г1аьнаш )**

VI 1омадаьр ч1оаг1дар .

VII Урока корта бар :

VIII Ц1аг1ара болх :§ 6. Упр № 39

**6 - лаг1а урок.**

**Тема : Цхьанкхийттача дешашкеи прекдложенешкеи дешай бувзам.Бартбар.**

**Лоарх1ам : цхьанкхийттача дешаех ховр керда а доаккхаш,ч1оаг1дар;бартбарах бола кхетам**

**балар дешархошта ; нравственни кхетам балар .**

**Гойтара г1ирс : тесташ,карточкаш,перфокарточкаш,таблица.**

**Урока никъ :**

**I Кийчо ю ха.**

II Ц1аг1апра болх тахкар : 1) Упр № 39. 2) Тесташца болх а беш,кердайоах превилаш.

III Тохкамаш:1.с.: **Юаеннача маьчешка зарзаденна кортали денад**. 2.зарзаденна ( кортали ) . 3.ф.:юаеннача.

IV.Урока темацара болх :

1) Урока тема ювц (§ 7. Цхьанкхийттача дешашта юкъера бувзам морфологически формага диллача кхаь тайпара хул: бартбар,урхалдар, т1атовжар. Тахан,бераш,вай бувцаргба царех ца1 - бартбар.

Бартбар долча цхьанкхийттача дешашка карара дош оттаду кертера дош латтача классе,таьрахье, дожаре: **доккха ц1а**- **кх.х1.кл.,цхь.т.,Ц1.д. ,боккхий к1аьнкаш-м.кл.,д.т.,Ц1.д., .** Бартбар долча цхьанкхийттача дешашка ма1ана бувзам массаза а **къоастам** хул:**б1аьха**(мишта?) муш, **биткъа** (мишта?)саьрг,**й1айха** пишк, **бетта** етт,**етта** гамаж,**вела** к1аьнк, .

2) Упр № 48. Хьаязде,къовлоргашка латта дешаш бартбара бувзамца кертерча дешаех хетташ: йиза ведар,беза кхера,беха кад,ела йи1иг,делха бер,даьсса гали, и.д1.

3) Упр № 32. 1одеша,х1ара предложенецара хьаязде цхьанкхийтта дешаш,хьаала,малаг1а да цхьан-кхийттача дешаех кертердар,малаг1а да карардар

**1урре** в1ашаг1 а кхийтта,**в1ашаг1 а кхийтта** бахар,**балха** бахар, и.д1.

4) Цу текста юкъера хьаязде алапаши оазаши цхьатарра йоаца дешаш:1урре, и.д1.

5) Кхоллама болх. ( « Малаг1а новкъостал ду аз сай нанна ?» яхача темах з1амига сочинении язъе.

6) 1- 2 дешархочунга 1оешийт шоаш язъяь сочинени.

5) **Г1араг1ура -** а) аькха да, б) зиза да, в) га я, г) оалхазар да . .  **( журавль )**

V.1омадаьр ч1оаг1дар:

VI Урока корта бар :

VII Ц1аг1ара болх : § § 5,7. Упр № 46.

**7 - лаг1а урок.**

**Тема : Урхалдар.**

**Лоарх1ам : урхалдарах бола кхетам балар дешархошта ; нийса яздара навыкаш дег1айоалаяр ;**

**1аламцара безам кхебар .**

**Гойтара г1ирс : тесташ,карточкаш,перфокарточкаш,таблица.**

**Урока никъ :**

**I Кийчо ю ха.**

**II Ц1аг1ара болх** тахкар : 1.Упр № 46. 2. Ловзар " Поацолг "

III Гойтара диктант : Аьхки хьуна юкъе дукха хул баьца комараш. 1алихан каст-кастта ухар комарашка. Цо кхухьача комарех варени йора нане.

IV.Тохкамаш :1.с.: шоллаг1а предл. 2.м.: баьца ( комараш ). 3.ф.: юкъе.

V.Урока темацара болх:

1) Таблицах пайда а эцаш,керда тема ювц. ( Урхалдар (у.) долча цхьанкхийттача дешашка карара дош оттаду кертерча дешо д1адеххача дожаре:дийшар **дешархочо**,(Д.д.), цкъаза геттара дохаш а хул –дийшар **дешархочунга** , . Урхалдар долча цхьанкхийттача дешашка ма1ана бувзам хул:1.кхоачам : язду (сенца7)**къоаламца,** лайзар(сенах?) **футболах,** 2..къоастама:полтув(хьан?)**веший,** ц1а(сен?) **кир-пишкий,** 3.лоаттама:вахар(мича?)**хьунаг1а,**тхо экскурсе долх(маца?)**кхоана,**к1аьнк вахар (миш-та?) **ведда.**

2) Упр № 49.Урхалдар долча цхьанкхийттача дешашцара хьалаха кертереи карареи дешаш. Белгал-даккха:а) малаг1ча дожаре карара деша урхалду кертерча дешо б)малаг1ча ма1ана бувзамца в1а-шаг1ъювз цхьанкхийттача дешай маьженаш: Ладийг1ар (**сенга?)шийга яхачунга-урхалдар;** кхийтар (**сенах?)шийга яхачох-урхалдар;**цун безам бар(**сенца?)дешарца;** и.д1.

3)Ер предложенеш д1аязъе,кертера маьженаш белгалъе,цхьакхийтта дешаш хьаязде,царна юкъера бувзам белгалбе: Кхаьчаб бешара ц1е 1ажаш.1олег м1аьда кхораш.1олегаш латт 1ажаг1а г1а.Бераша д1айха барзкъаш т1адийхад.

4) Цу предложенешта юкъера хьаязде деррига алапаш ч1оаг1а дола дешаш : 1ажаш,.

5) **Сигалхийкхухьарг -** а) **оалхазар д*а,*** б) га я, в) зиза да, г) аькха да . .. **( аист )**

VI 1омадаьр ч1оаг1дар.

VII Урока корта бар :

VIII Ц1аг1ара болх : § 7 ( 2 ).Упр № 50.

**8 - г1а урок.**

**Тема : Т1атовжар.**

**Лоарх1ам :цхьанкхийттача дешаех ховр ч1оаг1 а деш,т1атовжарах бола кхетам балар дешар-**

**хошта ; нравственни кхетам балар .**

**Гойтара г1ирс : тесташ,карточкаш,перфокарточкаш,таблица.**

**Урока никъ :**

I Кийчо ю ха.

II Ц1аг1ара болх тахкар : 1.Упр № 50. 2. Тесташцара болх .

III Харжара диктант :( Укх тайпара морф. форма йола(ц1ердош+белгалдош) цхьанкхийтта дешаш хьа а хержаш д1аязде ) сийна сигале,ц1ена бах,лайза воаг1а,сакъердаме фаьлг,дукха ваьг1ар,шийга хьа-жа,берза к1аза,юртара нах,яздеш воал,се г1оргва,лоамара буц,атта дац,вешта аьлча,ингале кад.

IV.Тохкамаш :1.с.:Геза бесса г1анаш лаьтта дадар. 2.м.:г1анаш. 3.ф.: бесса.

V.Урока темацара болх:

1)Таблицах пайда а эцаш,ювц урока тема. ( Т1атовжар долча цхьанкхийттача дешашка карара дош хувцалуш дац.Масала: **шаьра** (куцдош )хов ,**хьажа** (ца хувцалуш йола хандеша белгалза форма я) воал со,**сакъердалуш** (деепричасти я,ца хувцалуш йола хандеша форма)латт уж. Т1атовжар долча цхьанкхийттача дешашка ма1ана бувзам дукхаг1йолча хана лоаттама хул :вахар(**мича?) ара**, **чувера (мишта?)сиха,1окхийтар(х1ана?)ца ховш,г1адвахар(сендухьа?)котваьнна, вахар(сенна?)сакъер-да,вахар(сенна?)книжка эца,халхаваьлар(мишта?)хоза.**

2) Упр № 53.1одеша,белгалбаккха предложенешкарча цхьанкхийттача дешашта юкъера бувзам. Схе-маш оттае хьалхарча кхаь предложенена: хьекхача михо-бартбар,лаьг1о хьекхача-т1атовжар,хоза теркадора-т1атовжар,теркадора к1а-урхалдар,кхай т1ара к1а- т1атовжар и.д1.

3) Упр № 55.Цхьанкхийтта дешаш а деш,хьаязде,къовлоргашка латта дешаш доагг1ача бесса хувца а хувцаш : й1оахъелар пишк,долха бераш,д1оахденна кулгаш, и.д1.

4) **Ч1агарк1алг - а) га я, б) аькха да , в) оалхазар да, г) зиза да . - ( ландыш )**

5) **Нанас накъаваьккхар Мувса цу дийнахьа .**

Лакхе язъяьча предложене грамматически лард я :

**а) накъаваьккхар Мувса**

**б) нанас накъаваьккхар Мувса**

**в) накъаваьккхар цу дийнахьа**

VI 1омадаьр ч1оаг1дар.

VII Урока корта бар :

VIII Ц1аг1ара болх : § 7 ( 3 ) Упр № 52.

**9 - лаг1а урок.**

**Тема : Сочинени.**

**Лоарх1ам : шоаш зийнар,леладаьр нийссача предложенешца,дувзаденнача къамаьлаца д1аяз-**

**де 1омабар дешархой .**

**Урока никъ :**

**I Кийчо ю ха.**

II Урока темацара болх :

1) Урока тема йовзийтар.( соч. " Ахкан каникулаш " е " Са беза наьна мотт " )

2) Цу темаех лаьца дувц.

3) 1- 2 дешархочунга шоашта хетар дувцийт.

4) Г1алг1ай йоазонхоша мишта дувц тохк (наьна меттах дола массехк стихотворени )

5) Ло1амера болх.

III Урока корта бар :

**10 - лаг1а урок.**

**Тема : Предложенешкеи цхьанкхийттача дешашкеи дешай арг1а.**

**Лоарх1ам : пртедложенешкеи цхьанкхийттача дешашкеи нийса арг1еи хийца арг1еи йовзийтар**

**дешархошта; уж къестае 1омабар дешархой;меттацара безам кхебар.**

**Урока никъ :**

**I Кийчо ю ха.**

II Сочинени мишта язъяьй дувц хьехархочо

III.Харжара диктант : Дешашта юкъера хьа а къестадеш,д1аязде белгалдешаши причастеши : боамби,мора,дукха,дешаргдола(книжка), саготала,таханара(урок), сийсара,новкъа,веший (йо1), лайза(йи1иг),шера(никъ),1омаю(урок),новкъост,бирса аькха.

IV.Тохкамаш :1.с.:Мехкдаьтта лаьттаг1ара доаккх. 2.м.:доаккх. 3.ф.:1омае.

V.Урока темацара болх :

1) § 8. ювц. ( Предложенешка кертера маьженаш латта йиш я тайп-тайпарча арг1аг1а.

1. *Бераш бургацах ловз.Ловз бераш бургацах.*хьалхарча предложене чу подлежащи ( бераш) хьалхарча метте латт,х1аьта сказуеми ( ловз) шоллаг1ча метте латт.Цунах предложене кертерча маьжений **нийса арг1а оал.**Шоллаг1ча предложене чу хьалхарча метте сказуеми(ловз) латт, шол-лаг1ча метте подлежащи(бераш) латт.Цунах предложене кертерча маьжений **хийца арг1а** е**инверси оал.**

*2.Дешархоша шоай урокаш дика 1омаю.Шоай урокаш дика 1омаю дешархоша.Дешархоша дика 1омаю шоай урокаш..* Укхаза хьалхарча предложене чу подлежащи(дешархоша) латт хьалхарча мете,карардар( урокаш ) –шоллаг1ча мете,сказуеми( 1омаю) – кхоалаг1ча мете.Цунах предложене кертерча маьжений **нийса арг1а оал.**Шоллаг1ча предложене чу хьалхарча метте карардар( урокаш ) латт,х1аьтасказуеми ( 1омаю ) – шоллаг1ча метте, подлежащи ( дешархош ) – кхоалаг1ча метте латт. Цу предложене чурча порядках кертерча маьжений **хийца арг1а** е **инверси оал.**Кхоалаг1ча предложене чу хьалхарча метте подлежащи ( дешархоша ) латт,шоллаг1ча метте сказуеми ( 1омаю ) латт,кхоалаг1ча метте карардар ( урокаш ) латт. Цу предложене чурча порядках кертера маьжений **хийца арг1а** е **инверси оал.**

2) Улга т1а я язъяь М.Вышегуровс язъяь ер стих.,хьат1аязъе из,цуун кертера маьженаш белгал а еш, цар арг1а малаг1а я д1а а яздеш :

**« Совг1ат »**

***Арахь лийнна се ц1авоаг1аш ,***

***Даьна совг1ат дера аз ,***

***Совг1ат дера аз йишийна ,***

***Совг1ат дера аз вешийна ,***

***Бицбаланзар доттаг1ий .***

***Бакъда , нанна данзар , нанна ,***

***Нанна совг1ат данзар аз .***

***Цунна могаш ,***

***Маьрша волаш***

***Духьалвера со …***

3) Упр № 63.1одеша,предложеней кертерча маьжений нийсача арг1ах инверси а еш, кертерча маьже-ний инверсех нийса арг1а а еш,д1аязъе уж : Цхьа нах баг1ача чуваьннав Мухьмад-пайхамар.- Мухь-мад-пайхамар чуваьннав цхьа нах баг1ача. Берригаш г1айттаб.- Г1айттаб берригаш. И.д1.

4) Кхоллама болх ( эзделах лаьца з1амига сочинении язъе )

5) 2-3 дешархочунга 1оешийт шоаш язъяь сочинении.

6) **Хьовлашк -** а) зиза да, б) га я, в) оалхазар да, г) коара хьайба да .

VI 1омадаьр ч1оаг1дар.

VII Урока корта бар :

VIII Ц1аг1ара болх : § 8. Упр № 67.  **( хьовлашк - мать - и - мачеха )**

**11 – лаг1а урок.**

**Тема** : **Ма1ана тохар.**

**Лоах1ам : ма1ана тохарах бола кхетам балар; кертера маьженаш нийса хьалеха а ма1ана тохар**

**нийса тоха а 1омабар дешархой ; меттацара безам лакхбар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 67. 2. Ловзар " Поацолг ".

III.Гойтара диктант : Б1арашдуарг хьунаг1а лелаш хул.Из лел гаьн т1ара кхувсалуш.

Б1араш кхаьчача хана,цо гулду эггара кхаьчараш.

IV.Тохкамаш :1.с.: хьалхарча предл. 2.м.:кхаьчараш. 3.ф.:лел.

V.Кердача темацара болх

1)Урока тема ювц. (:§ 9. Къамаьл деча хана предложенена юкъе уйла дикаг1а т1аяхийта езаш дола дош оазашца белгалдоаккх. Цунах ма1ана тохар оал: Руслана радиоприёмник тоаяьй. Ер предложени тайп-тайпарча дешаш т1а ма1ана тохар деш еша йиш я. Из радиоприёмник хьан тоаяьй белгалдеш хилча,ма1ана тохар де деза Руслан яхача деша т1а. Руслана тоаяьр фу х1ама я белгалдеш хилча, ма1ана тохар де деза радио-приёмник яхача деша т1а. Руслана радиоприёмника фу дад белгалдеш хилча,ма1ана тохар де деза тоаяьй яхача деша т1а. Руслана радиоприёмник **тоаяьй. . ..**

Вай меттала къамаьл дечо предложенена юкъе шийна лоарх1амег1а хетача деша т1а ма1ана тохар де йиш я,из дош сказуемена хьалха оттадарца:Хьо селхан **городе** вахавар?Хьо городе **селхан** ваха-вар? Селхан городе **хьо** вахавар? Нагахьа сана сказуемена шийна ма1ана тохар деш хилча,из пред-ложенена юххье оттаду**:Вахавар** хьо городе? Цхьайолча хана къамаьл дечо деша т1а ма1ана тохар деш хул,цу деша олан мукъаза оаз шолхаяларца: **Хала** дехьаваьлар со хих.**Халла** дехьаваьлар со хих.

2) Упр № 68. 1оеша стихотворени,белгалдаьхача дешаш т1а ма1ана тохар а деш.т1аккха хьат1а а язъе из стихотворени : **Наьна дог** да массе х1амал к1аьдаг1а, и.д1.

3) Упр № 70.Хаттараш 1одеша,белгалдаьхача дешаш т1а ма1ана тохар а деш,жоп ле цу хаттарашта: Дешархой музее баха **кийчбеннаб**?-Дешархой музее баха **кийчбеннаб. Кхоана** болх уж**?-Кхоана** болх уж. и.д1.

4) Цу текста юкъера хьаязде алапаши оазаши цхьатарра доаца дешаш .

5) **Г1аьлинг - а)** га я, б) оалхазар да, в) зиза да, г) аькха да . - **( тюльпан )**

VI 1омадаьр ч1оаг1дар.

VII Урока корта бар :

VIII Ц1аг1ара болх : § 9. Упр № 73.

**12 – лаг1а урок.**

**Тема 1омадаьр кердадаккхар.**

**Лоах1ам : ЦП 1омадаьр керда а доаккхаш,ч1оаг1дар ; нийса яздара навыкаш лакхъяр ;**

**къахьегача наьха сийде 1омабар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 73. 2.§ § 5 - 9 ювцийт дешархошка .

III.Дешай диктант :йоач1инг-веретено;ловца,елийта,гаьна-гарга,в1ашаг1ъэде,чаккхе,ца водаш, цаво-дар,ца вода,цамагар,хьа ца воаг1аш,д1а ца эцаш.

IV.Тохкамаш :1.с.:Хьаькъал дола саг сонта хургвац. 2.м.:дола ( саг ) .. 3.ф.:хьаькъал.

V.Кердача темацара болх :

1) Тесташца болх а беш,кердадоаккх 1омадаьр.

2) Упр № 55. Укх к1алхарча дешаех цхьанкхийтта дешаш де,къовлашгашта юкъе латта дешаш доагг1ача беса хувца а хувцаш.Царна т1еххьа къовларгашта юкъе хьахьокха уж в1аши сенца дувзаденна да : (б1оахбелар ) пишк - й1оахъелар пишк ( бартбар) ; ( дода ) бераш – долха бераш ( бартбар ) ; кулгаш ( й1оахъеннай ) – кулгаш д1оахденнад ( бартбар ) ;дахча даьккхад ( диг ) – дахча даьккхад догарца ( урхалдар ) ; и.д1.

3) Упр № 59. Т1ера хьаязде,къовларгашта юкъе латта дешаш белгалдаьхача дешашца дувза урхалдара бувзамца.Белгалдаха карарча дешай дожараш : Тайп-тайпарча ***зизаша* хозъяьй** аре. Ц1аьхха ***дог1ан*** т1адамаш доладелар.Ч1оаг1а дийлхача ***дог1о*** лаьтта т1оададир. И.д1.

4) Упр № 59. лакхе вай д1аязъяьча предложеней кертера маьженаш белгалъе,т1аккха хьаала цар арг1а малаг1а я нийса я е хийца я : Тайп-тайпарча зизаша хозъяьй аре.- ( инверси я ) Ц1аьхха дог1ан т1адамаш доладелар. – ( нийса арг1а я ) и.д1.

5) Упр № 45.(багаг1а ) 1оеша предложенеш.Фу предложенеш я к1аьнко ювцараш ? Фу хетт шоана цун къамаьлах ?

- Къамаьл преедложенех латт,предложенеш дешаех латт,дешаш оазех латт,алапаш оазий хьаракаш да… и.д1.

6) Упр № 45. Хьа а лахе,д1аязде деррига алапаш ч1оаг1а дола дешаш : латт,алапаш,хьаракаш, и.д1.

7) **Пхьагал -** а) коара хьайба да, б) аькха да, в) га я, г) оалхазар да . **– ( заяц )**

8) Ховли-довзали : **Дошо гилкемаца аьла лел,дото гилкемаца цун сув лел. ( малх,бутт )- ( Х.1. )**

VI 1омадаьр ч1оаг1дар.

VII Урока корта бар :

VIII Ц1аг1ара болх : § § 5 – 9 . Упр № 58

**13 –лаг1а урок.**

**Тема : 1омадаьр кердадаккхар.**

**Лоах1ам : ЦП 1омадаьр керда а доаккхаш,ч1оаг1дар ; нийса яздара навыкаш лакхъяр ;**

**къахьегача наьха сийде 1омабар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 58- мишта яьй хьож. 2.Ловзар:" Поацолг ".

III.Дешай диктант :б1оржаш-бувь из войлока или сукна;вадлоам-плоская гора;лечкъийта,лоабат, ловца,луттарг,майда,лувчийта,моллаг1,къаръяьй.

IV.Тохкамаш : 1.с.: Аз аьларий хьога,1овдал ! 2.м.: аьларий. 3.ф.: къаръяьй.

V.Урока темацара болх :

1) Тесташца болх а беш,причасте корчамах 1омадаьр кердадоаккх.

2) Упр № 46. Т1ера хьаязде.Хаттараш а увттадеш,белгалдаха кертереи карареи дешаш : боккха кхуркхолг – ( бартбар), йоккха фашкарг-**клещ**- (бартбар), б1аьха г1оаролг-**стрелка часов-** ( бартбар),

дахчан бустарг – **ведро деревянное-** урхалдар , и.д1.

3) Д1аязъе ер предложенеш,белаглъе цар кертера маьженаш,хьааала малаг1а арг1а я цар ( нийса е хийца ) Х1ана ? Т1ем т1а хиннача т1емахочо дувца хабараш сакъердаме хул.Удобрени йилла тоадаь-ча лаьтта ялат дика хьийкъар.Сихвенна даь г1улакх дукхаг1йолча хана харцахьа хул.Сиха даха хий фордах кхийттадац.1аьр-жа доаг1ача хиво бердаш чухерцадора.

4)Х1анз хувца уж предложенеш причасти корчамаш шоаш белгалдеча деша т1ехьа хургдолаш : Т1емахочо ,т1ем т1а хиннача,дувца хабараш сакъердаме хул. Лаьтта,удобрении йилла тоадаьча , ялат дика хьийкъар.Г1улакх,сихвенни даь, дукхаг1йолча хана харцахьа хул.Хий ,сиха даха,фордах кхийттадац.Хиво,1аьржа доаг1ача, бердаш чухерцадора.

5) Укх хандешаех причастеши деепричастеши хьаеш,д1аязъе :аьларий,къаръяьй,лайзав.

6) **Хьовча** - а) даар да, б) оалхазар да, в) аькха да, г) зиза да . **– ( эдельвейс )**

VI 1омадаьр ч1оаг1дар .

VII Урока корта бар :

VIII Ц1аг1ара болх :§ § 5 – 9 Упр № 44.

**14 - лаг1а урок.**

**Тема : Диктант.**

**Лоарх1ам : 1омадаьр мишта кхетадаьд а грамматика мел лакхъеннай а тахкар .**

**Урока никъ :**

I Кийчо ю ха.

II Урока темацара болх :

1) Деррига текст 1одеш. ( " Борз - Мурада доттаг1а " О.224. )

**1уйран малх хьалбаьлча мара,сомаваьннавац Мурад.Бун чура хьаарахьежав из. Илез,говра т1а а ваг1аш,цхьаннахьа водаш хиннав.Геттара ч1оаг1а мецвенна хиннав Мурад.Сискала ч1е-гилгаш яйнай цунна буна хьалхашка ядаш.Шортта ца1 шийна хьаийцай цо.Ж1але х1ама даьдац. Из а даьллад шийна х1ама юаш.Из дизача,цох йиса сискал а йиаь,д1авахав Мурад.Цхьаннахьа ваха сиха хиннавац из, х1ама аьлча ц1а мича хиннад цун. Дийнахьа сарралца юрта а лийнна, малх чубизача ж1али долча юхавенав из.Хьалха санна,бун чу а ваьнна,1овижав.**

**Х1анз сар-сарахьа Борз доча аха ваьннав ер . " Борз " яхаш хиннай цу ж1але ц1и.Мурадаца ч1оаг1а тайнад из. Ер ханнахьа юха ца воаг1аш,гоалуш хилча,коа г1олла д1ай-хьай а удаш, 1е-хаш хиннад Борз.**

**Из х1ана 1ех а ца ховш,Илез лувш хиннав цунга. ( С.Чахкиев ) 126 дош.**

2) Цхьацца предложени язъеш,деррига текст д1аяздайт.

3) Юха а деш деррига текст.

4)Т1адуллар :1. Мурадаца ч1оаг1а тайнад из. -укх предложене чура деррига цхьан-кхийтта дешаш хьаязде,царна юкъера бувзам малаг1а ба белгалбе ; 2.Белгалъяьча предл. синтаксически тохкам бе.

III. Урока корта бар :

**15 – лаг1а урок.**

**Тема : Предложени.Предложене кертера маьженаш.**

**Лоарх1ам : предложенеех а предложене кертерча маьженех а бола кхетам к1оаргбар ;предло-**

**жене маьженаш нийса хьалеха 1омабар дешархой ;наьнацара безам кхебар.**

**Го1тара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Диктантий г1алаташцара болх. 2. Ловзар " Поацолг ".

III.Гойтара диктант :Йиза тоаенна ера дошо гуйра.Арара буц,хьун т1ара г1а,д1адийна ялаташ 1ажаг1деннад.Ялаташ а баьцадаараш а хьийкъа тоаденнад. ( С.Чахкиев )

IV.Тохкамаш :1.с.: хьалхарча предложенена . 2.м.: 1ажаг1деннад. 3.ф.: ялаташ.

V.Кердача темацара болх :

1) Керда тема ювц (§ 10. **Предложени оал** грамматика бокъонашца шоайла дувзаденна а долаш, чакхъяьнна уйла д1аоалача дешаех е къаьсттача цхьан дешах,масала: *Сатессад. Оалхазараш сомадаьннад.*

Предложене лард я цун кертера маьженаш : подлежащи,сказуеми,карардар.

**Подлежащи –***предложене чу дер шийх дувца кертера маьже я.*(фу? – оалхазараш – подлежащи да)

**Сказуеми –***предложене чу подлежащее дер хьадувца кертера маьже я.(* фу даьд?- сатессад, фу даьд ? – сомадаьннад )

**Карардар –** *предложене чу подлежащее дер шийна т1адерзаду кертера маьже я.* ( Цар ашараша екаю **( фу ? ) – хьунаш- карардар ) .**

Предложении хила йиш я духхьала кертерча маьженел совг1а,уж белгалъеш йола кертерза маьже-наш юкъе йолаш а.Цу тайпарча предложенех **яьржа** предложени оал,масала: **Деррига** оалхазараш сомадаьннад.

2)Упр № 76. 1одеша.Хьаязъе предложенеш,цар кертера маьженаш белгал а еш : Гуйре **хьувз** кхаш-ка т1еххьара доал деш . ( нийса арг1а ) Арг1аш даь **латт** ча . ( инверси ) и.д1.

3) Х1анз хьаала нийса арг1а я цар е хийца арг1а ( инверси ) я - хьажа лакхехьа.

4) Упр № 78. 1- 5 дешаш ) 1одеша дешаш.Белгалдаха цар ма1ан.Т1аккха уж дешаш юкъе а кхувлаш, предложенеш оттае,д1аязъе уж шоай тетрадаш т1а : **д1ам-(да,да) – зубило, заргаз( ва,я, ба ) – жес-тянщик,зиппар( да,да ) – шина,лубок; короткий брусок,служащий опорой( например,у кузова ар-бы или шина на сломанной ноге или руке ); к1оажам ( ба,да ) – трут,древесный гриб ; ц1арац1у-ра (да,да ) – рычаг( для подъёма камней) , подъёмный кран** ( Д1амаца т1ой дика кийч а дий, йот-таш хиннай вай даьша г1алаш.Заргазо яьча тайп-тайпарча х1амашка хьажа дахадар тхо селхан. 1о-кхийттача йи1ига кога сихха зиппар дилар хьехархочо.К1оажамаш доагаш дайнадий хьона ? Ц1аг1а-ц1ура т1а болх беш ват ха лоалахо. И.д1.

5) Ловзар : « Хьан дикаг1а хов г1алг1ай мотт ? » : Ма могга йоаржае еза ер предложенеш : 1.Гуйра. 2.Нана. ( Дошо гуйра.Хьакхаьчар дошо гуйра.Ена хьакхаьчар дошо гуйра.Ший арг1ах ена хьакхаьчар дошо гуйра.Ший арг1апх сиха ца луш ена хьакхаьчар дошо гуйра. … и.д1. )

VI 1омадаьр ч1оаг1дар.

VII Урока корта бар :

VIII Ц1аг1ара болх : § 10( 1 ) . Упр 79.

**16 - лаг1а урок.**

**Тема : Предложеней тайпаш. ( д., х., а., )**

**Лоах1ам : дувцареи,хаттареи,айдареи предложенех бола кхетам к1оаргбар; уж интонацех**

**нийса къестае 1омабар дешархой ; Даьхенцара безам кхебар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 79. 2. Ловзар " Поацолг ".

III.Дешай диктант :й1овхал,чакхъяргья,барттайна,сарсал-акха котам-тетерев;кхоане,1ада т11ирг-тетива.

IV.Тохкамаш :1.с.:Вай Даьхе 1алаьмате йоккха я. 2.м.:вай. 3.ф.;чакхъяргья.

V.Кердача темацара болх :

1)Урока тема ювц. (§ 10.(2) Ма1ангеи оазагеи диллача,предложенеш хул дувцареи,хаттареи,айдареи. Дувцара предложени оал къамаьл дечо шийна чухь,моллаг1а бале а,цхьан х1амах хоам беча предло-женех. Дувцара предложени кхоачалуча т1адам оттабу:Оалхазараш сомадаьннад. ..

Хаттара предложени оал шийна чухь хаттар долча предложенех:Хьан даьд эггара хьалха атомни кема? Айдара предложени оал цецвалар,г1адвахар,г1озвалар гойтача, е т1ахьехам беча пред-ложенех.Уж предложенеш кхоачалуча айдара хьаракаш увттаду:Ма хоза чоапилг лаьцай аз !

2) Упр № 83. Хьаязде,предложенеш кхоачалуча доаг1а сецара хьаракаш а увттадеш:

- Дукха ха йий 1а т1ом бу? - хаьттар Османа Рябовга. и.д1.

3) Кхоллама диктант.(Упр № 82. ) Дага а лаьце,д1аязъе 5 лозунг -шоашца т1адерзар дола айдара предложенеш а йолаш,укх темах : " Книжкаш дика леладарах " – Дешархой,шоай книжкаш ц1ена а дика а леладелаш ! Хьамсара бераш,обложкаш йохка шоай книжкашта ! Бераш,ц1аккха книжка лис-токаш ма яхалаш ! Библиотеке ухараш, ма дохаде ер книжкаш! Са хьамсара книжкаш дешараш, цхьа-ккха а йоазув ма книжкаш т1а !

4)Укх дешашта антонимаш доаладе:йоккха-з1амига,дика-во,ц1ена-б1еха,новкъост-моастаг1а,к1ай-1аьржа.

5)Укх дешашта доаг1а синонимаш доаладе:сутара-ц1аьрмата,новкъост-доттаг1а,жаг1а-т1о,кхера .

6) Ер дешаш симонимаш хургдолаш предложенеш оттае :дийхк,пхо,ча.

7)**Борцакх -** а) оалхазар да, б) аькха да, в) зиза да, г) коара хьайба да . - **( барсук )**

VI 1омадаьр ч1оаг1дар.

VII Урока корта бар :

VIII Ц1аг1ара болх : § 10 ( II ) . Упр № 84.

**17 - г1а урок.**

**Тема : Цхьан оттамеи,шин оттамеи,кхаь оттамеи предложенеш.**

**Лоах1ам : предложенех ховр керда а доаккхаш,ч1оаг1дар;нийса предложенеш увттае 1омабар;**

**1аламцара безам кхебар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар : 1) Упр № 84 мишта яьй хьож 2) Ловзар « Поацолг »

III.Урока темацара болх :

1) Урока тема ювц. § 11. Г1алг1ай метта кертера мкаьженаш кхоъ хилар бахьан долаш предложенеш хул цхьан оттамеи,шин оттамеи,кхаь оттамеи. Шийна чухь цхьа кертера маьже йолча предложенех цхьан оттама предложении оал ,масала : Нана ! Беттала бийса. Сатессад.

Шийна чухь ши кертера маьже йолча предложенех шин оттама предложении оал ,масала :Нана са-ло1аш улл. Беттала бийса яр сийсара.

Шийна чухь кертера кхоккхе а маьже йолча предложенех кхаь оттама предложении оал ,масала: На-нас хьест ший боча бер.

2) Упр № 87. ( 1 – 3 предложенеш ) Т1ера хьаязде.К1ал така хьакха подлежащена,ши така хьакха сказуемена,предложене арг1а белгалъе : Бекъача ,дом г1еттача новкъа сихо **йодаш** бидарка **я** .( ин-верси я) Кхы х1ама **дац хьагуш** .( нийса арг1а я) и.д1.

3) Упр № 89. 1одеша.Белгалдаха укх к1алхарча предложеней оттамаш.Хьалаха кхычунга йоала ца йола предложенеш : Сабар ( цхьан от.) Сатем.( цхьан от.) **Эшац леткъа** . ( цхьан от. ) Гаьна юрта пандар **лекх** ,« бедда маьре бода седкъа » - ц1ера оаса **т1еха текх** .( шин от. ) и.д1.

4) Харжара диктант. (Упр №73. ) - 1одеша,хьалаха кертера маьженаш,т1аккха д1аязъе уж,цар морфо-логически формаш белгал а еш : Мухтар(ц1ердош)латтар д1аэтта.(йолча хана хандош+деепричасти ) и.д1.

4) **Новц1олг -** а) зиза да, б) оалхазар да, в) аькха да, г) коара хьайба да . **( соловей )**

5) Ховли-довзали : **Хьаькъал да цун,ба цун кхетам,хьоаст цо,теву,бу къахетам. ( книжка )**

IV.Укх схемаех дешаш оттаде :

Г1ожало, б1аргасаьний, дошохьазилгаш( канарейи ) , миталах(улитка ), нускалц1енах , машарал.

V. 1омадаьр ч1оаг1дар.

VI Урока корта бар :

VII Ц1аг1ара болх : § 11. Упр № 86.

**18 – лаг1а урок.**

**Тема : Кхычунга йоалеи ца йоалеи предложенеш.**

**Лоарх1ам : кхычунга йоалачеи ца йоалачеи предложенех ховр керда а доаккхаш,ч1оаг1дар ; уж**

**текста юкъера хьакъестае 1омабар дешархой ; меттацара безам кхебар.**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар : 1.Упр № 86 2. Тесташцара болх .

III Харжара диктант ( кертера маьженаш хьа а лехаш,д1аязъе ) :Чубузача малхо к1айбаь д1аоттабир Ц1ай-Лоам.Цун чхараша гобаь чулаьцар босаг1а ухка урдаш.Царна юкъе ураг1аяг1а йоккха чхара. Б1аь е эзар шу хьалха хьахаьдай из лоамах,б1арчча лоаман кха д1алоацаш сецай из шув йисте ца кхоачаш.( И.Базоркин ) ( малхо **к1айбаь д1аоттабир** Ц1ай-Лоам, чхараша **чулаьцар** урдаш, **ураг1ая-г1а** чхара,**хьахаьдай** из,**д1алоацаш сецай** из )

IV.Тохкамаш :1.с.:хьалхара предложени. 2.м. : малхо. 3.ф.: сепцай .

V.Урока темацара болх:

1) § 11( 2 ювц. Кхычунга ца йоалача предложене кертера маьже-подлежаще жоп лу ц1ера дожара хаттара,масала : Дешархо ( мала ? ) школе вода.Ер книжка ( фу ? ч1оаг1а сакъердаме да.

Кхычунга йоалача предложене подлежащи дера дожаре латташ хул,масала : Малхо ( сево? ) й1овхал тел. Даде ( хьан ? ) сакъердаме фаьлг бийцар тхона.

2) Упр № 88.Кертера маьженаш белгал а йий,тохкам бе предложенешта: Дешо яь чов атта **ерзац**. (шин от., нийса арг1а,кхычунга ца йоала) Дешо сага тоам ( карардар ) **бу**.( кхаь от.,нийса арг1а, кхы-чунга йоала ) Дешо наха юкъе машар ( карардар) **лоаттабу**. ( кхаь от., нийса арг1а,кхычунга йоала ) и.д1.

3) Упр № 90. 1одеша.Хьаязъе царна юкъера кхычунга йоала кхаь оттама предложенеш : Машаро нах боахабаьх,т1емо во1 вийнав.Шалта иръяьчо валар дихьад,лаьтта аьхачо хингалаш диад. И.д1.

4) Цу предложенешта юкъера хьа а лахе.д1аязде деррига алапаш ч1оаг1а дола дешаш :машаро.нах…

5) Упр № 91. ( багаг1а ) Хьалаха кертера маьженаш.

6) Кхоллама диктант.(Шоашкара дага а лаьце,д1аязъе кхоъ дувцареи, 3 -хаттареи, 3 - айдареи предложенеш. ) -1оешийт язъяь предложенеш. **хьаэц**

7) **Моаш -** а) зиза да, б) аькха да, в) га я, г) оалхазар да . ..  **( куропатка )**

VI 1омадаьр ч1оаг1дар.

VII Урока корта бар :

VIII Ц1аг1ара болх : § 11( 2 ) Упр № 91

**19 - лаг1а урок.**

**Тема : Подлежащи,даьржа подлежащи.**

**Лоах1ам : даьржа а даржанза а подлежащех бола кхетам балар,цар морфологически формаш**

**йовзийтар;предложенешта юкъера подлежащеш нийса хьалеха 1омабар дешархой ;**

**нравственни кхетам кхебар .**

**Гойтара г1ирс : тесташ,карточкаш,перфокарточкаш.**

**Урока никъ :**

**I Кийчо ю ха.**

II Ц1аг1ара болх тахкар :1.Упр № 91. 2. Тесташцара болх .

III.Дешай диктант :хьалъолла,чакхваьннав,йижарий,уж-шоаш,лоаччар,1индарг1а-тень,керчаергья, ешийта,зунгатий боарз.

IV.Тохкамаш :1 с .: Дукха 1ийхача ж1але пхьагал лаьцаяц. 2. м.: лаьцаяц. 3.ф.: лаьцаяц.

V.Кердача темацара болх :

1)Урока тема ювц. ( Подлежащи оал - из да предложене чу дер шийх дувцар. Подлежащи хила йиш я цхьалханеи оттамеи. Цхьалхане подлежащи хул кхычунга ца йоалача предложене чухь ц1ера дожаре е кхычунга йоалача предложене чухь дера дожаре латтача ц1ердешах е ц1ердеша лоарх1аме долча кхыча дешах, х1аьта оттама подлоежащи хул цу дожарашка латтача цхьанкхийттача дешаех. Цхьал-хане подлежащи (даржанза подлежащи ) Хьехархо **хьакхаьча**в.**Кадайчо** болх сиха бу.**Воаг1ар** хьа-кхаьчав. Оттама подлежащи : **Ши тракторист** шоайла яхье ваьннав**.Цу шинне** болх дика бу.

( Улга т1а язъяь « **Безам ц1аьхха** » яха Муталиев Хь-Б. стих.,из 1оешийт дика дешача дешархочунга, т1аккха хьат1аязъяйт,подлежащеш белгал а деш,цар морфологически формаш къоаста а еш :

**Безам ц1аьхха сомабоале ,**

**Сага дего хозал къердац .**

**Фухха дерзаду цо доале , -**

**Духьал дувцар лерга хазац .**

**Уж шиъ в1ашаг1техар наха ,**

**Йи1а са дар – к1увсаш , даьри …**

**К1анта б1аргаш хьежар д1а-хьа ,**

**Йо1а гацар биъ пен мара .**

**Даьце , наьце сийгар ала , -**

**Цкъаза лотабеннаб моттар .**

**…Безам боацаш ег1а г1ала**

**Хаьрцар , йог1аш сана , атта .**

2) Упр № 96. Хьаязде,оттама подлежащена к1ал така а хьокхаш,белгалъе цар морфологически фор-маш :Тха классерча дешархоех **ялх к1аьнк** шахматни кружоке д1аязвеннав,х1аьта **виъ к1аьнк** шаш-каех ловзаш ва. (таьрахьдош+ц1ердош) . и.д1.

3) Упр № 92. Т1ера хьаязъе предложене кертера маьженаш укх арг1аг1а:а)ц1ердешах подлежащи хиннараш**: Баьри** воаг1а хехка. ... б) белгалдешах подлежащи хиннараш : **Лакхава**р сиха ведар.и.д1.

4) **Вирхьазилг -** а) коара хьайба да, б) га я, в) аькха да, г) оалхазар да . **– ( чечётка )**

VI 1омадаьр ч1оаг1дар.

VII Урока корта бар :

VIII Ц1аг1ара болх : § § 10,12. Упр № 95.

**20 - лаг1а урок.**

**Тема : Карардар,даьржа карардар.**

**Лоах1ам : карардар а цун морфологически формаш а к1оаргаг1а йовзийтар ; из нийса хьалеха**

**1омабар дешархой ; Даьймехкацара безам лакхбар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 95.. 2. § § 10,12 - ювцийт дешархошка .

III.Харжара диктант :( предложене юкъера хьа а лехаш,д1аязъе кертера маьженаш ) Кхаьчаб бешара ц1е 1ажаш. 1олег м1аьда кхораш.1олегаш латт 1ажаг1а г1а.Нане кхорех а 1ажех а варени йир. Бера-ша д1айха барзкъаш т1адийхад.

IV.Тохкамаш :1.с.:Иразаца зиза тохаш,вай мохк дег1абоаг1а. 2.м.:иразаца. 3.ф.:язъе.

V.Кердача темацара болх :

1)Урока тема ювц. ( Карардар-из да предложене чу подлежаще дер шийна т1адерзар.Карарчун мор-фологически форма дукхаг1а долча даькъе подлежащеяр санна я.

Карардар хила йиш я цхьалханеи оттамеи. Цхьалхане карардар цхьан дешах латт : Аз **к1аьнк** вахий-тар тика т1а. Оттама карардар цхьанкхийттача дешаех латт : Аз **ши к1аьнк** вахийтар тика т1а. Цхьалхане карардар хул ц1ердешах санна кхыдолча къамаьла доакъоех а :1.ц1ердош:Лоро **унахо** верзаву. 2.белгалдош : Наха **дикавар** могаву. 3.ттаьрахьдош : Оаха **пхиъ** вахийтав лагере. 4.ц1ер-меттдош : Кхоана директора **со** командировке вохийт. 5.причасти:Вай **вахийтар** юхавенав. 6.масдар : Йоачано соцадир тха **ловзар** .

2) Упр № 100.Хьаязде,карардараш белгал а деш,цар морфологически формаш а белгалъеш : Болхлоша чехкка хьалдотт **кирпишкий ц1енош**. ( относительни белгалдош + ц1ердош ) и.д1.

3) Дукхален таьрахье латта ц1ердешаш цхьоален таьрахье даха:бертий - борз, шерч - уст,настараш - ност, баьцаш - буц.

4) Укх схемаех предложенеш оттае :

а) **[**  . **]** б) **[**  .  **]**

в) **[** . **]** г) **[**  . **]**

Корта чу а бела даг1а ж1али. Берзо хьаэц сома дахча. Шортта т1ехьашкара т1айоаг1а борз. Гудара кертах тох цо дахча.

5) **Б1аьстинг -**  а) га я, б) оалхазар да, в) аькха да, г) зиза да . - **( подснежник )**

6) Хьайна довш дола дешаш д1а а яздеш , хьалдиза ер оагилгаш :

|  |  |  |  |  |
| --- | --- | --- | --- | --- |
|  |  | м | | |
|  |  |  | | | м |
|  |  |  | | |  | **м** |
|  |  |  | | |  |  | **м** | |
|  |  |  | | |  |  |  | | **м** | | |
|  |  | |  |  | |  | |  | |  | **м** | |
|  |  |  | | |  |  | **м** | |
|  |  |  | | |  | **м** |
|  |  |  | | | м |
|  |  | м | | |

|  |  |  |  |  |
| --- | --- | --- | --- | --- |
| **д** | | **о** | м | |
| **х** | | у | **р** | | м |
| **б** | | е | кх | | а | **м** |
| **к** | | о | р | | с | а | **м** | |
| **къ** | | а | х | | е | т | а | | **м** | | |
| **б** | **1** | | | **о** | **а** | **р** | | **ж** | | **а** | **м** | |
| **в** | | и | р | | ч1 | и | **м** | |
| **к** | | о | т | | а | **м** |
| **а** | | д | **а** | | м |
| **1** | | **а** | м | |

VI 1омадаьр ч1оаг1дар .

VII Урока корта бар :

VIII Ц1аг1ара болх : § § 10,13. Упр № 97.

**21 - лаг1а урок.**

**Тема : Сказуеми. Цхьалхане сказуеми**.

**Лоах1ам : сказуемех ховр ч1оаг1 а деш,цхьалхане сказуеме морфологически формаш йовзий-**

**тар ; цхьалхане сказуеми хьалаха а цун морфологически формаш нийса белгалъе а**

**1омабар дешархой ; меттацара безам кхебар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 97. 2.Ловзар " Поацолг ".

III.Дешай диктант :яьшка,Яхьья,г1оргьяц,эмалк-неприручённая лошадь,фоарт,яьча-дождливая погода; чоабол-рысь,1аббас.

IV.Тохкамаш :11.с.:Къаьнача берзо ши устаг1а ихьаб. 2.м.: къаьнача ( берзо ).

V.Кердача темацара болх :

1) Урока тема ювц: ( Сказуеми хул цхьалханеи оттамеи. Цхьалхане сказуеми хул:1.Хандеша белгала соттамах:а) йола ха -аз **деш**;б) яха ха-**дийшад**;в) йоаг1а ха-**дешаргда**. 2.Хандеша белгала-лара сот-тамах : Каст-кастта **яздудалара** 1а !

3.Хандеша т1адожора соттамах: Д1а ма кхаьчча а тхога каьхат **язде** ,хье мишта д1акхаьчав хойташ.

2) Упр № 102.Хьаязде,к1ал цхьа така хьакха морфологически форма хандеша белгала сот. Йолча ска-зуемена, ши така - белгала-лара сот. Йолча сказуемена, талг1ен така - т1адожора сот. йолча сказуе-мена : **Тоха** фата, **оза** пандар,керара дог **деттале** !

3) Упр № 104. 1одеша,хьадувца кхычунга йоалачеи ца йоалачеи предложеней сказуеме сенца бувзам бу: Са **вахар хиннад** (ц1ердешаца бу)даим кхехкаш,к1едж тийна **моттиг хинная**ц .(ц1ердешаца бу) и.д1.

4) **Ушалбоабашк -** а) аькха да, б )оалхазар да, в) зиза да, г) га я . - **( бекас )**

**5) Укх схемаех предложенеш оттае :**

а) **[**  . **]** б) **[** . **]**

в) **[**  « , - . - . » **]** д) **[** о а , о а , о а - ∆  **. ] (** о – цхьантайпара маьженаш я, а – хоттарг да , ∆ - чудерзора дош да )

Фадиман ший мараца яхар.Энвера лаьг1дир ший болар. « Витал из к1аьнк , - аьлар Фадимана . – Ма бала бахь 1а цунга. » ….

4) Кхоллама диктант. а) Диалог оттае укх темах:"Вай вахар" б) Ер предложенеш юхьиг а йолаш, дув-цар оттаде : Цкъа юрта йисте жега воаллар со. Дохк а долаш ди дар из. Ц1аьхха . . . . . .

6) Ховли-довзали : **Хьалхашкара во1ала хетт,т1ехьашкара йо1ала хетт. ( мозг1ар-поп ) – ( Д. И. )**

VI 1омадаьр ч1оаг1дар .

VII Урока корта бар :

VIII Ц1аг1ара болх : § 14 ( I ). Упр № 103.

**22 – 23 – лаг1а урокаш.**

**Тема : Изложени.**

**Лоах1ам : 1одийшачун гаргга изложени язъе 1омабар дешархой.**

**Урока никъ** :

I Кийчо ю ха.

II Урока темацара болх :

1) Деррига текст 1одеш. ( " Куки " 10 кл. " Г1алг1ай литература " О. 254 )

**Кулг хьекхаш халла цхьа кхера лехар Куке.Циск санна тебаш гаьна т1а а ваьнна,сомача ткъоврон т1а а ваьнна,хи марх1а а белла,хьулавелар из.Хьунаг1а дола "шарх" гаргадоаг1аш дар.Ше ваг1ачара гаьна воацаш говра т1а ваг1а саг боадах низткъа хоавелар цунна.Говр юха а соцаяь,ладувг1аш волчоа тара вар из саг . Цхьа юкъ яьлар.Ший бе боалла кхера д1абахийтар Куке. Гаьнна 1обежар из,хенех кхийтта тата а доаккхаш. Цигахьа сихха говр д1аяхийтар моас-таг1чо.Сабар а даь,1о а ваьнна,лоралуш,циска боларца д1аволавелар Куки кхыча оаг1орахьа.**

**Гаьна ваьлча,наькъах ше тувлавенналга хайр Кукена.Дог1а сецар,дохк довш латтар,г1ийло мух хьекхар.Сатасса гаьна яцар.Са белгало яллалца сабарде а лаьрх1а,гаьн т1а а ваьнна, со-мача ткъоврон т1а д1атарвелар к1аьнк.Дог1о вошаваь Куки,х1анз шелал хоалуш вар.Цу т1а са хьувзаш а вар.Цу мел долчох гарре эгавора из.Царг царга т1а сацацар.Когаш,деррига дег1 а ший доацаш,дахчах дича санна дар.**

**Г1ийло сийрдайоалаш латтар.К1езиг-дукха гаьнаш къестаяла яьлар.Юха а хезар Кукена тхьовра санна "пурх".Дега а ца деш,дег1 ц1аьхха сецар.Мичара воал ца ховш гучаваьлар т1е-хьа говр а йоалаеш воаг1аш вола саг.Наг-нагахьа лаьттангахьа 1о а верзаш,гаргаг1ертар из.**

**" Са лараг1а воаг1а ! " - хийтар к1аьнка..Куки ваг1ача хена гаьна воацаш юхасецар.**

**Ший кхы ха йоацилга кхийттар Куки. 1адсаькх эзар цо.Моастаг1чун наькха юккъе дикка хьожа а даь,д1ахийцар.Къамаргах чухайра 1адсаькх."Хар-р", -яхаш,гора ваха,1адсаькхах ка а етташ воаллар моастаг1а.Куке шоллаг1а техача 1адсаькхо са дихьар цун. Гаьн т1ара 1о ца воалалуш, дег1 дувладелар к1аьнка. Моастаг1а вале а, эггара хьалха цо вийна саг вар из.**

**" Х1аьта вийна хьа да,боабаь хаьхой ! " - аьлар дего. Са метта аха даьлар.Тоъал сийрдаяь-**

**лар. Куки т1аваг1а хи лакха бар. Ураг1а хьалволавелар из. Геттара бухье ваьлча, д1а - хьа**

**хьежар. Морхаша къайладихьа лоамаш гуш дацар, гаьна доацаш 1одоаг1аш хий дар.**

**"Эса да из !" -дагадехар к1аьнка,т1аккха гаьна т1ара 1оваьлар. ( И.Дахкильгов ) 300 дош.**

2) Ца довза дешаш довзийт,хала дешаш улга т1а д1аязду.

3) Юха а деш текст.

4) 1 - 2 дешархочунга хьадуцийт.

5) Кхы а деш текст.

6) Ло1амера болх.

**III. Урока корта бар :**

**24 - лаг1а урок.**

**Тема : Хандеша оттама сказуеми**.

**Лоах1ам : сказуемех 1омадаьр ч1оаг1 а деш,хандеша оттама сказуеме морфологически фор-**

**маш йовзийтар;цхьалханеи хандеша оттамеи сказуемеш къестаде 1омабар дешар-**

**хой ; 1аламцара безам кхебар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар 1.Упр № 102. 2.Тесташцара болх.:

III.Харжара диктант :(предложенешта юкъера подлежащеи сказуемеи хьа а лехаш,д1аязде,цар мор-фологически формаш белгал а е: ) Г1а 1одежа дала доал.Хьуна к1ал 1одежача г1анах сома т1оа хиннаб.Лакхача хенех 1оохкаденна дада юхедиса г1алгаш.Аьхки тоаенна,хозъенна лаьтта хьу х1анз ерзанъяьннай.

IV.Тохкамаш :1.с.:кхоалаг1а предл. 2.м.:юхедиса ( г1алгаш ) . 3.ф.:ерзанъяьннай.

V.Кердача темацара болх :

1)Урока тема ювц. ( Хандеша оттама сказуеми оал причастехи деепричастехи г1он хандош д1акхе-тарца хьахиннача сказуемех: Артист - сцена т1а **ловзар ва** .Из артист селхан **лайзар ва** .Ер артист тховсара **ловзаргвар ва** . Мурад городе **водаш ва** .Султан городе **вахаш ва** .Мухтар городе **г1орг-волаш ва** . Хандеша оттама сказуеми хул деепричастех г1он хандош доацаш кхыдола хандош д1акхетарца :Тха бригада болх **тоалуш латт** . Иштта хандеша оттама сказуеми хила йиш я воал,

велар,г1ерт,ишт.кх.д1. яхача хандешаех хандеша белгалза форма д1акхетарах:Со кино **ваха воал** . Мухтар дизза гали ги а делла **дахьа велар - маганзар** .Уж экскурсе **баха г1ерт** .

2) Ер предложенеш д1аязъе,сказуемеш белгал а деш,къовлоргашка д1аязде малаг1а сказуеми да из : Сийнача морза т1а к1одараш санна,сигала **лелаш яр** (деепр.+г1он хандош),хьатта уха къайгаш санна, сона **т1аухаш** уйлаш **яр** .(деепр.+г1он хандош) Со **вац** сатийна бахаш болчарех.(цхьалхане ск.,йола ха,белг. сот.,) Хьуна юкъе г1олла йодаш **б1аргабайнаб** цунна чарахье баьхка нахЕр артист тховсара **ловзаргвар ва** .

3) Упр № 84. Хьаязъе предложенеш ,доаг1а сецара хьаракаш а увттадеш,сказуемеш хьа а лехаш,цар морфологически формаш белгалъе :Тха юрта гаьна йоаццаш йоккха **хьу я.**(ц1ердош+г1он хандош ) и.д1.

4) **Моажолг -**  а) га я, б) аькха да, в)оалхазар да, г) зиза да . - **( ромашка жёлтая )**

VI 1омадаьр ч1оаг1дар .

VII Урока корта бар :

VIII Ц1аг1ара болх : § 14.( II ). Упр № 105.

**25 - лаг1а урок.**

**Тема : Ц1ера оттама сказуеми.**

**Лоах1ам : сказуемех 1омадаьр керда а доаккхаш,ц1ера оттама сказуемеш довзийтар ; цхьал-**

**хане сказуемеи,хандеша оттаме сказуемеи,ц1ера оттама сказуемеи къестаде 1ома-**

**бар дешархой ;меттацара безам кхебар;нийса яздара навыкаш дег1айоалаяр .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 105. 2.Ловзар " Поацолг ".

III.Дешай диктант :т1оаргац,воаг1-воаг1ар,к1ажъуха-коклюш;йовхараш;маг1алди-сорняк,къоалам,ираз-аьттув,в1ашаг1къоаставе,дувха,бе-башха,хьоар,могаш-маьрша.,

IV.Тохкамаш :1.с.:1а дар гуйренца моттиг къувсаш. 2.м.:гуйренца, 3.ф.:моттиг.

V.Кердача темацара болх :

1)Урока тема ювц. ( Ц1ера оттама сказуеми оал хандеша хотталурги ц1ера дакъеи в1ашаг1кхетарах хьахиннача сказуемех е г1он хандоши ц1ера дакъеи в1ашаг1кхетарх: Асхьаб **хьехархо ва** .Шамсуд-динах **лор хиннав** . Ц1ера оттама сказуеме ц1ера дакъа хила йиш я ц1ера дожаре а эргача дожаре а латтача ц1ердешаехи,ц1ерметтдешаехи,мас-салий таьрахьдешаехи : Селхан дежурни **Хьасан вар** .Аз дийша книжка **Хьусена дар** . Котъяьнна бригада **тхаяр я .**Деша вахараш **пхиъ в**а .Царех агроном **шиннех хиннав** .

Иштта ц1ера оттама сказуеме ц1ера дакъа хила йиш я ло1амзача белгалдешаехи,арг1ан таьрахьде-шаехи,т1адерзара ц1ерметтдешаехи : Руслан дешархошта юкъе  **дикаг1а ва** .Султана къонгех Якъуб **кхоалаг1а ва** .Цу институте деша яха раьзя хиннар **из ше яр** . Цкъаза ц1ера оттама сказуеме ц1ера дакъа хила йиш я ло1амеча белгалдешаехи,причастехи,арг1ан таьрахьдешаехи,ц1ерметтдешаехи, х1аьта иштта масдарахи,куцдешахи : 1ай эша барзкъа **д1айхадар да** . Из ц1а укх улицаг1а даг1арех **диълаг1дар да** .Дешархочун декхар шийна ц1аг1а бе бенна болх дика **кхоачашбар да** .Селханара ди **д1айха дар** .

2) Упр № 109. Хьаязъе,сказуеме морфологически формаш белгал а еш : Картаца букъ а болаш,лохо д1аьха **ц1енош да** (ц1ера оттама ск.,ц1ердош+г1он хандош ) и.д1.

3) Тесташцара болх.

4) **Богапхьид -** а) оалхазар да, б) коара хьайба да, в) аькха да . **– ( черепаха )**

5) Ховли-довзали : **Д1адодаш делаш дода ,юхадоаг1аш делхаш доаг1а.( юхалург луш дола ахча )**

VI 1омадаьр ч1оаг1дар.

VII Урока корта бар :

VIII Ц1аг1ара болх : § 14 ( III ). Упр № 106.

**26 - лаг1а урок.**

**Тема : Тахкара диктант.**

**Лоах1ам : 1омадаьр мишта кхетадаьд а грамматика мел лакхъеннай а тахкар .**

**Урока никъ :**

I Кийчо ю ха.

II Урока темацара болх :

1) Деррига текст 1одеш . ( " Шовхал " О.204.)

**Сарахьа юха а атаке баьхкар деникинцаш.Кара лоаца пулемёт ц1енъеш ваг1ар Шовхал. Доа-зол дехьара марка йолаш яр из.Пулемёта раьза вар Шовхал.Говр мо тенна вар,из йоаккхаш цо вийна деникинец.Х1анз хаьн т1а уллаш маузер а яр Шовхала.Из а моастаг1чунгара даьккха ц1ет дар цун.**

**К1езиг-дукха ка яьннай,аьнна хете а,из г1адваха х1ама дацар.Сома ши ког окопа чу г1олла д1а а бахийта,даггара йовлакх хьекхаш ваг1ар из пулемётах.Корта чубелла бар.Из ший пулемёт мара х1ама дагадац-кх цунна,аьнна хетаргдар,юстарара цунна т1ахьежачоа.Цхьабакъда,из ишт-та дацар.Кхыдар дар Шовхаха дага.Дукха нах бихьар деникинций т1еххьарча атако.Х1аьта х1анз ... юха а т1абоаг1а.Ховш дац из мишта чакхъяргья.Низ кхоачаргбий хац из юхатоха. Поат-ронаш кхоачалуш латт.Нах к1аьдбеннаб.Саг вац сало1аш а наб еш а.**

**Шовхала уллув ,топ кара а лаьца,ваг1а Асхьаб.Дувшадаь да цун б1аргаш.Юхь яьннай.Б1еха да кулгаш. ( С. Чахкиев ) 125 дош.**

2) Цхьацца предложени язъеш,деррига текст д1аязду.

3) Юха а деш деррига текст.

4) Т1адуллар :1.Оттама сказуемеш хьаязде,цар морфологически формаш белгал а

еш , фонет. тохкам бе :ц1енъеш.

III.Урока корта бар :

**27 - лаг1а урок.**

**Тема : Предложене кертерза маьженаш. Кхоачам**.

**Лоах1ам : предложене кертерзача маьженех ховр ч1оаг1 а деш,кхоачам бовзийтар ;из предло-**

**женешта юкъера хьалеха 1омабар дешархой ; нравственни кхетам балар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Диктантий г1алаташцара болх .

III.Тохкамаш:1.с.:Цадийшар массаза хьийгав дийшачох. 2.м.;дийшачох. 3.ф.:хьийгав.

IV.Керда темацара болх

1)Урока тема ювц. ( Предложене кертера маьженаш йоаржае йиш я царца бувзам болча кхыча дешашца. Цу дешаех кертерза маьженаш оал. Кертерза маьженаш ераш я::кхоачам,къоастам, лоаттам,юхедуллар. Тахан вай кхоачамах йола материал керда а йоаккхаш,ч1оаг1ъергья.

Кхоачам оал ц1ереи дереи дожарашкара д1а мел иккхача эргача дожарий хаттарашта жоп луча предложене кертерзача маьженех:Аз дахча доаккх **догарц**а . Кхоачама морфологически форма хила йиш я:1.Ц1ердош,ц1ерметтдош,ло1аме белгалдош,ло1аме причасти, таьрахьдош, масдар: Сихачох ма кхера,к1аьдачох ма теша. ..2.Цхьанкхийттача дешаех: Со б1арахьеж гаьнна хьавоаг1ача **шин баьречоа** .

( Улга т1а язъяь я М.Вышегуровс язъяь **« Наьна дог – малх »** яха стих.,из 1оешийт дика дешача дешархочунга,т1аккха цу юкъера кхоачамаш хьаяздайт,цар дожараш белгал а деш )

***Хала да малхах байташ язъе .***

***Из хоастабаь саг варгвац ,***

***Варгва аьнна хетачунна ,***

***Эша дешаш тоъаргдац .***

***Цунца нийсде укх дунен т1а***

***Цхьаккха х1ама короргдац ,***

***Цунга кхача могаргдолаш ,***

***Нана , хьа дог мара дац .***

2) Упр № 123. Хьаязде,кхоачамашта т1ехьа къовлоргашта юкъе язде цар малаг1ча хаттарашта жоп

лу : Гаьнара кхайкача лоалахочо аьлар :"Бувцал **сона**  (хьанна?)тахан **хьайга** (хьанга?) кхаьча бала.Х1ана воал хьо беша? и.д1.

3) Харжара диктант. (Упр № 119 )1одеша,хьалаха кхоачамаш,хаттараш увттаде царна,хьаязде,дож. белгал а деш : кхоллама ( сенна? ) ,кхуркхолгага ( сенга ? ) , и.д1.

4) **Къахьайг -** а) дувхар да, б) аькха да, в) зиза да, г) оалхазар да . **– ( сойка )**

V.1омадаьр ч1оаг1дар.

VI Урока корта бар :

VII Ц1аг1ара болх : § § 16,17. Упр № 122.

**28 - лаг1а урок.**

**Тема : Къоастам.**

**Лоах1ам : къоастамах 1омадаьр керда а доаккхаш,цун морфологически формаш йовзийтар ;**

**предложенена юкъера къоастам хьалеха 1омабар ;1аламцара безам кхебар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 122 2.Тесташцара болх.

III.Гойтара диктант : Хаьсий а сомий а бешамаш чуерзаеш боахк арендатораш.Царна новкъостал деш ба юртахой.Хьийкъа мукх а к1а а сихонца чуберзабешба уж.

IV.Тохкамаш :1.с.: шоллаг1ча предл. 2.хаьсий ( бешамаш ) . 3.ф. :чуерзае.

V.Кердача темацара болх :

1) Урока тема ювц. ( Сага е х1аман белгало хьахьокхача предложене кертерзача маьженах къоастам (оал. Къоастам хул шин тайпара : барт беши барт ца беши.

Барт беш дола къоастамаш оал шоаш къоастам беча дешашца классе,таьрахье,дожаре барт беш долчарех: Со волча **веза** доттаг1а вера шийца **кагий** нах а болаш.(веза-м.кл.,цхь.т.,Ц1.д.; кагий- д.т. , Ц1.д. ) Барт беш бола къоастам хила йиш я **- ра** яха суф. йолча отн. белгалдешах,гойтара ц1ер-меттдешах,ло1амача причастех, арг1ан таьрахьдешах,цхьннегара пхеннега кхаччалцеи 20 яхачеи массали таьрахьдешаех :Селханара ди д1айха дар.Ер лаьтта гурахьа аха аллийта да. Барт ца беш дола къоастамаш оал шоаш къоастам беча дешашца классе,таьрахье,дожаре барт ца беш долчарех. Шоаш къоастам беча дешашца цар бувзам хул урхалдара наькъаца : Аз **веший** книжка дийшад. Барт ца беш бола къоастам хила йиш я ялхнегара д1адолхача массали таьр.,эрсий меттацара шоаш долчча бесса хьаийцача белгалдешах,ц1ердешай Дл.д. форме латта отн. белгалдешаех,йовхьийи, т1адерзареи,т1аозареи ц1ерметтдешай Дл.д. латтача относительни белгалдешаех : Тха классера **ялх** дешархо т1ехдика дешаш ва.Тха школерча **ялх дешархочоа** путёвкаш еннай лагере баха. . . Къ. лоарх1аме лело йиш я деепричастеи доала дожаре латта масдари : Дика **дешаш** йи1иг я Лида.**Дешара** толам дика боаккх 1алихана.

2) Упр № 129. Хьаязде,к1ал така хьакха къоастамашта , царна т1ехьа къовлоргашта юкъе язде уж малаг1а къамаьла доакъоех да : Ахкан ( относительни белгалдош ) бийса. и.д1.

3) Харжара диктант. Упр №132. 1одеша,хьаязде къоастамаши царца бувзам бу дешаши,малаг1а къ. да уж белгалде : хоадабаьча п1елга (барт беш бола къ.,причасти+ц1ердош ), и.д1.

4) **Къоракхокха -** а) аькха да, б) га я, в) зиза да, г) оалхазар да . **– ( глухарь )**

VI 1омадаьр ч1оаг1дар.

VII Урока корта бар :

VIII Ц1аг1ара болх : § § 16,19. Упр № 128.

**29 - лаг1а урок.**

**Тема : Юхедуллар.**

**Лоах1ам : юхедулларах бола юкъара кхетам балар дешархошта ; текста юкъера уж хьалеха**

**1омабар ; патриотически кхетам балар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1. Упр № 128. 2.Ловзар " Поацолг ".

III.Дешай диктант :шозза,ткъам,дегаондло-отрада;пайда,шийла,1откъам,бийкъаб,камаьрша,сирг1илг, сийлахь-доккха,фуалъяха,д1адувца,тайпа.

IV.Тохкамаш :1.с.:Тха арми лаьттача фронте тоъал сатийна яр. 2.м.:тха. 3.ф.:яр.

V.Кердача темацара болх :

1)Урока тема ювц. ( Юхедуллар ший тайпара бола къоастам ба.Юхедуллар оал х1аманна шоллаг1а ц1и а луш,из х1ама белгалдеш болча къоастамах:Т1ем т1а сихха белгалваьлар из **т1емахо - турпал**. Укхаза турпал яха дош юхедуллар да т1емахо яхача подлежащена;цо х1ама(т1емахо)белгалду цунна шоллаг1а ц1и а луш.В1аши нийсде: Сихха белгалваьлар из турпале т1емахо. Укхаза турпале яха дош къоастам ба т1емахо яхача ц1ердеша. II. Юхедуллар хул ше белгалдеча дешаца дожареи таьра-хьеи барт еш долча ц1ердешах: Боккхийча наха - **къоаношта** дика жоп делар Аьдий Сурхой нанас. Укхаза къоаношта яха ц1ердош юхедуллар да ше белгалдеш долча боккхийча наха яхача цхьанкхийт-тача дешашца. Цу дешашца цо барт бу дожареи таьрахьеи.

Къоастам дукхаг1а йолча хана белгалдешах хьахул,х1аьта юхедуллар ц1ердешах хьахул.( къаьна даь-да - даь-да-къоано. Юхедуллар хул юкъарча ц1ерахи(Тхо хьеж инженер-**г1ишлонхо** варга ); доалара ц1ерахи (Тхо хьеж инженер **Плиев** варга)

Нагахьа санна юхедуллар юкъара ц1ердош хуле,из ше белгалдеча дешаца д1ахотт юкъе такилг хьакхарца :Лакха бердаш,к1оарга 1амаш долаш дац из Наьсар- **хий**.(С.О.)

Нагахьа санна юхедуллар доала ц1ердош хуле,из ше белгалдеча дешашцара къаьста язду: Аьхки безаме да шовдаех хьахинна хий **Наьсар**. Ло1амеча причастех хинна юхедуллар ше белгалдеча де-шаца барт беш хул классеи,дожареи,таьрахьеи:Математик, **тха школе вайта** ,дика ва. Нагахьа санна цхьанкхийттача дешаех хьахинна юхедуллар ше белгалдеча дешал т1ехьа хилча,из запятойца хьа-къоастаду: Къахьегама яхь лелаяра хьакъехьа дика къамаьл дир Ибрах1има **,тха юртарча фермер**о . III Юхедуллар хила йиш я ше белгалдеча дешаца барт ца беча ц1ердешах е чоалханеча ц1ерех: Аз ийцад книжка "**Наькъаш"**. Нагахьа санна юхедуллар книжкай,газетий,пьесай,повестий,кемай,и.кх.д1. ц1ераш хуле,уж кавычкашта юкъеи доккхача алапашцеи язъе еза:газета "Сердало",роман"Готта коа-на1араш", . .

2\_ Упр № 136. Хьаязде,доаг1ача такилгаш а йоаг1ача кавычкаш а увттаеш : Лорадешдар сийлахь мел хила,цунна ха а ч1оаг1аг1а эш,хьат1аг1ерта моастаг1а **-б1ехал** юхатоха лозавеш и.д1.

3) Цу текста юкъера хьаязде оазаши алапаши цхьатарра доаца дешаш :цунна, и.д1.

4) Укх схемаех предложенеш оттае :

а) **[** **и** **и** . **]** б) **[** **. ]** в) **[** « ! - . - ! » **]**

г) **[** . **]**

Цогали борзи д1алелх. Царна т1ехьайод ча. « О-о, сабарде оаш ! – т1одаш эгаду чаво . – Оаш са ю футтаре ! » Гучаэккх удаш доаг1а Поацо.

5) **Г1аьртал -** а) оалхазар да, б) коара хьайба да, в) га я, г) аькха да . **– ( коршун )**

VI 1омадаьр ч1оаг1дар.

VII Урока корта бар :

VIII Ц1аг1ара болх :§ 20. Упр № 135.

**30 - лаг1а урок .**

**Тема : Сочинени.**

**Лоах1ам : дувзаденна къамаьл шаьрдар,шоай уйлаш нийссача предложенешца д1аязъе 1о-**

**мабар дешархой .**

**Урока никъ :**

I Кийчо ю ха.

II Урока темацара болх :

1) Урока тема йовзийтар. ( соч. " Хьаьнала къахьегарах фу йоах бусалба дыно ? " е " Тха дезал " )

2) Цу темаех лаьца дувц.

3) 1 - 2 дешархочунга дувцийт шоашта хетар.

4) Шоай дезалах лаьца дувцийт.

5) Ло1амера болх .

III.Урока корта бар :

**31 - лаг1а урок.**

**Тема : Лоаттам. Меттига , хана лоаттам.**

**Лоах1ам : лоаттамах бола кхетам ч1оаг1 а беш,меттигеи ханеи лоаттамаш довзийтар ; уж**

**нийса хьалеха 1омабар дешархорй ; нравственни кхетам балар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1. Упр № 135. 2.Тесташцара болх.

III.Дешай диктант :д1авода,й1овхал,борг1илгаш,м1аьдъеннай,аппендицит,д1алечкъав,к1езиг-дукха.

IV.Тохкамаш 1.с.: Довнаш лехача саго дезал кхебаьбац. 2.м.:довнаш. 3.ф.:лехача.:

V.Кердача темацара болх 1)Урока тема ювц. ( Дар деш йола е хулаш йола моттиг ,е ха, е дара ба-хьан, дагалоацам,е дар мишта ду , е малаг1ча бахьанца ду хьахьокхача предложене кертерзача маьженах лоаттам оал.Лоарх1амга диллача,лоаттамаш 7 разряд йолаш хул: 1.Меттига лоаттам,цо белгалду предложене чухь хула дар мича,мичара,мичахьара да,жоп лу мича?мичахьа?мичахьара? яхача хаттарашта : **Сигалара** дог1ан т1адамаш лега доладелар. **Школе** вода со**.Тика т1ара** яхь аз ер конфеташ. Хана лоаттамо хьахьокх хула дар маца,маццалца мича хана денз хул,жоп лу маца? маццалца?мича хана денз? яхача хаттарашта :Селхан лайзар тхо бургацах. Сарахьа кино хьожарг-

дий вай?

2) Ер предложенеш д1аязъе,лоаттамий разрядаш белгал а еш : Лоалахара ковнаш дийнделар цу сахьате. Хьан команда котъяьлар селхан? Лоам экскурсе дахадар бераш шоай хьехархочунца.

3) Упр № 144( 1- 2 )Хьаязде,к1ал цхьа така хьакха меттига лоаттамашта,ши така - хана лоаттамашта : **Хьажк1аш** к**хееш**,**б1аьсти** а **аьхки** а ший бригадо баь болх бувцаш,**республикерча** механизаторашца дагавувлар Урусхан. и.д1.

4) Цу текста юкъера хьаязде деррига мукъаза алапаш къора дола дешаш :кхееш,аьхки,.

5) **Б1арашдуарг -** а) коара хьайба да, б) оалхазар да, в) га я, г) аькха да . **– ( белка )**

6) Ховли-довзали : **Аьхки кетар хувцаш дац,**

**Ший ц1огах цо доаккхал деш .**

**Котамаш кхухь , лечкъаеш цо.**

**Ховли-довзали ? Хьадувцал ,**

**Котамаш кхухьар да …. ( цогал ) Аушев Мувса**

7) Укх схемаех дешаш оттаде :

Д1ачуг1о, марх1алелх, маькхъяттархочунна, суртанча, безамо.

VI 1омадаьр ч1оаг1дар.

VII Урока корта бар :

VIII Ц1аг1ара болх : § 21. Упр № 144 ( д1ахо ).

**32 - лаг1а урок.**

**Тема : Бахьана лоаттам,дагалоацама лоаттам.**

**Лоах1ам : лоаттамах бола кхетам ч1оаг1 а беш,бахьана.дагалоацама лоаттамаш бовзийтар ;**

**лоаттамаш нийса хьалеха 1омабар дешархой ; 1аламцара безам кхебар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1. Упр № 144. 2. § § 16 - 21 ювцийт дешархошка .

III.Гойтара диктант : Селхан тхоай хьехархочунца экскурсе дахадар тхо.Цигара дукха зизаш,комараш ера оаха.Тахан ишколе дешаш да тхо.Кхоана ц1аг1а сало1аш да.

IV.Тохкамаш 1.с.: хьалхарча предл., 2.м.:хьехархочунца, 3.ф.:ц1аг1а .

V.Кердача темацара болх :

1)Урока тема ювц. ( Хулаш дола дар х1ана,фу бахьан долаш хул хьа а хьокхаш, **х1ана?фу бахьан долаш?** яхача хаттарашта жоп луча лоаттамах **бахьана лоаттам оал :** Дукха **дешандаь** (х1ана?) моллаг1ча хаттара жоп лу Ахьмада.

Предложене хулаш дола дар **сендухьа** е **сенна** хулаш да хьа а хьокхаш, **сендухьа?** е **сенна ?** яхача хаттарашта жоп луча лоаттамах дагалоацама лоаттам оал,масала : футтаройна,совг1ата,..

Ший йиший-во1а **совг1ата** говр елар наьна-вошас.

**Лоаттамаш хила йиш я:***куцдешаех,М.д. латтача ц1ердешаех,шоашца дешт1ехьенаш йолча ц1ер-дешаех,деепричастех,масдарех,хандеша белгалзача формаех,таьахьдешаех,цхьанкхийттача де-шаех,****санна,мо*** *яхача хоттаргаш шоашца долча дустарех.*

*Дика кхето дезаш да меттига дожара формах цхьайолча хана лоаттам а цхьайолча хана кхоачам а хулаш хилар.Нагахьа сана,меттига дожара форма меттигаца бувзам болаш хуле,цунах лоаттам хул.* Новкъосташа каьхат дайтад Ахьмадага. Нагахьа сана из меттига дожара форма меттигаца бувзам болаш ца хкуле,цунах кхоачам хул. *Илли дика оалалу Ахьмадага.*

Иштта дика кхето дезаш да х1амай белгало хьахьокхача къоастамаи дара куца лоаттамаи цхьатарра **мишта?** Яха хаттар оттадеш хилар.Цхьабакъда,царна юкъе къоастам булургба из хаттар шийна доаг1ача деша бувзам сенца ба хьежача.Нагахьа сана цун бувзам ц1ердешаца бале,из къоастам ба: Тахан б1айха ( **мишта?) малх хьеж.**Малх – ц1ердош )1ажаг1а ( **мишта ? )** зизаш даг1ар цонашка.Зизаш – ц1ердош.Зизаша 1ажаг1ъяьй еррига аре 1ажаг1а ( **мишта ? )** хетар.Хетар – хандош да.

2) Ер предложенеш д1аязъе,лоаттама разрядаш белгал а еш : Ц1еношта белхий баьча Сипсойна **новкъостала** вахавар 1ийса**,сакъерда** вахавацар. **Мукъача дийнахьа в1ашаг1 а кхийтта**,**саготала хьунаг1а** дахар тхо.Сона **эг1азваха** 1ийр из вайца ца воаг1аш..

3) Упр №143. 1одеша,белгалъяха лоаттамий разрядаши цар морфологически формаши :Из дар **аьхки** (хана лоаттам - куцдош ). и.д1.

4) Комментированни йоазув . Ц1еношта белхий баьча Сипсойна **новкъостала** вахавар 1ийса, **са-къерда** вахавацар.**Мукъача дийнахьа** **в1ашаг1 а кхийтта**,**саготала хьуна-г1а** дахадар тхо.Сона **эг1азваха** 1ийр 1алихан вайца ца воагаш.

5) Упр № 143.Хьаязъе,лоаттамаш белгал а деш,цар разрядаш белгал а еш : Из дар **аьхки(хана л. ) Х1анз-х1анз(меттига л.)**долалургдолаш дар из арда . и.д1.

6) **Белка-летяга -** а) цахцал б)хьаг1 в) **цестарг** г) бирпал .

7) Тесташцара болх .

VI 1омадаьр ч1оаг1дар.

VII Урока корта бар :

VIII Ц1аг1ара болх : § 21 ( 1 - 3 ) Упр № 141 ( 1 - 2 абзац )

**33 - лаг1а урок.**

**Тема : Дара – куца , хьала лоаттамаш.**

**Лоах1ам : лоаттамах 1омадаьр ч1оаг1 а деш,дара-куца,хьала лоаттамаш довзийтар ; лоаттамий**

**разрядаш къестае 1омабар дешархой ; нравственни кхетам балар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 141 ( 1-2 абзац ). 2.:§ § 16 - 21 - ювцийт дешархошка.

III.Харжара диктант :Укх предложеней сказуемеши лоаттамаши д1аязде,лоаттамий разрядаш белгал а еш : Ч1агарг хоза оалхазар да.Хоза лел из сигала г1олла.Гурахьа б1айхача мехка д1адода из.Б1аьсти юха ц1адоаг1а из.Дукхаг1ча даькъе отара е ц1еной тховнах боаллаш хул цун б1ы.Хоза бу цо ший б1ы топпарах.Цу б1ена чу к1оригаш йоах цо аьхки.

IV.Тохкамаш :1.с.:Ахчо сигала бода никъ лехаб. 2.м.:бода(никъ).3.ф.:мехка.

V.Кердача темацара болх :

1)Урока тема ювц. ( Предложене чухь хула дар мишта хул хьа а хьокхаш,мишта? яхача хаттара жоп луча лоаттамах дара-куца лоаттамаш оал:хоза,дика,.. Дар фу дича хул е миштача хьале да хьа а хьо-кхаш,фу дича?миштача хьале? яхача хаттарашта жоп луча лоаттамах хьала лоаттам оал : Сихха (мишта? - дара-куца ) йоаг1а говр.Шийна йийттача ( фу дича?-хьала лоаттам ) делх моллаг1а а бер.

2)Кхоллама диктант. (Упр № 150 -Шоашкара дага а лаьце,укх к1ал яздаь дара-куца лоаттамаш юкъе а долаш,массехк предложени язъе **:Чехка** ца воде,т1ехьавусаргва хьо автобуса**.Шортта** д1аволавелар дади. и.д1.

3)Упр № 151. 1одеша,Белгалдаха цхьа овла бола дешаш.Хьаала,уж предложене малаг1а маьженаш

я : Кхерах сов ч1оаг1а **г1ортарах** шийна лазар иккхача,цунах **г1ерта** дехкеваьлар из. и.д1.

4) **Жалкъорг -** а) оалхазар да, б) га я, в) коара хьайба да, г) зиза да . - **( щур )**

5) Хьайна ховш дола дешаш д1а а яздеш,хьалйиза оагилгаш

|  |  |  |  |  |
| --- | --- | --- | --- | --- |
|  |  |  | **х** | **о** |
|  |  |  |  | **х** | **о** |
|  |  |  |  |  |  | **х** | **о** |
|  |  |  |  |  |  | **х** | **о** |
|  |  |  |  | **х** | **о** |
|  |  |  | **х** | **о** |

|  |  |  |  |  |
| --- | --- | --- | --- | --- |
| с | у | д | **х** | **о** |
| ж | 1 | а | й | **х** | **о** |
| н | и | й | с | а | р | **х** | **о** |
| т | о | х | к | а | м | **х** | **о** |
| а | х | а | р | **х** | **о** |
| у | н | а | **х** | **о** |

VI 1омадаьр ч1оаг1дар .

VII Урока корта бар :

VIII Ц1аг1ара болх : § 21. Упр № 152.

**34 - лаг1а урок.**

**Тема : Боарамеи лаг1айи лоаттамаш.**

**Лоах1ам : лоаттамех 1омадаьр ч1оаг1 а деш,боарамеи лаг1айи лоаттамаш довзийтар ; лоатта-**

**мий разрядаш къестае 1омабар дешархой ; 1аламцара безам кхебар .**

**Гойтара г1ирс : тесташ,карточкаш,перфокарточкаш,таблица.**

**Урока никъ :**

I Кийчо ю ха.

II Ц1аг1ара болх тахкар :1.Упр № 152. 2.Тесташцара болх.

III.Дешай диктант :ларх1ийта,тоийта,луг1ат-словарь;мангалкомар,езалургья,сийрда-баьццара, йовлакх,диткъа,къона-къаьна,г1аьххьа,к1оаргал,т1урилг,цатоъам.

IV.Тохкамаш :1.с.:Борз хьунаг1а мара сецаяц. 2.м.борз. 3.ф.:сецаяц.

V.Кердача темацара болх :

1)Таблицах пайда а эцаш,тема ювц. ( Предложене чу хулаш дола дар мел,фу боараме хул хьахьо-кхаш,мел?фу боараме? яхача хаттарашта жоп луча лоаттамах боарамеи лаг1айи лоаттам оал :Сайна тоъал хьаийцар аз маькх.

2) Ер предложенеш д1аязъе,лоаттама к1ал така а хьокхаш,цар разрядаш белгал а еш :Дукха(мел?) дийцар цар шоашта дайнар.Шортта (мел?)кийчдир оаха даар.К1езига-м (мел?)дийцадацар аз цунга из д1а.1уйранна(маца?)хьалкхийттача малхо дикка(мишта?) докъадаьдар лаьтта.Деррига дуне тахка, хьажа,ч1оаг1а х1амаш к1езига (мел?) дац..

3) Упр № 143. Хьаязде,лоаттамий разрядаш белгал а еш: Чкъаьрий даха дахача бераша селханарчул дукхаг1а ( мел? ) даьхар тахан ( маца? ). и.д1.

4) Дага а лаьце,д1аязъе предложенеш лоаттамаш белгал а деш ( 4 - 6 предложени.)

5) **Хьаг1илг** - а) га я, б) оалхазар да, в) аькха да, г) зиза да . **( хьаг1илг - вьюнок полевой )**

6) Ховли-довзали : **К1ира,бетта из сацац ,ткъамаш детташ ,х1аьта а г1атта магац. ( миха хьайра** )

VI 1омадаьр ч1оаг1дар .

VII Урока корта бар :

VIII Ц1аг1ара болх : § 21 (7 ). Упр № 142.

**35 - лаг1а урок.**

**Тема : Диктант.**

**Лоах1ам : 1омадаьр мишта кхетадаьд а грамматика мел лакхъеннай а тахкар .**

**Урока никъ :**

I Кийчо ю ха.

II Урокатемацара болх :

1) Деррига текст 1одеш. ( " Хи т1а " О. 49.)

**Малх хьалбаьнна ха яр.Сийрдадаьнна къег сийнача гаьнашта юккъеда хьакъедаш дола кирпишкий бадаш.Сатийна а хоза а я 1уйре.Юрта юкъе,хи т1а,ши говр-фургон д1а а оттаяь, бешка юзаш воал Мувса . Хий 1одоаг1ача турбилгах д1аелла йоал й1аьхача турба цхьа юхьиг,вож - бешка чу 1очуерзаяьй.Лаьрх1а цу г1улакха кийчъяь я из турба :цхьа юхьиг хьал-хьайза,вож юхьиг 1очухьайза а йолаш.1очудетталуча хиво деча тато екаю бешка.Ладувг1 Мувсас татага.Нанас къулга чу т1оа чуботтача хана а хул иштта тата,бек къулг.Цул т1ехьаг1а Хади шура лувса йолаелча а цхьа ший тайпара таташ ду.Безаме а хоза а хет Мувсайна нанас шура лувсаш хезача,цул т1ехьаг1а кердда хьабаьккха налха лоалабеш,цхьа ший тайпара,кхы-**

**ча х1аман йоаца хьаж хьакхийттача а , ( А. Боков** ) 120 дош.

2) Цхьацца предложени язъеш,деррига текст д1аяздайт .

3) Юха а деш деррига текст.

4) Т1адуллар : 1. синтаксически тохкам бе укх предложенена : Ладувг1 Мувсас татага.

2.Лоаттамашта к1ал така хьакха,белгалъе къовлоргашка цар разрядаш.

III.Урока корта бар :

**36 - лаг1а урок.**

**Тема : I оттама предложеней тайпаш**.

**Лоах1ам : I оттама предложенех бола кхетам балар дешархошта,цар тайпаш къестаде 1ома-**

**бар дешархой ; къахьегача наьха сийде 1омабар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Диктантий г1алаташцара болх.

III.Дешай диктант :аьн-аьннар,д1ахьажар,кадетски новкъост,хьажк1аш фуалъяха,яьча-ненастный.

IV.Тохкамаш :1.с.: Х1ама дуача наха 1аг лелабаьб. 2.м.:дуача (наха ). 3.ф.:яьча.

V.Кердача темацара болх :

1)Урока тема ювцар. ( Цхьан оттама предложенеш,вешта аьлча,кертера цхьа маьже йола предло-женеш укх тайпара хул:1**.ц1ера**, 2**.подлежащи доаца(юхьаза**), 3**.белгала**-**йовхьий**, 4**.белгалза-йовхьий**.

1**.Ц1ера предложени** оал шийна чу цхьа кертера маьже - подлежащи мара доацача цхьан оттама предложенех:Беттала бийса.Яллийса машин. 2**.Подлежащи доаца** предложени оал шийна чу цхьа кертера маьже - сказуеми мара доацача цхьан оттама предложенех. Цу предложене чу подлежаще

ц1и а яккхац е из хьадага а дохац.Из **юхьаза** предложени я :Ара баьдъеннай. Юхьазача предложене сказуеме морфологически формаш хила йиш я акхарех: а)цхьалханеча сказуемешка - хандешах:Сона **магац**. б)Оттама сказуемешка - шоашца хандеша хотталургаш долча куцдешаех:Ара **шийла я. 3.Белгала -йовхьий предложенеш оал шоашта чу предложене цхьа кертера маьже - сказуеми а долаш,цо ма1анца подлежащи хьа а хойташ йолча цхьан оттама предложенех:** Тхо д1адолалу, сихха **хьат1ехьакхелахь**. ...

Белгала -йовхьий предложенеш хила йиш я кхычунга йоалача шин оттама предложенеех а.Цар чу хул уж шин оттама хиларга хьежжа кертера ши маьже -карардари сказуемии е подлежащии сказуемии: Шофёро мотор тоабир,т1аккха машин йолаялийтар. ( **цо** ) Ч1оаг1а цамогаш хиннавар Назир,х1аьта а лоро верзавир**.( из** )

Белгала -йовхьий предложени хила йиш я кхычунга йоалача цхьан оттама предложенех а: Д1алал-ла ! **(1а)** Белгала-йовхьий предложеней сказуеме морфологически форма хул: 1.цхь.т, д.т. латтача йолча хана хандешаех : Со городе г1олга дийца ва,х1анз цига **вода**. Тха классера дешархой кхоана экскурсе **болх** 2.Цхь.т. ,д.т. латтача хургйолча хана хандешах: Тхо кхоана хьунаг1а экскурсе г1оргда цигара дукха б1араши эстеши **дахьаргд**а. К1аьнк тика т1а вахав,укх сахьате **чувоаг1аргва**. 3.Т1адожора соттама хандешах : Хье кино воаг1е, **хьаволле.**

4.Белгалза-йовхьий предложенеш оал шоашта чу предложене цхьа маьже - сказуеми а долаш, х1аь-та подлежащи къаьста белгала а доацаш йолча цхьан оттама предложенех:Йиш ца лекхача, **халха-воалалац**. Белгалза-йовхьий предложенеш хул кхычунга йоалача шин оттама предложенеех а. Цар чу хул кертера ши маьже-карардари сказуемии :Вай балха хьакъехьа газета т1а **статья язъяьй**.

Белгалза-йовхьий предложеней сказуеми е морфологически форма хила йиш я акхарех:: 1.Цхь. т.,

д.т. латтача яхача хана хандешах: Чкъаьрий хи чура **доах**.Мехкдаьтта лаьттаг1ара **доаккх.** 2.Цхь.т., д.т. латтача яхача хана хандешах : Тха классе диктант **язъяьй.** Уж 1ажаш школен бешара **баьхаб**. 3.Т1адожора соттама хандешах: Воча дешах мотт **лорабе** ,къоалах кулг **лораде** .

2) Упр № 154 ( 1-2 ) Хьаязъе,ц1ера предложенеш белгал а еш : Октябрь.(ц1ера)Бийса.(ц1ера) и.д1.

3) Упр № 155 ( I ) Хьаязъе юхьаза предложенеш белгал а еш : Сатессад.(юхьаза) Малхбоалехьа сийрдаяьннай.(юхьаза) и.д1.

4) Упр № 159.( 1 ) Белгала-йовхьий предложенеш белгалъе,къовлоргашка цо хьахойта подлежащи

а яздеш .

5)Упр № 164.Хьаязде,хьаювца белгалза-йовхьий предложеней сказуеми морфологи-чески формаш : Уж ц1енош кирпишкех даьд.(яхаяьннача хана хандош ) и.д1.

6) **Михин**г - а) оалхазар да, б) га я, в) аькха да, г) коара хьайба . **– ( осина )**

VI 1омадаьр ч1оаг1дар.

VII Урока корта бар :

VIII Ц1аг1ара болх : § 22. Упр № 163.

**37 - лаг1а урок.**

**Тема : Йиза йоаца предложенеш.**

**Лоах1ам : йиза йоацача предложенех бола кхетам балар дешархошта ; шоай къамаьла юкъе**

**йиза йоаца предложенеш кхувла 1омабар дешархой ; меттацара безам кхебар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1. Упр № 164. 2.Тесташцара болх .

III.Дешай диктант :аркъалъэккха,бовзийта,кхоалле,сих-сиха,т1одилгаш,юхаахка.

IV.Тохкамаш :1.с.: Визача хьаьшо б1аргаш на1аргахьа лийкхад. 2.м.:визача ( хьаьшо ) 3.ф.:яа.

V.Кердача темацара болх :

1) Урока тема ювц. ( Йиза йоаца предложени оал ца1 е массехк маьже шийца йоацача предложенех. 1.Кертерча даькъе йиза йоаца предложенеш лелаю шинне в1аши къамаьл деча хана:-"Со городе вода." -" Хьеи? " - " А , даьца."....

Йиза йоаца предложенеш хул чоалханеча предложенешта юкъе: Дикача дешархочо дика деш,вочо - во деш. Чоалханеча предложенешта юкъе йоалаяьча йиза йоацача предложене чу хьайоалаянза йитача маьженна метте тире оттаю. Йиза йоацаш хила йиш я ши оттам бола а цхьа оттам бола а предложенеш :Дуне сийрдадоаккх малхо,х1аьта саг - дешаро.

2) Упр № 169 1одеша,хьаала,малаг1а маьженаш я йиза йоацача предложенешта юкъе хьайоалаянза йиса : -Хьаьший д1абахийта г1ерташ. (дукха гайр со ) и.д1.

3) Диалог оттае укх темах :" Со тика т1а вахав " е "Со библиотеке вахав " -йиза йоаца предложенеш хьакъоастаяйт.

4) **Баьца оалхазар -**а) дувхар да, б) оалхазар да , в) аькха да .

VI 1омадаьр ч1оаг1дар.

VII Урока корта бар :

VIII Ц1аг1ара болх : § 23. Упр № 168 **( баьца оалхазар - коростель )**

**38 - лаг1а урок.**

**Тема : Предложене цхьантайпара маьженаш**.

**Лоах1ам : предложене цхь.антайпарча маьженех 1омадаьр керда а доаккхаш,ч1оаг1дар ; уж**

**нийса хьалеха а белгалъе а 1омабар ; меттацара безам ч1оаг1бар .**

**Гойтара г1ирс : тесташ,карточкаш,перфокарточкаш,таблица.**

**Урока никъ :**

I Кийчо ю ха.

II Диктантий г1алаташцара болх.

III.Тохкамаш:1.с.:Ший дег1ацара майрали къонахчали ца къасташ веннав-кх Терсбот.

2.м.:Терсбот. 3.ф. :кхеяьй.

IV.Кердача темацара болх :

1) Урока тема ювц,таблицах пайда а эцаш. ( Предложене цхьантайпара маьженаш (цхь. маьж. ) оал ерригаш а кертерча цхьан дешаца ювза а луш,цхьан хаттара жоп а луш йолча маьженех: Гуллама баьхкабар **къонахий,истий,кагий нах,мехкарий**. Укхаза цхьантайпара дола подлежащеш да,уж дерригаш а дувзаденнад гулбеннабар яхача сказуемеца,х1аьта цхьан хаттара жоп а лу цар-гулбен-набар малаш?

Хоттаргаш юкъе доацаш йола предложене цхьантайпара маьженаш йоазув деча хана запятойшца къоастаю Предложене цхьантайпара маьженаш д1аоал цхьатарра йолча интонацеца,х1аранена т1а ма1ана тохар а деш : Вайна дукха деза **иразе вахар,кортамукъале**,**къахьегам**.

Предложене цхьантайпара маьженаш хила йиш я яржанзеи яьржаи. Лакхе доаладаьча масал т1а хьалхара маьже **( иразе вахар** ) яьржа я,х1аьта вож т1ехьара шиъ яржанза я.

Предложене чу хила йиш я массехк муг1арера цхьантайпара маьженаш : Шийна х1ама кхийттача, дийхка латта ж1али **кхувсалора,1ехар водачунга,воаг1ачунга,вовзачунга**,**цавовзачунга.**Укхаза предложене цхьантайпарча маьжений ши муг1 ба:сказуемеши(кхувсалора,1ехар, ), кхочамаши (вода-чунга, воаг1ачунга, вовзачунга,цавовзачунга)

Цхьантайпара маьженаш шоала цхьанкхет цхьатарра бокъо йолаш,цхьа форма йолаш.

Предложене цхьантайпара кертерза маьженаш цхьан карара хул,шоайла цхьанкхеташ а,х1аьта ер-ригаш а цхьатарра шоаш кара йолча дешаца ювзаенна а хул.

Предложене цхьантайпара маьженаш хила йиш я х1аранеца шийца кхетора дешаш долаш :Юртал ара гора шаьра **аре**,михо лестадеш латта **к1а**,лакхлуш йоаг1а **хьажк1аш**,иллешца балха боахка дог г1оздаьнна **ахар-хой**. Белгалъяьраш цхь.маьж. я,х1аьта царца дувзаденнараш цар кхетора дешаш да.

2) Упр № 178. Хьаязде,к1ал така хьакха предложене цхь. маьж.,царна доаг1а хаттараш а увттадеш : 1алам цу м1арашта к1алхардаьнна,г1етта унахо мо,дуненах чам бенна,са денна,низ бенна доаг1аш да айденна,яьннача б1аьстанца.(фу даь? ) и.д1.

3) Кхоллама диктант.(Упр № 175.)Предложене цхь. маьж. юкъе а хургйолаш,вай мехка 1аламах лаь-ца,дувцар оттаде. Дувцар оттадеча хана оакхарий,оалхазарий,баьцовг1ай,иштта кхыча х1амай ц1е-раш яха.

4) **Хьуна оалхазар -** а) оалхазар да, б) коара хьайба да, в) аькха да . **– ( зяблик )**

V.1омадаьр ч1оаг1дар.

VI Урока корта бар :

VII Ц1аг1ара болх : § 24, Упр № 174.

**39 - лаг1а урок.**

**Тема : Цхьантайпара болеи боацеи къоастамаш**.

**Лоах1ам : къоастамех 1омадаьр кердадаккхар ; цхьантайпара болеи боацеи къоастамаш къес -**

**таде 1омабар;нравственни кхетам дег1абоалабар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 174. 2. § § 22 - 24 ювцийт дешархошка.

III.Дешай диктант :1ооттаде,бе-башха,д1а ца оалаш,гиччиг,хьалкхоаб,тоъаргда,азале(я)-ечность,амар-колдовство;амар-приказ;амар-порча.

IV.Тохкамаш :1.с.:Коа нув хьекхаб. 2.м.:хьекхаб. 3.1ояккха.

V.Кердача темацара болх :

1)Урока тема ювц. (Цхьа ц1ердош белгалдеш болча массехк къоастамах предложене цхьантайпара маьженаш лоарх1,нагахьа санна уж къамаьла цхьан даькъах хьахинна а цхьан хаттара жоп луш а хуле:Баьца юкъе даг1ар **1ажаг1а,ц1е**,**к1ай** зизаш.(уж къоастамаш мишталли белгалдешах хьахинна а мишта? яхача хаттара жоп луш а ба. ) Къоастамех предложене цхьантайпара маьженаш лоарх1, нага-хьа санна цар хьаоалараш в1аши тара йола белгалонаш хуле.(хьажа лакхерча предл. ) Къоастамех цхьантайпара маьженаш ларх1ац,нагахьа санна цар хьаоалараш х1аман тайп-тайпара белгалонаш хуле,уж тайп-тайпарча хаттарашта жоп луш а хуле: Сона нане **ц1ена зипа** коч ийцай.( **ц1ена** яхача дешо жоп лу **мишта?** яхача хаттара,**зипа** яхача дешо жоп лу **сен?** яхача хаттара ).Цхьантайпара доа-ца къоастамаш запятойшца в1ашаг1къоасто а йиш яц,царна юкъе хоттаргаш отто а йиш яц.

2) Упр № 182 Хьаязде,йоаг1ача запятой а увттаеш,цхьантайпарча къоастамашта к1ал така а хьокхаш : Д1аьха,лоаца,сома,диткъа саьргаш даг1ар хьунаг1а. и.д1.

3) Упр № 183. 1одеша,т1ера хьаязде,белгалдаьхача къоастамашта тара дола дешаш т1а а детташ, цхьантайпара маьженаш е : Еррига хи йисте **ц1еча,сийнача,к1айча** майкаша къоарзъяьяр.Хьалхашка б1арг ма кхоачча **боккха,к1оарга** форд бар. и.д1.

4) **Наркаш -** а) оалхазар да, б) га я, в) зиза да, г) аькха да .

5) Укх схемаех предложенеш оттае :

а) **[**  . **]** б) **[** . **]** в) **[**  . **]**

г) **[ « ? - . - . » ]**

Г1омар т1а 1овижар Энвер. Наб т1аг1ертар цунна.Шортта хьалбоаг1ар уж новкъа…..

VI 1омадаьр ч1оаг1дар.

VII Урока корта бар :

VIII Ц1аг1ара болх : § 25. Упр № 180.  **( наркаш - облепиха )**

**40 - 41 - г1а урокаш .**

**Тема : Сочинени.**

**Лоах1ам : в1аши дувзаденна къамаьл шаьрдар**.

**Урока никъ :**

I Кийчо ю ха.

II.Урока темацара болх :

1) Урока тема йовзийт. ( сочинении " Са даьй дика оамалаш " е " Мала хила безам ба са ? " )

2) Цу темаех лаьца къамаьл дар.

3) 1 - 2 дешархочунга дувцийт шоашта хетар.

4) Тайп-тайпарча профессех лаьца дувц,дешархошка а дувцийт.

5) Стихаш,дувцараш дагадохийт цу темаех дола :Б.Зязиков " Г1ожа дегаш " , С.Чахкиев " Т1еххьара дош » , и.кх. д.

6) Кицаш дагадохийт,цар къайлаг1ара ма1ан белгалдайт.

7) Ло1амера болх.

III Урока корта бар :

**42 - г1а урок.**

**Тема : Предложене цхьантайпарча маьженашцара хоттаргаш**.

**Лоах1ам : 1омадаьр керда а доаккхаш,цхьантайпара маьженаш хотташ дола хоттаргаш довзий-**

**аар; цар разрядаш къестае а 1омабар дешархой ; Даьймехкацара безам кхебар ; нийса яздара навыкаш дег1айоалаяр .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 180. 2.Тесташцара болх.

III.Гойтара диктант : Курорт 1арамхи 1алаьмате хозача моттиге улл.Цига тайп-тайпара лоамаш, довкъаш,аьлеш,лоамашкара доаг1а хиш да.Цигара фо,литтача санна,ц1ена да.

IV.Тохкамаш :1.с.:Къаелча пхьидашка яьннай аьрзи. 2.м.:пхьидашка. 3.ф.:яьннай.

V.Кердача темацара болх :

1)Урока тема ювц. ( Предложене цхьантайпара маьженаш в1ашаг1хотташ дола хоттаргаш кхаь тайпара да: 1.в1ашаг1тохара: **и,санна,мо**,**меттел**; 2.в1ашаг1къоастора: **а,е,т1аккха**,**х1аьта** ;3.в1аши духьалара : **амма, дале а,бакъда,цхьабакъда,х1аьта а .**

Предложене чухь цхьатарра бокъо йола маьженаш в1ашаг1хотташ хилча,леладу **и** яха хоттарг.Из язду ше хотташ йолча маьженна т1ехьеи цунца цхьанеи. Нагахьа санна **и** яхача хоттаргаца в1ашаг1-хоттача шиъ е совг1а дешдакъа долча цхьантайпарча маьжений чаккхе **лоаца а** дале, из е хиле хувца-лу :Дешархошка яр фатеи зурмеи. Нагахьа санна чаккхенга **а** дола дешаш цхьан даькъах латташ хуле,из **а** хувцалац: даи,1аи,сои,.

Хоттарг **и** санна в1ашаг1тохара лоарх1ам болаш лело йиш йолаш да **санна,мо,меттел** яха хоттар-гаш:Руслана **санна** дика деш Беслана а .

Предложене чухь цхьантайпарча маьженаша деш дола дар е цар хилар къаьст-къаьста долга хьа-хьокхаш хилча ле-ладу **а** яха хоттарг.Из язду ше хотташ йолча маьженех къаьста а царна т1ехьа а :Ахьмад а,Руслан а , Султан а школе бахар. Нагахьа санна цо хотташ йола цхьантайпара сказуемеш дешхьалхенаш йолаш хуле,из хоттарг а цу дешхьалхенаштеи сказуемештеи юкъе оттаду,х1аьта деш-хьалхенаш сказуемеех къаьста а язъю : Из хьа а вера,юха а вахар...

2) Упр № 187. Хьаязъе,т1адамашта метта доаг1а хоттаргаш а увттадеш : Делхаш дог1еи,хьекхаш му-хи,к1ал хоттеи болаш хала ха яр тхо ц1адаьхкар. и.д1.

3) Упр № 185.1одеша,хьалаха предложене цхь.маьж.,дувца,мишта бу цар шоайла бувзам:

4) **Тобалкх -** а) оалхазар да, б) аькха да, в) коара хьайба да, г) зиза да . **– ( фиалка )**

5) Ховли-довзали :  **Дош оал,тохаш сана кхера,оамал лелаю цо бера. ( дистб1арлелхарг )**

VI 1омадаьр ч1оаг1дар.

VII Урока корта бар :

VIII Ц1аг1ара болх : § 26, Упр № 188.

**43 - лаг1а урок.**

**Тема : Предложене цхьантайпарча маьженашта юкъе (, ).**

**Лоах1ам : цхьантайпарча маьженашта юкъе ( , ) оттаяра бокъонаш йовзийтар ;доагг1а сецара**

**хьаракаш увттаде 1омабар дешархой ; нравственни кхетам лакхбар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 188. 2.Ловзар:" Поацолг ".

III.Дешай диктант :балхазал-безработица,иттаза,в1ашаг1йолла,сайре, йовлакх,кхоане, оаг1ора, хьис-лахьа-вежливый(уст.);зунгатий боарз-муравейник.

IV.Тохкамаш :1.с.:В1аьхийчоа къечун хьал довзаргдац. 2.м.:къечун. 3.ф.:къечун.

V.Кердача темацара болх :

1)Урока тема ювц. ( Предложене чухь кертерча цхьан дешаца цхьатарра бокъо йолаш ювзалуш йола предложене цхьантайпара маьженаш в1ашаг1къоастаю ( , ):К1а,хьажк1аш,коартолаш,ахча дукха ден-надар ахархошта къахьегама деноех. Нагахьа санна цхьантайпара маьженаш  **и,а** яхача хоттаргашца хотташ хилча,уж маьженаш шиннел совг1а яле,х1ара хоттарга т1ехьа ( , ) оттае еза,т1еххьарча цхьан хоттаргагара д1аиккхача . .

Нагахьа санна цхьантайпара маьженаш шиннел совг1а ца хилча,цу хоттаргашта т1ехьа ( , ) оттаяц : Ц1е а сийна а зизаш дера оаха. Нагахьа санна **а** яхача хоттаргаца хотташ йола цхьантайпара маьже

наш чоалхане сказуеми хуле,х1ара сказуемена т1ехьа ( , ) оттае еза :1айха дергда аьнна г1улакх хан-нахьа дола а де,кхоачаш а де. Нагахьа санна цхьантайпара маьженаш  **е** яхача хоттаргаца хотташ хилча,уж маьженаш шиннел совг1а яле, х1ара хоттарга хьалха (, ) оттае еза,хьалхарча цхьан хоттар-гагара д1аиккхача,х1аьта уж маьженаш шиннел совг1а еце, (, ) оттае езац:Ше мукъа волча хана е ара ловза,е хи т1а лувча,е бешага хьажа вода Борис.

Нагахьа санна предложене цхьантайпара маьженаш **т1аккха,х1аьта,амма,бакъда,цхьабакъда,** **х1аьта а** яхача хоттаргашца хотташ хилча,царех х1ара хоттарга хьалха запятой оттае еза:Мусас воаг1аргва-м аьнна-дар, **амма** кхаьча-м вац.

2) Упр № 195.Хьаязде,хоттаргашта к1ал така а хьокхаш,доаг1а сецара хьаракаш а увттадеш : Ший беррига низ т1абахийта Мурад к1алтоха веннавар Борис,х1аьта а х1ама хиланзар цунчох. и.д1.

3) Упр № 190.Хьаязъе,йоаг1ача запятойш а увттаеш :1ийша моцал,лайна шелал, и.д1.

4) **Тухтилг -** а) зиза да, б) оалхазар да, в) барзкъа да, г) га я. **– ( колокольчик )**

5) Укх схемаех предложенеш оттае :

а) **[**  . **]** б) **[**  . **]**

в) **[** и, и , **и** . **]** г)

Энвер ч1оаг1а г1адвигар нанас сарахьа… Помидораш ч1оаг1а дика хьийкъаяр.Помидораш гулъеш бар истийи, к1аьнкаши, йи1игаши…..

VI 1омадаьр ч1оаг1дар.

VII Урока корта бар :

VIII Ц1аг1ара болх : § 27. Упр № 192.

**44 - лаг1а урок.**

**Тема : Предложене цхьантайпарча маьженашка чудерзора дешаш**.

**Лоах1ам : цхьантайпарча маьженех 1омадаьр ч1оаг1 а деш,цхьантайпарча маьженашта**

**доагг1а чудерзора дешаш доаладе а уж нийса белгалде а 1омабар дешархой ;**

**къахьегача наьха сийде 1омабар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр.192. 2.Ловзар:" Поацолг ".

III.Дешай диктант :д1аотта,воатт1аве,вувца,могаш-маьрша,тамашъяйта,байтмал(да)-сабля

IV.Тохкамаш :1.с.:Ма дувца доацар,Григорий Иванович ! 2.м.:дувца, 3.ф.:кхее.

V.Кердача темацара болх :

1)Урока тема ювц. ( Предложене цхьантайпарча маьженашца хила йиш я чудерзора дешаш:Ц1ена хила еза **массанахьа** : ц1аг1а,уйт1а,коа.Массанахьа яхача дешо чуерзаю цхьантайпара маьженаш -ц1аг1а,уйт1а,коа. Чудерзора дешаш хила йиш я :1.ц1ерметтдош е куцдош:деррига,уж дерригаш, цхьаккха а ,цхьаннахьа а; 2.цхьантайпарча маьжений тайпах дола цхьанкхийтта дош:Вай мехка дукха я **пайдане оахкалаш** :мехкдаьтта,к1ор, аьшк, ц1аста.

Предложене чу чудерзора деша грамматически лоарх1ам цхьантайпарча маьжений бар санна ба: цунах кертера а кертерза а маьже хила йиш я: Циск дахканца ловзар:цкъа д1абодийтар,цкъа хьалоа-цар,цкъа бага боллар.-сказуемеш да . Нагахьа санна чудерзора дош цхьантайпарча маьженашта хьалха латташ хуле,цунна т1ехьа ( : ) оттабу. Нагахьа санна чудерзора дош цхьантайпарча маьже-нашта т1ехьа латташ хуле, цунна хьалха ( - ) оттаю. Нагахьа санна предложене цхьантайпара маь-женаш шоашта хьалха чудерзора дош а долаш предложенена юкъе латташ хуле, царна хьалха (: ) от-табу,царна т1ехьа тире е т1адами запятойи оттаю: Гулламе баьхкар берригаш а : боккхий нах,кагий нах,къонахий,истий - школера зал хьалйиззаяр цар.

2) Упр №198. Хьалаха укх к1ал язъяьча цхьантайпарча ц1ердешашта йола цу тайпара юкъара ц1и : Дулх,маькх,сискал,хьалт1ам,худар - даар да. и.д1.

3) Упр №199.1одеша,хьаязъе цхьантайпара маьж. чудерзора дешаши дола предложенеш,к1ал така хьакха царна :Б1аьсти яьлча ч1оаг1а хоза ашараш лекха долалу оалхазараш :алкхашкаш, новц1ол-гаш,ч1агаргаш,чкъордаш. и.д1.

4) Цу текста юкъера хьаязде оазаши алапаши цхьатарра доаца дешаш.

5) **Сийна хьазилг -** а) га я, б) аькха да, в) коара хьайба да, г) оалхазар да . **. ( поползень )**

6) Хьайна ховш дола дешаш д1а а яздеш,хьалйиза оагилгаш

|  |  |  |  |  |  |  |
| --- | --- | --- | --- | --- | --- | --- |
| **с** |  |  |  |  |  | |
|  | **с** |  |  |  |  | | **с** |  |  |  |  |
|  |  | **с** |  |  |  | |  | **с** |  |  |  | **с** |  |  |  |
|  |  |  | **с** |  |  |  | |  | **с** |  |  |  | с |  |  | **с** |  |  |
|  |  |  |  | **с** |  |  | |  |  | **с** |  |  |  | **с** |  |  | **с** |  |
|  |  |  |  |  | **с** |  | |  |  |  | **с** |  |  |  | **с** |  |  | с |

|  |  |  |  |  |  |  |
| --- | --- | --- | --- | --- | --- | --- |
| **с** | и | с | к | а | л | |
| и | **с** | т | и | н | г | | **с** | а | т | е | м |
| м | а | **с** | х | а | м | | и | **с** | л | а | м | **с** | аь | р | г |
| к | о | р | **с** | а | м | м | | а | **с** | а | л | е | с | а | р | **с** | о | м |
| р | а | д | и | **с** | т | п | | ь | е | **с** | а | о | а | **с** | а | аь | **с** | а |
| т | е | р | м | о | **с** | т | | е | з | и | **с** | к | о | м | **с** | у | р | с |

VI 1омадаьр ч1оаг1дар.

VII Урока корта бар :

VIII Ц1аг1ара болх : § 28. Упр № 202

**45 - лаг1а урок.**

**Тема : Предложене къаьста маьженаш.**

**Лоах1ам :предложене къаьстача маьженех бола юкъара кхетам балар; уж нийса белгалъе**

**1омабар дешархой ; патриотически кхетам лакхбар .**

**Гойтара г1ирс : таблица,тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 202. 2. Тесташцара болх .

III.Дешай диктант :бер-1.овраг,балка,лощина; 2.ребёнок(младенец,дитя);-омонимаш, йицъеннай,йовза,кердадаккхийта,кизгилг,кхоале,вешта аьлча,сатийна,фуъ,ха йил-ла,дошохьазилг-канарейка,г1адъяха.

IV.Тохкамаш :1.с.:1алаьлай ! Ма ч1оаг1а доаг1а из хий ! 2.м.:из. 3.ф.:1алаьлай.

V.Кердача темацара болх :

1)Таблицах пайда а эцаш,керда тема ювц. ( Предложене моллаг1а кертерза маьжеи цунца доаг1а де-шаши ма1анга диллача шоай ло1аме долча хана уж д1аоал ч1оаг1дара тохарца,Цхьалханеча пред- ложене интонацена тарарча оазаца.Яздеча хана ма1анца уж къастар белгалду сецара хьаракашца, дукхаг1йолча хана запятойшца: Уж, **университетера беррига суденташ** ,юртахошта г1о де бахар. Ер белгалъяь предложене кертерза маьженаши царцара дешаши цар ма1ан ч1оаг1дара белгалдарах къастар оал., х1аьта иштта белгалъяьча предложене кертерзача маьженех предложене къаьста маь-женаш оал. Ишттача къастаро кертерзача маьжений ма1ан лакхду.Цу тайпара къаьста маьженаш лоарх1амга диллача т1атохача предложенена тара хул. Дукхаг1долча даькъе д1акъаст юхедуллар, лоаттам, къоастам,х1аьта кхоачам к1езигаг1а къаст.

2) Упр № 207. Т1ера хьаязде,доаг1ача сецара хьаракаш а увттадеш : Тхоца цу йистхиннача кхалса-

гал совг1а,цхьа къонахи,цунца куц дола кхалсаги,иттара-шийттара даьнна хургдола к1аьнки йи1иги дар. и.д1.

3)Т1адерзар керд. (Упр № 227) Хьалаха т1адерзараши царца дувзаденна дешаши,доаг1а сецара хьаракаш а увттадеш,хьаязде : Иштта вар-кх ,новкъост,хьа мехкахо ! - аьлар цо 1овижа моттиг ний-съе волалуш. и.д1.

4) **Ц1елорг** -а) зиза да, б) га я, в) оалхазар да, г) аькха да . . **( ц1елорг - пион )**

VI 1омадаьр ч1оаг1дар.

VII Урока корта бар :

VIII Ц1аг1ара болх :§ 29. Упр № 206.

**46 - лаг1а урок.**

**Тема : Къаьста кхоачам.**

**Лоах1ам : къаьстача кхоачамах бола кхетам балар дешархошта ; къаьста кхоачам нийса бел-**

**галбе 1омабар дешархой ; нравственни кхетам кхебар .**

**Гойтара г1ирс : таблица,тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 206. 2.Тесташцара болх.

III.Харжара диктант : Укх дешашта юкъера хьа а къестаеш,д1аязъе причастеши деепричастеши :баьццара,дийша книжка,дукха ваьг1ар,оасар,кхетаргволаш ва,эсала,яьга буц,нане оах,леташ ва,футтаройна аьлар,1омаду стихотворени,тоаяь ваьннав,тхьовсаргвола к1аьнк .

IV.Тохкамаш :1.с.: Ч1оаг1а хьоастаденна 1аса шин 1аттах декхад. 2.м.:хьоастаденна ( 1аса ) .

3.ф. :декхад.

V.Кердача темацара болх :

1)Таблицах пайда а эцаш,керда тема ювц. ( Къаьста кхоачам хул баьржаи баржанзеи. Кхоачам д1а-къаст **сов,совг1а,мара,меттел** яхача дешай новкъосталца:Аз селхан, **портфелал сов** ,книжкаш, тетрадаш ийцар сайна.Сона х1ама хезадац, **михо эгаеча гаьнаша ду тата мара** . Къаьста кхоачам белгалбу д1аоалача хана ма1ана тохарца,д1аяздеча хана запятойца. Предложене кхыйола кертерза маьженаш санна дукха нийслуш бац къаьста кхоачам.

2) Упр № 297.Т1ера хьаязде,эшача запятой а оттаеш : Гуш саг вацар,хьалхашка массехк книжка а уллаш яг1а цхьа саг мара. и.д1.

3) Цу текста юкъера хьаязде деррига мукъаза алапаш зовне дола дешаш :книжка,яг1а,мара., и.д1.

4) Х1анз хьаязде деррига мукъаза алапаш къорадараш :цхьа,истий, и.д1.

5) Дага а лаьце,д1аязъе 2 дувцара предложени, 2- хаттара, 2 - айдара .

6) **Ц1ец1ог1адарг -** а) аькха да, б) зиза да, в) оалхазар да, г) га я . . **– ( горихвостка )**

7) Ховли-довзали : **Лакхе –леста лоам , лохе - делха лоа . ( цаца) – ( Х. 1. )**

VI 1омадаьр ч1оаг1дар .

VII Урока корта бар :

VIII Ц1аг1ара болх : § 30. Упр № 208.

**47 - лаг1а урок.**

**Тема : Къаьста къоастам.**

**Лоах1ам : къаьстача къоастамах бола кхетам балар,уж шоай къамаьла юкъе кхувла 1омабар ;**

**1аламцара безам кхебар .**

**Гойтара г1ирс : таблица,тесташ,карточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 208. 2.Ловзар:" Поацолг ".

III.Дешай диктант :вирб1арз-мулл;виркъурд-ветошь под седлом осла;,пхьагилг,саббаре, пхьук1оаг, реабилитаци,сакхув,сар-сарахьа,сатийна,сахьувза-тосковать.

IV.Тохкамаш :1.с.:Х1анз доаг1ача к1ирандийнахьа вай,бераш,хьунаг1а г1оргда. 2.м.:доаг1ача ( к1и-рандийнахьа). 3.ф. :Яхьья.

V.Кердача темацара болх

1)Таблицах пайда а эцаш,урока тема ювц. ( Ц1ердеша хьалха латтача къоастамо белгалйинза йола моллаг1а цун цхьа белгало белгал а еш,цу къоастама лалла е ц1ердеша т1ехьа латтача къоастамах а цунца доаг1ача дешаех а къаьста къоастам оал: Ч1оаг1а тамашийна ахка да ер, **бус дог1а а дел-хаш,дийнахьа малх а хьежаш** .

Къаьста къоастам белгалбу д1аоалача хана ма1ана интонацеца,д1аязбеча хана запятойца .

2) Упр № 211. 1одеша,къаьста къоастамаш к1ал така хьокхаш белгал а беш,доаг1а сецара хьаракаш

а увттадеш,хьаязъе предложенеш :Шийла 1а дера укх шера, ца хаддаш лоа а делхаш . и.д1..

3) Кхоллама диктант. Шоашкара дага а лаьце,д1аязъе 3-4 предложени къаьста къоастам юкъе а болаш .

4)Упр № 209. Хьа а лехаш,д1аязде деррига алапаш зовне дола дешаш:г1алг1ай,язъяь, и.д1.

5) Легаде ер дешаш:яздаь каьхат,яздаьр.

6) Укх хандешах причастеши деепричастеши хьае:яздаьд,д1ахьежав.

7) **Б1аринг -**а) га я, б) оалхазар да, в) аькха да, г) зиза да . . **( б1аринг - орешник )**

VI 1омадаьр ч1оаг1дар ( тесташцара болх ).

VII Урока корта бар :

VIII Ц1аг1ара болх : § 31. Упр № 210.

**48 – 49 – лаг1а урокаш.**

**Тема : Изложени.**

**Лоах1ам : 1одийшача текста гаргг изложени язъе 1омабар дешархой .**

**Урока никъ :**

I Кийчо ю ха.

II Урока темацара болх :

1) Деррига текст 1одеш. ( " Ч1агарг " О. 34-35. )

**Шамсуддина йол ена ваьлча,ц1аг1а 1ийнав Назир. Мурада " Ч1агарг "аьнна,ц1и тиллай ба-къилгах.Из хила а хиннай ч1агарг санна,1аьржа а йолаш,хьалхара когаш,к1ай пазаташ ювхаш санна,гонашкара 1о к1ай а долаш.Х1анз в1алла юстара ца бовлаш, цхьана цунга хьожаш хиннаб уж.Дукха ха яьннай уж иштта лелаш.Бакъилг тоаяла йолаеннай.Цхьан дийнахьа ураэттай из. Ч1оаг1а г1адбахаб Назири Муради.Мурада кхыметтел барт а баьккхаб бакъилга,сов г1адваха. Цхьаькха цхьа бутт баьлча,геттара тоаеннай из,б1аргаш , хьалха санна,хий ухаш а доацаш,сийр-дадаьннад.**

**Дена хьаэттар шийла 1а.Шийла денош эттар ара.Гонахьа дуккха ча а дилла,отар дика д1охь-даьд Назиреи Мурадеи,бакъилг шеллургйоацаш.Ч1агарг сихха дег1аенай. Б1аьсти яьлча, бо-къонца говр хилар цунах.Мурад е Назир воаг1аш вайча,г1адъяхе,ше латтача когий баргаш 1о а детташ,шортта 1ахаш хиннай из. Б1аьсти бокъонца хьаяьннай. Алкхашкаш яьхкай юрта. Нах шоай бешамаш аха болабеннаб.Наькъаш докъаделча,хьалха йовларга говраш хоахкаш 1аьдал хин-над юртарча наьха.Б1аьхийбарий говраш дикаг1а а йолаш,уж даиман хьалха бийннаб. Цу б1аьсти царца Ч1агарг хахка уйла яьй Назира.Ший говр 1омае волавеннав из.Гаьнна арг1е д1а а ухаш , саг воаццача хехкаш хиннай цо говр. 1урра араваьлча, сарахьа мара ц1а ца воаг1аш. Говраш хоахка ди хьаэттад.Дуккха нах гулбеннаб юрта ара.Массарел хьалха баьхкаб б1аьхий-чар къонгаш. Говраш д1а-са хехкаш,бегаш беш,топаш ураг1а етташ лийннаб уж. Шамсуддин а хиннав царца, дикача говра т1а а ваг1аш. Массане а Шамсуддин котваргва яьхад. Иштта дика хиннай цун говр.**

**Ше т1ехьа 1овоаг1аргва аьнна, Мурад нах болча 1овахийтав Назира . Хьалхаваьнначоа дотоца кхаьла шалтеи,дика яь нуври,фертеи лургйолаш в1ашаг1деллад боккхийча наха.Говр хахка Назир а венав. Массанега салам деннад цо , ше хьат1аотташе.Къе нах г1адбахаб,Назир вайча.Цунна гонахьа гулбеннаб уж.Т1ехьа в1алла ма висалахь,яхаш,хьехар деш хиннад цар. . . Т1аккха муг1араг1а д1а а этта , говраш хаьхкай баьреша. Назир массарел хьалхаваьннав. Кхыметтел Шамсуддинал а хьалха.Ч1оаг1а г1адвахав Мурад.Ч1агарга д1ат1а а ваха,цун батах кулг хьекхад цо.Къе нах берригаш а хиннаб г1адбаха.Цхьабакъда,б1аьхийбараш,раьза боа-цаш,б1аг1ара хьийжаб.Къаьстта раьза воацаш хиннав Шамсуддин.Назира т1ехьа а ваха,говр йохка шийга,аьнна дийхад цо. Цхьабакъда,Назира йохка тигадац.Мурада а аьннад цунга,ма йохка,аьнна. ( С. Чахкиев ) 344 дош.**

2) Ца довза дешаш довзийт,хала дешаш д1аязду улга т1а.

3) 1-2 дешархочунга юхахьадувцийт.

4) Шозза кхы а деш текст.

5) Ло1амера болх.

III.Урока корта бар :

**50 - лаг1а урок.**

**Тема : Къаьста юхедуллар.**

**Лоах1ам : предложене къаьстача маьженех 1омадаьр ч1оаг1 а деш,къаьста юхедуллар довзий-**

**тар дешархошта;из текста юкъера хьакъестаде 1омабар ;меттацара безам кхебар .**

**Гойтара г1ирс : тесташ,карточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 84. 2. § § 29-31 ювцийт дешархошка ..

III.Кхоллама диктант : (цхьанкхийтта дешаш а деш,д1аязде ер дешаш : чоалхане,чу-ара,чу а кхайка, ч1агарг,шарх-шарх,шоклекхарг,эг1ийта,эргадаккха,г1иринг-боярышник,г1ожал- грубость, г1улдам-бузина чёрная .(чоалхане операци, чу-ара валац, и.д1.

IV.Тохкамаш :1.с.: 1ай лоа лургдоацаш ва-кх из. 2 .м.: лургдоацаш ( ва ). 3.ф.: юсаргья.

V.Кердача темацара болх :

1)Урока тема ювц. ( 1.Даржанза юхедуллар д1акъаст:а)ц1ерметтдешашца бувзам а болаш цо белгал-даь д1акхоачашдеш хилча:Тхо, **дешархой** , декхарийла да дика деша а эхь-эздел долаш хьалкхе а. б) доала ц1ераца бувзам а болаш,цунна т1ехьа латташ хилча:Боковс,**йоазонхочо** ,дукха говзаме про-изведенеш язъяьй. в) юкъарча ц1ераца бувзам болаш хилча: Новкъосташа ,**т1емахоша** ,човнаш хин-на щоай новкъост чехка д1акхоачавир лораш болча.

2.Даьржа юхедуллар д1акъаст:а)ц1ерметтдешаца бувзам болаш хилча:Уж, **университетера студен-таш** ,юртарча наха г1о де баьхкаб. б)доала ц1ераца бувзам болаш хилча: Оска-наькъан Суламбик, **ц1ихезза вола лётчик-турпалхо** ,вай мехкахо ва. в) юкъарча ц1ераца бувзам болаш хилча: Беррига тха ц1еношкара нах, **кхыметтел боккхий нах а бераш а** ,арабаьннабар лаьцача малхага хьажа. Кхыметтел,масала,иштта кхы цу тайпара дешаш шоащца долаш а хила йиш я къаьста юхедуллар: Тха классера цхьабола дешархой, **масала Руслан,Тамара** ,т1ехдика дешаш ба.

2) Упр № 213.1одеша,т1ера хьаязде,доаг1аш дола сецара хьаракаш а увттадеш :

Г1алг1ай метта 1илма тохкаш дикка къахьийгачарех ва Малсаг-наькъан Кураза Зоврбик, **ц1ихеза 1ил-манхо-йоазонхо** . и.д1.

3) Кхоалаг1ча предложенена синтаксически тохкам бе.

4) **1аьржадакх -** а) оалхазар да, б) га я, в) зиза да . .  **( 1аьржадакх – берёза )**

5) Укх схемаех предложенеш оттае :

а) **[**  . **]** б) **[**  . **]**

в) **[** « ? - . - . » **]** д) **[ о , о ,** о **-** ∆  **. ] (** ∆  **- цхьантайпара маьженаш я ,** о -**чудерзора дош да )**

Чехкка ц1енъелар сигале…Шоай ашараш лекха доладелар оалхазараш. « Яхача фу даьд городе ? – цецваьлар Зураб . – Яхай, ше балха йоландаь . » …..

6) Укх хандешах причастеши деепричастеши хьа а еш,д1аязъе :1омадаьд,лургда.

VI 1омадаьр ч1оаг1дар ( тесташцара болх ).

VII Урока корта бар :

VIII Ц1аг1ара болх : § 32. Упр № 212.

**51 - лаг1а урок.**

**Тема : Къаьста лоаттам.**

**Лоах1ам : къаьстача лоаттамах бола кхетам балар,уж шоай къамаьла юкъе кхувла 1омабар ;**

**нравственни кхетам балар .**

**Гойтара г1ирс : таблица,тесташ,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 212. 2.Тесташцара болх.

III.Дешай диктант :г1атакх-бережливость,г1аьм-3-4 охапки,михагата-парус,пхандарг- рыба(пескарь); ц1агарг,ц1енъергья,ц1овза,чакхдаккха,чаьтарг,чамбаккха.

IV.Тохкамаш :1.с. :Пхьагалаш а цогалаш а хул вай хьунаг1а. 2.м.: вай. 3.ф.ядаш.

V.Керда темацара болх :

1)Урока тема ювц,таблицах пайда а эцаш. ( Шийца бувзам болча лоаттама ма1ан д1ахо кхоачаш а деш,бокъонца дизза кхета а дайташ болча лоаттамах къаьста лоаттам оал.Дукхаг1долча даькъе уж лоаттамаш деепричастех е причастех хьахул. Деепричастеца е причастеца цу хана кхыдола дешаш хила тарлу. Цу тайпарча баьржача лоаттамах деепричастни а причастни корчам оал : **Тхо городе кхоачаш латташ,** городера лампаш сийрдаяьлар.(баьржа къаьста лоаттам хана лоаттама лоарх1ам болаш ба. Къаьста лоаттам латташ хила тарлу шийца бувзам болча лоаттамал хьалха а т1ехьа а : К1рвенна, **б1арга т1а б1арг а оттабаь** ,сона б1арахьежар са новкъост.- **Б1арга т1а б1арг а оттабаь** ,сона б1арахьежар са новкъост. Къаьста лоаттам белгалбу д1аоалача хана ма1ана тохарца, интона-цеца,х1аьта д1аязбеча хана запятойца .

2) Упр № 215.1одеша,къаьста лоаттамаш белгал а доахаш,хьаязде,увттае езача (,) а увттаеш :Лоаман 1уйре хоза хул,1и санна г1етташ лаьттара дохк г1ерташ. и.д1.

3) Упр № 216.Шоашкара хьадага а ехе,къаьста лоаттамаш долаш 5-6 предл. д1аязъе.

4) Грам-ка бокъонех предл. маьженаш ца хула дашай разрядаш керда а йоахаш,тесташца болх бу.

5) Упр № 240 Хьаязде,х1аа,а яхача дешашта к1ал така а хьокхаш.

6) **Дошохьазилг** - а) аькха да, б) коара хьайба да , в) оалхазар да , г) га я . **– ( канарейка )**

VI 1омадаьр ч1оаг1дар .

VII Урока корта бар :

VIII Ц1аг1ара болх : § 33. Упр № 214

**52 – лаг1а урок.**

**Тема : Кхетаяйтара предложене маьженаш.**

**Лоарх1ам : кхетаяйтара предложене маьженех бола кхетам балар дешархошта; уж чоалханеча**

**предложенех къестае 1омабар дешархой; меттацара безам кхебар.**

**Урока никъ :**

I Кийчо ю ха.

II Ц1аг1ара болх тахкар :1.Упр № 214. 2.Тесташцара болх.

III.Харжара диктант ( предложене кертера маьженаш ,хьа а лехаш,д1аязъе ) Лаьттанга хьежар нах. Кара нийс мел еннача х1аманца ураг1а а пхораг1а а харшаш даха баьлар,уж цу сахьате хих 1айра. Т1ехьа нохараш дийза,шерч гучадаьлар.Дог1о бошабаьча наха цхьацца харш доаккхаш,лаьтта кхера-мах лорадора.Бакъда,х1анзале а тоъал зулам даьдар дог1о. ( И.Базоркин )

IV.Тохкамаш :1.с. : хьалхара предложении. 2.м.: бошабаьча ( наха ) . 3.ф.: баьлар.

V.Керда темацара болх :

1)Урока тема ювц (:§ 34 Моллаг1а предложене маьже,кертера а кертерза а ,хила тарлу шийца из кхетаяйташ дола дешаш долаш.

1. **Подлежащи:** Эггара хьалха космосе вахав Ю.Гагарин,**эрсе ( эрсе** яхача юхедулларо кхетадайт Гагарин эрсий къамах хилар ).

2.**Сказуеми :** Шорттига ду тата хозар,**болх бора** кердача моторо ( **болх бора** яхача шоллаг1ча сказуеме кхетадайт ду тата хозар яха сказуеми ).

3.**Кхоачам :** Бригадана эсала лаьтта кхаьчад,**лоабатаг1а лаьтта ( лоабатаг1а лаьтта** яхача юхедулларо кхетадайт эсала лаьтта яха кхоачам ).

4.**Къоастам :**Ч1оаг1а сийрда,**ц1е** бос бола даьри хоза хетт юврг1ана ( **ц1е** яхача къоастамо кхетабайт сийрда яха къоастам ) .

5. **Лоаттам :** а) Д1а саьнга,**аьрда оаг1орахьа,**даг1а ц1енош хьехархой да ( **аьрда оаг1орахьа**

Яхача меттига лоаттамо кхетабайт шийна хьалха латта саьнга яха меттига лоаттам ) ; б) Кастта, **к1ирандийнахьа,**тхо Москве долх ( **к1ирандийнахьа** яхача хана лоаттамо кхетабайт шийна хьалха латта каста яха хана лоаттам ) ; в) Беррига нах,**ц1и яьлча сана,**сихха хьувзар ( **ц1и яьлча сана**  яхача дара-куца лоаттамо кхетабайт шийна т1ехьа латта сихха яха дара-куца лоаттам ) .

Къамаьл деча хана кхетаяйташ йола предложене маьженаш д1аоал оаз ч1оаг1ъярца – интонацеца. Яздеча хана кхетаяйтара предложене маьженаш д1акъоастаю запятойца,цкъаза тиреца.

2) Уж масалаш д1аяздайт дешархошка шоай тетрадаш т1а.

3) Упр № 218. Доаг1ача сецара хьаракаш а увттадеш,т1ера хьаячзде : Уж**,лораш,**шийна хьат1абаьх-кача меттахьа ца йоалаш,ше 1охайнача мете, ювлаелча санна, яг1ар нана.**Айхха,**т1а ца йоаг1аш ни1 хийра йисача г1олла а кизга б1алг бехача мете пахашка герми елла долча корах а хийцца чуухар шелал. И.д1.

4) Х1анз хьаязде цу предложенешкара деррига алапаш зовне дола дешаш : уж,яг1ар,нана,г1олла, и.д1.

5) Ер стихотворени 1оеша,хьалаха кертера маьженаш,д1аязъе уж :

***Беркате да хьо , са лаьтта,***

***Хьа 1аламах б1арг бизац,***

***Дунен хозне енна лаьтта,***

***Хьа мах баь со воалалац.***

***Б1у ца къожош къахьийгачоа***

***1а камаьрша рузкъа лу,***

***Нана сана хье дийзачоа***

***Ираз долаш вахар лу !***

***Хьох со ваьлча ,укх дунен чу***

***Д1ахо кхы са оамал бац.***

***Ираз-беркат,1а ца делча,***

***Ц1аккха тхога кхоачаргдац….***

***« Лаьтта » А.Хамхоев***

6) Х1анз деррига къамаьла доакъош хьалаха цу стихотворене т1ара .

5) Оттама тохкам бе укх дешашта :д1ачуводар,1овужар,г1андилгаш,дешархой**. Хьаэц ер**

6) **Лилинг -** а) даар да, б) оалхазар да, в) зиза да . . **( лилинг - сирень )**

VI 1омадаьр ч1оаг1дар .

VII Урока корта бар :

VIII Ц1аг1ара болх : § 34. Упр № 217

**53 - г1а урок.**

**Тема : Тахкара диктант.**

**Лоах1ам : 1омадаьр мишта кхетадаьд а грамматика мел лакхъеннай а тахкар .**

**Урока никъ :**

I Кийчо ю ха.

II Урока темацара болх :

1) Деррига текст 1одеш. ( " Бийсан хозал " О. 214 )

**Хьакхаьчар бераша сатийса ахка.Каникулех хьахийцар беррига дешархой.Зурабацеи Г1апу-рацеи лоам вахар Энвер.Цига 1асилгашта отар дар де дезаш.Сарралца болх беш ваьллар из царца.Сарахьа пхор диаь даьлча,ц1ера юхе гулбелар берригаш а**

**Ч1оаг1а хоза яр бус лоамашка,къаьстта ц1ера юхе.Лоамий з1огалаш латтар гобаьккха го-нахьа.Царел а лакхаг1а 1аьржача сигала,хи т1а кхесса б1ег1инга кий санна,латтар ийже кхаь-чача бетта 1аькъа.Сатийна яр.Наггахьа гаьнна бов 1ахар е йоарх1ашта юкъе таташ дора цхьан х1амо.1алама хозал яйнаяц,ахкан бус лоамашка,ц1ера юхе цаваьг1ачоа ! Х1аьта а,сецца г1овт-та безандаь,дукха ца баг1аш 1обийшар новкъостий.Тхьовса ца луш,цхьацца уйлаш дагаухаш, гоннахьа латтача сатемага ладувг1аш, дукха иллар Энвер.Г1апур вар из 1урра сомаваьккхар. Бун чура араваьлар Энвер.Шийла яр . ( С. Чахкиев ) 120 дош.**

2) Цхьацца предложени д1аязъю.

3) Юха а деш деррига текст.

4) Т1адуллар : Текста юкъерча цхьантайпарча маьженашта к1ал така хьакха,

2.фонетически тохкам бе укх деша :1аьржа. 3.морф. :араваьлар.

III. Урока корта бар :

**54 – лаг1а урок.**

**Тема : Грамматика бокъонах предложене маьженех ца дувзалуш долча дешай разрядаш.**

**Лоарх1ам : грамматика бокъонах предложене маьженех ца дувзалуш долча дешаех ховр**

**кердадаккхар ; уж текста юкъера хьакъестае 1омабар ;1аламцара безам кхебар .**

**Гойтара г1ирс : тесташ,карточкаш,перфокарточкаш**

**Урока никъ :**

I Кийчо ю ха.

II Диктантий г1алаташцара болх.

III Гойтара диктант : Ший хозне а яхьаш,ера дошо гуйра.1алам б1арга хоадаллал хувцаденнад.Сомий бешамаш 1очусоттаяь латт 1ажаши,кхораши,кхыбола сомаши.Баьццара дувхар дошочунца хийцар гаьнашеи аренашеи.( О .71. Картоева А. " 1-4-чеи классашта лаьрх1а бола диктантийи изложенейи гуллам " )

IV.Тохкамаш :1.с.:Хьоастаденна 1аса шин 1аттах декхад. 2.м.:шин ( 1аттах ). 3.ф.:ера.

V.Урока темацара болх :

1) § 35 ювц. Предложенене юкъедоаладеш долча къамаьла кертерча доакъоех – ц1ердешаех,куцдешаех,хандешаех – предложене маьженаш ца хила йиш я.Масала: 1). Х1анз доаг1ача к1ирандийнахьа,**бераш,**вай хьунаг1а экскурсе г1оргда. 2) Бийсан юккъе,**ц1аьхха,**ерригача юртара лампаш яйра. Хьалхарча предложене чу  **бераш** яха ц1ердош из предложении шоаех латташ долча цхьанна а цхьанкхийттача дешашта чудаг1ац( предложене цхьанна а маьженца хаттарца дувза-луш дац ) ; из **т1адерзар да ,**цунах предложене маьже хилац. Шоллаг1ча предложене чу **ц1аьхха** яха-ча куцдешах а хилац предложене маьже : из а иштта предложене маьженашца хаттарашца дувзалуш дац,цудухьа цу предложене цхьанкхийттача дешашта чу а даг1ац.Из  **юкъедоаладаь дош да.**

Предложене маьженаш хулаш дац айдардешаш а : **1алаьлай !** Ма ч1оаг1а 1аьржа доаг1а из хий !

Предложене маьженаш хулаш дац б1арчча предложенеш сана лело йиш йолаш дола **х1аа, а**  яха дешаш а : **Х1аа !** Иштта хила а деза из-м ! **А !**Со раьза вац цу г1улакха !

Цу тайпара,грамматика бокъонах предложене маьженех ца дувзалуши предложене маьженех сецара хьаракашца хьакъестадеши долча дешай разрядаш ераш я : 1) **т1адерзар** ; 2) **юкъедоаладаь дешаш** ; 3) **айдардешаш** ; 4) **х1аа,а**  яха дешаш-предложенеш ; 5) **юкъейоалаяь предложенеш.**

2) Упр № 222. 1одеша,т1ера хьаязден,прекдложене маьженашца ца дувзалу дешаш белгал а доахаш :

**Ай,** шоршала б1ена чу мишта кхаьчай ер ? – хаьттар аз. **1алаьлай !** Ма хоза хул 1ай хьунаг1а ! и.д1.

3) Упр № 227. Хьалаха т1адерзараши царца дувзаденна дешаши.Белгалде сецара хьаракаш мича оттаде деза : Иштта вар-кх**,новкъост,**хьа мехкахо ! –аьлар цо 1овижа моттиг нийсъе волалуш. И.д1.

4) Упр № 230.( 1 – 4 ) 1одеша.Белгалдаккха юкъедоаладаь дешаш цхьанкхийттача дешашта юкъе чу ца доаг1илга ,хьаязде,юкъедоаладаьча дешашта к1ал така а хьокхаш : Цар боларга хьажача,хьагучох, саготача г1улакха болхар уж. И.д1.

5) Упр № 241 ( 1 – 2 ) 1одеша,хьалаха юкъейоалаяь предложенеш,т1ера хьаязде царна доаг1а сецара хьаракаш а увттадеш : Т1ох а цун дезал а ,кхы 1а яха къе беце а ( бакъдар аьлча дуккхачох хьагаш, кхоачам боацаш бахар).Хоза безаме била боахам бар царбар. И.д1.

6) Упр № 242 ( 9 – 10 ) Т1ера хьаязде,к1ал така хьакха **х1аа,а** яхача дешашта,теркалде царна т1ехьа увттадаь сецара хьаракаш : - Хьо раьза вий царца лагере ваха ? – **Х1аа !** Ч1оаг1а раьза ва. И.д1.

7) Упр № 245 (7 – 8 ) Т1ера хьаязде,к1ал така хьакха айдардешашта,хьаювца царна увттадаьча сецара хьаракий яздара бокъонаш :**-Жи ! Жи !** – аьлар Мусоста,из шийна гушше , - цун говр лацалаш сихаг1а ! -  **« Г1ог1-г1 »,** аьнна,деладелар коа мел хина адам. И.д1

8) " Хой шоана ? » - 1. **коч -** а) чухьен г1ирс ба, б) боахам ба, в) рузкъа да, в**) барзкъа да** ;

2.Хьужаре дешача мута1аламашта хьалхаг1а телаш хиннар :

а) совг1ат да, б) к1ада да, в) шекар да, г) **напаг1а да** .

9).Малаг1а дош да ши дешхьалхе т1акхетарца хьахиннар ?

а) можамаш б) йистхилац ***в) хьачуваьлар*** г) эг1азал

VI 1омадаьр ч1оаг1дар.

VII Урока корта бар :

VIII Ц1аг1ара болх : § 35 Упр № 221.

**55 - лаг1а урок.**

**Тема : Т1адерзар,даьржа т1адерзар.**

**Лоах1ам : т1адерзарах бола юкъара кхетам балар ; из нийса белгалде 1омабар дешархой ;**

**1аламцара безам кхебар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар : 1) Упр № 221 2) Ловзар : « Поацолг »

III.Тохкамаш :1.с.:Нани,к1еззига сало1аргдар аз. 2.м.:аз. 3.ф.:к1еззига.

IV.Керда темацара болх:

1) Урока тема ювц. § 36.Предложенена юкъе къамаьл шийна т1адерзаш вола саг е х1ама белгалдеча дешах е дешаех т1адерзар оал. Т1адерзар хул ц1ердешаех,цкъаза ло1амеча белгалдешаех**:1аь-ла**,хьаювца стихотворени. **Яьй ваг1ар ,** хьо ваг1е а,вай дукха-м гов.

Т1адерзар хила йиш я даржанзеи даьржаи. Нагахьа санна т1адерзарца из кхетадайташ бола къоас-там е цунца дувзаденна кхыдола дешаш хуле,цунах даьржа т1адерзар оал:**Дунен адамаш !** Оаш ма-шар лорабе ! Предложенена юхье е чакхйоалача латта т1адерзар ала йиш я шийна т1а ч1оагг1а ма-1ана тохар деш: **К1антий**! Цхьацца оасар мул баккха вай боккхийча наха хьалхара. Предложене юхье, юкъе, чакхйоалача латта т1адерзар ала йиш я шийна т1а ма1ана тохар доацаш: Х1ама дергдац **, Хьасан** , г1айг1а ма е 1а,сачул хьалхаг1а к1алт1атохаргья вай хьаяр. Йоазув деча хана т1адерзар предложене маьженех хьакъоастаду: 1.запятойца - нагахьа санна из йиш ай ца еш оале; 2. айдара хьаракаца –нагахьа санна из йиш айеш оале.

( Улга т1а язъяь я « Баркал ях аз шоана,кхалнах » яха Хамхоев А. язъяь стих.,дика дешача дешархо-чунга 1оешийт из,т1аккха т1адерзар юкъедола предложенеш хьа а лохаш,д1аязъяйт тетрадаш т1а

***Дег т1ара барка лях аз шоана , Анаюхе тов ц1ийенна***

***Боккха мах беш , мут1ахь волаш , Совг1ате ди сийрдадоалаш ,***

***Хьинре, кадай кулгаш дола , Шо къахьега арадаьлча***

***Тха хьамсара йижарий . Дог безаме тохалу .***

***Вахар тайна ,ирзах кхийна , Б1аьсти тоха зиза санна ,  
 Даькъе этта , мехка доалдеш , Дика оамал , беркат долаш***

***Наха нийсса бокъо йола , Ираз кхоллаш , вахар тоадеш ,***

***Тха хьамсара новкъостий . Шо дунен т1а дахаш да . …***

2) Упр № 226 Предложенеш хувца подлежащеех т1адерзар а хургдолаш,доаг1а сецара хьаракаш а увттадеш,д1аязъе :Кхоана малх хьоже,бераш,шо лувча хи т1а г1олаш.

3) Кхоллама диктант. Шоашкара дага а лаьце,д1аязъе 2 предложени т1адерзар предложенена юхье латташ, 2 - т1. юкъе латташ, 2 - чакхйоалача латташ .

4) **Була -** а) га я, б) оалхазар да, в) аькха да, г) коара хьайба да . **– ( зубр )**

5) Укх схемаех предложенеш оттае :

а) **[** . **]** б) **[**  . **]**

в) **[**  . **]** д) **[** ∆ : о , о , о . **] (** ∆  **– чудерзора дош да ,о - цхьан-тайпара маьженаш я . )**

Гаьннара б1аргаяйр Энвера даде бу.Ши ж1али духьалдедар цунна.Из вайза юхасайчар ж1алеш…..

V.1омадаьр ч1оаг1дар .

VI Урока корта бар :

VII Ц1аг1ара болх : § § 35-36. Упр № 225

**56 – лаг1а урок .**

**Тема : Т1адерзаре сецара хьаракаш.**

**Лоарх1ам : т1адерзарах 1омадаьр керда а даьккха,ч1оаг1дар;шоай къамаьла юкъе т1адерзараш**

**кхувла 1омабар дешархой; наьнацара безам кхебар.**

**Гойтара г1ирс ; тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 225. 2.Тесткшцара болх.

III.Гойтара диктант : Цхьа сахьат даьннача г1олла гучаваьлар Г1ойтамар.Цунна д1ат1ахьожжашехьа а Турса кхетадир г1улакх телха долга.Г1ойтамара дог деха кулг лостадир.

IV.Тохкамаш :1.с.:т1еххьарча предложенена. 2.м.: цхьа(сахьат ) . 3.ф.: телха.

V. Урока темацара болх :

1) Тесташца болх а беш,кердадоаккх т1адерзарах 1омадаьр.

2) Упр № 229. Укх дешаех т1адерзараш хургдолаш шоашкара д1аязъе ялх предложении : **Хьмсара доттаг1а !** Маца в1ашаг1кхетаргда вай ? **Дешархой!** Массаза а кийча хила урокашта ! **Мехка воаца хьаьша !** Фу сагото я хьога ?**Деза новкъостий !** Аз дег т1ара даькъала дувц шо укх ц1айца ! **Бераш,** х1анз вай дувцаргда машарах лаьца. **Дешархой,**лоам экскурсе даха безам бий шун ? и.д1.

3) Упр № 223. 1одеша.Т1ера хьаязде,доаг1ача сецара хьаракаш а увттадеш : **К1аьнк,**седкъий гой хьона,легаш лаьтта ? **Йи1иг,**седкъий гой хьона маьре долха ? и.д1

4) Цу предложенешта юкъера хьа а лахе,д1аязде деррига мукъаза алапаш зовне дола дешаш : гой,

Маьре,дарбан ,..и.д1.

5) Х1анз хьаязде деррига алапаш ч1оаг1а дола дешаш : хьона,долха,тхо, и.д1.

6) 1оеша ер стихотворении,хьалаха т1адерзар.Стихворене малаг1а г1ирс ба из ?

***- Ва, кхалсаг,алал,***

***Ц1аккха к1аьд ца луш сигала х1ана хьеж хьо ?***

***- Маьрша лелалба ,аьнна ,***

***Наьна ловца баьккха,***

***К1ай кхокхилг аз ткъамал баьккхаб.***

***Цу хана денз кхер со***

***Сигала шелал отар.***

***- Ва , кхалсаг , алал ,***

***Кхераш , лкергдилла сенга ладувг1 1а ?***

***Наьна ловца баьккха ,***

***Ворх1 лаьча аз ткъамал даьккхад :***

***Цу хана денз кхер со***

***Дуне т1а топ ялар.***

***М.Вышегуров « Ва,кхалсаг , алал »***

7) Цу стихотворене т1ара хьа а лахе,д1аязде деррига ц1ердешаш,т1аккха белгалъе цар грамматичес-ки белгалонаш : кхалсаг – кх.кл,цхь.т.,Ц1.д., 1 л. ; и.д1.

VI Урока корта бар :

VII Урока корта бар :

VIII.Ц1аг1ара болх : § § 35 - 36 . Упр № 228

**57 - лаг1а урок.**

**Тема : Юкъедоаладаь дешаш,царцара сецара хьаракаш.**

**Лоах1ам : юкъедоаладаьча дешаех бола кхетам балар дешархошта ; уж нийса белгалде 1ома-**

**бар дешархой ; меттацара безам кхебар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 228. 2.Тесткшцара болх.

III.Дешай диктант :аракхоссийта,бус1ехарг,воатт1аву,арза(я,я)-жалоба;арг1е-холмистая местность; сунт(да)-плотина;шийла,дезткъа,1урра-1ура,шушинг,эгийта,шортта,хьалувжа.

IV.Тохкамаш :1.с.:Халонех кхийрар диках кхийнавац. 2.м.:кхийрар. 3.ф.:яхь.

V.Кердача темацара болх :

1)Урока тема ювц. ( Юкъедоаладаьча дешаша хьахьокх къамаьл дечун ше д1аоалача уйланцара г1улакх : Кхоана малх хьожаргба. - Кхоана**,белггала** , малх хьожаргба. Хьалхарча предложене чу духхьала хоам бу кхоана малх хьожаргхиларах,цхьабакъда,из къамаьл дечун ший уйланцара г1у-

лакх ховш дац.Шоллаг1ча предложене чу из къамаьл дечун цун ший уйланцара г1улакх хьааьннад юкъедоаладаьча дешашца:белгала - тийша хилар ) Юкъедоаладаь дешаш хул: ц1ердешаш (ираза,доакъазалла);хандешаши цун формаши(хетарехь,хьахезачох,дувцачох,ховш да); куцдешаш (ц1аьхха,цкъарчоа,г1аьххьа),цхьанкхийтта дешаш(дувцилга йоацаш,боккъала аьлча,лоацца аьлча, ховш ма хиллара ) .

Юкъедоаладаь дешаш д1аоал къаьсттача интонацеца:йиш лаьг1ъеш , йиш сихъеш,ма1ана тохар доацаш. Юкъедоаладаь дешаш предложене маьженех д1акъоастаду запятойшца.

( Улга т1а язъяь я Муталиев Хь-Б. ер стих.,дика дешача дешархочунга 1оешийт из,т1аккха юкъедоа-ладаь дош юкъе йола предложении хьа а лахе,тетрадаш т1а хьат1аязъяйт из дешархошка ):

***Чухьежийта корах дог1ан гуйре ,***

***Кизгаш этт1ош д1ац1увзийта 1а –***

***Г1оза йоаг1а сона х1ара 1уйре ,***

***Даькъала бувцаш аз мел ловза г1а .***

***Деррига дуне деззал ба са безам ,***

***Дуне д1охдала д1айха доалл са дог .***

***Бакъда , из аз хьона сега к1ерам***

***Къаьстта сийрдаг1а , къаьстта***

**б1айхаг1а боаг .**

2) Упр № 232. 1одеша,синтаксически тохкам бе,белгалдаккха малаг1ча предложене чу да юкъедоа – ладаь дешаш . Хьаязде,юкъедоаладаьча дешашта к1ал така а хьокхаш : Из каьхат язде волавелча *, сона моттар* , и.д1.

3) Ер дешаш юкъедоаладаь дешаш а хургдолаш 4-6 предложени дага а лаьце,д1аязъе :ираза,лоацца аьлча, хьахезачох,ховш да,хетарехь.

4) **Турс** - а) га я, б) оалхазар да, в) аькха да, г) дувхар да .

5) Ховли-довзали : **Хьунаг1а вахаш хаьхо хул,**

**Дехкий цунах кхераш хул,**

**Ч1оаг1а ц1имхара да цун дов ,**

**Хьунаг1а лелаш хул из … ( бов ) – ( Аушев Мувса )**

6) Укх схемаех дешаш оттаде :

Тухлоатторгаш,хьаькъалца, т1аргимхо, наькъаш, трактористаш.

VI 1омадаь ч1оаг1дар.

VII Урока корта бар :

VIII Ц1аг1ара болх : § § 37 , Упр № 231. **( турс - небольшое дерево крепкой породы )**

**58 – лаг1а урок.**

**Тема : Юкъедоаладаьча дешай кертера лоарх1амаш.**

**Лоарх1ам : юкъедоаладаьча дешаех 1омадаьр керда а доаккхаш,ч1оаг1дар ; юкъедоаладаьча**

**дешай лоарх1амаш белгалде 1омабар дешархой ; меттацара безам кхебар.**

**Урока никъ :**

I Кийчо ю ха.

II Ц1аг1ара болх тахкар :1.Упр № 231. 2. § § 35-37 ювцийт дешархошка.

III.харжара диктант : Предложенешта юкъера хьа а лехаш,д1аязде укх тайпара в1ашаг1кхийтта дешаш :

Т1ом бикъбеннабарХьадис д1акхаьчача.Деникинцаша кхозлаг1а ю атака юхатоха кийчлуш бар г1ал-г1ай а Буро т1ара Сергос г1онна бахкийта т1ема училищера курсанташ а.Аре яьккха декъий дар да-даш.Цхьадола ц1енош даьг1ача к1оагаши,д1а-юха иха кагьенна ардакхаши,кирпишкаши мара,х1ама дацар.Дукха бар боабаь г1алг1ай а курсанташ а. ( Плиев М-С )

IV.Тохкамаш :1.с.:т1еххьарча предложенена. 2. м.: кагьенна ( ардакхаш )

V.Кердача темацара болх :

**1)** § 37 ( 2 ) Юкъедоаладаьча дешай кертера лоарх1амаш ераш да :1.Дувцачох **тешар е шеек хилар :**

**а) тешар – тешам боллаш,шеко йоацаш,бакъ долаш ; б) шеек хилар – хетарехь,хила мегачох, бакъдолчох. 2.**Дувцашдар дола **дега хетамаш : а) г1адвахар – ираза,вайна болча аьттона; б) ца-тоам хилар – доакъазалла,хьашт доацаш , в) цецвалар – тамаш йолаш,цецвоаккхаш ; г) лорава-лар – ц1аьхха сана,дагадоацаш,мишта хул ца ховш.** 3. Дувцашдар **хьангара доаг1а хьахьокхар : наха яхачох,сонна хетачох,1а лерх1ачох.** 4.**Уйлай бувзам : а) уйлай арг1а – цкъа-дале, шозла-г1а-дале,…,ишт.кх.д1.,юххера а ,долче,масала,цу тайпара ; б) уйлаш в1ашт1ехьаяхара никъ – вешта аьлча,бакъдар аьлча,долчча беса аьлча.** 5. Дувцачоа **ладувг1ачун уйла т1аерзаяр - ладувг1ёалахь,тешалахь,кхетий хьо,гой хьона .**

**2)** Упр № 236. Т1ера хьаязде,т1адамашта мета доаг1аш дола юкъедоаладаь дешаш а увттадеш,царна йоаг1ача запятой а оттаеш :Чехка йодача тха машина**.доакъазалла,** фу хилар ца ховш мотор сецар.

Сихха городе ваха араваьннача**,ираза,**машина а нийсъенна,чехка г1олга хилар са. и.д1.

3) Упр № 235 ( багаг1а ) Укх к1алхарча дешаех пайда а эцаш,юкъедоаладаь дешаш дола предложенеш хьае :**Сона хетачох,**кхоана ца воаг1аш 1ергвац из. И.д1.

7) Ловзар « Текхарг » - хьаэц

|  |  |  |
| --- | --- | --- |
| **л** | |  |
|  | **л** | |  |
|  |  | | **л** |  |
|  |  | |  | **л** |  |
|  |  | |  |  | **л** |
|  |  | |  |  |  | **л** |  |
|  |  | |  |  |  |  | **л** |
|  |  | |  |  |  | **л** |
|  |  | |  |  | **л** |
|  |  | |  | **л** |  |
|  |  | | **л** |  |
|  | **л** | |  |
| **л** | |  |

|  |  |  |
| --- | --- | --- |
| **л** | | а |
| **о** | **л** | | г |
| **п** | е | | **л** | а |
| **к** | и | | й | **л** | а |
| **ч1** | у | | г | **а** | **л** |
| **с** | е | | р | д | а | **л** | о |
| **й** | 1 | | о | в | х | а | **л** |
| **н** | у | | с | к | а | **л** |
| **ш** | е | | л | а | **л** |
| **з** | 1 | | ы | **л** | г |
| **къ** | у | | **л** | г |
| **у** | **л** | | х |
| **л** | | о |

VI 1омадаьр ч1оаг1дар ( тесташцара болх )

VII Урока корта бар :

VIII Ц1аг1ара болх : § § 23-33. Упр № 181.

**59 - лаг1а урок.**

**Тема : Юкъейоалаяь предложенеш,царцара сецара хьаракаш .**

**Лоах1ам : юкъейоалаяьча предложенех а Х1аа,а яхача дешаех-предложенех а бола кхетам**

**балар,уж нийса белгалъе а 1омабар дешархой;нравственни кхетам кхебар .**

**Гойтара г1ирс : табдица,тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 234. 2. § § 35-37 ювцийт дешархошка.

III.Кхоллама диктант : Укх дешаех цхьанкхийтта дешаш а деш,д1аязде :воалаве,гобаьккха, вурийт-тазлаг1а,г1ов-сибат,атаг1а-долина .(лор воалаве,гобаьккха латт, и.д1.

IV.Тохкамаш :1.с.:Бийса яьккхача хударо мотт 1омабаьб. 2.м.:1омабаьб. 3.ф.:яьккха.

V.Кердача темацара болх :

1)Таблицах пайда а эцаш,ювц урока тема. ( Юкъейоалаяь хила йиш я б1арчча предложенеш: Х1анз цига хий дуллаш боахкараша дер - **из вайна массанена а дика хов** - ч1оаг1а ппайдане г1улакх да. Йоазув деча хана юкъейоалаяь предложенеш хьакъоастаю е,запятойца,е тиреца,е къовларгашца.

2) Упр № 240.1одеша,хьаязде,к1ал така хьакха юкъедоаладаьча дешаштеи юкъейоалаяьча предло-женештеи :- Гой,шул з1амаг1а я шоана из, - аьлар Султана.Цхьа г1ог1 мара т1ера ца доаккхаш ( дулх йо1а дитадар нанас ) деррига дулх а сискал а пахашка т1орме чу а ехка араваьлар Зайпал.Эггара тхона дукхаг1а эшшача хана - мишта кхаьчар ца ховш - хьакхаьчар механик вола Борис а. и. д1.

3) Кхоллама болх) « Са юрт » яхача темах з1амига сочинении язъе,юкъедоаладаь дешаши, юкъейоа-лаяь предложенеши т1адерзараши юкъе а кхувлаш )

4) 1 – 2 дешархочунга 1оешийт шоай яздаьр .

5) Перфокарточкашцара болх.

6) **Чкъаьрийдуарг -** а) дувхар да, б) га я, в) кора хьайба да, г) оалхазар да . **– ( цапля )**

VI 1омадаьр ч1оаг1дар.

VII Урока корта бар :

VIII Ц1аг1ара болх : § § 38-39. Упр № 239.

**60 – лаг1а урок.**

**Тема : Х1аа,а яха дешаш – предложенеш.**

**Лоарх1ам : х1аа,а яхача дешаех-предложенеех бола кхетам балар дешархошта ;уж хьакъестае**

**1омабар дешархой ; меттацара безам кхебар.**

**Урока никъ :**

I Кийчо ю ха.

II Ц1аг1ара болх тахкар :1.Упр № 239. 2.Тесткшцара болх.

III.Дешай диктант : **бозбуъачал - ( да,да ) – фокусничество,колдовство,гипноз;** кийчча, ца воа-г1аш,цавоаг1ар,ца воаг1а, седкъа,йовсар,царгий. ( белгалдаьккха дош юкъе а долаш предложенеш оттае.

IV.Тохкамаш :1.с.Массанахьа т1ате1ар баьде бийса. ( И.Базоркин). 2.м.:бийса.

V.Кердача темацара болх :

1)Урока тема ювц. ( Юкъедоаладаьча дешаша хьахьокх къамаьл дечун ше д1аоалача уйланцара

1) § 39 ювц. ( Х1аа,а яха дешаш къамаьла юкъе цкъаза шоай ло1аме предложенеш санна леладеш хул: - Городе хиннавий хьо,Тархан? - **Х1аа**. Хиннав городе.

Нагахьа санна **х1аа,а** яхача дешашта т1ехьа цар ма1ан белгалдеш предложени хуле,йоазув деча хана царна т1ехьа е запятой е айдара хьарак оттаду : -Яздеш воал хьо? - **Х1аа ,** каьхат яздеш воал со. Тховсара соца воаг1ий хьо? - **А .** Тховсара ч1оаг1а г1улакх долаш ва со.

2) Упр № 243. Х1аа,а яхача дешашта-предложенешта т1ехьа доаг1а сецара хьаракаш а увттадеш, хьаязде :... "А, даац аз-м," - аьлар Марема. и.д1.

3) Цу предложенешкара хьалаха т1адерзараш.Мишта белгалдаьд уж теркалде.

4)Х1анз хьа а лахе,д1аязде деррига алапаш къора дола дешаш : тух,со,…

5) Ер стихотворении 1оеша,грамматика бокъонах предложене маьженех ца дувзалуш дола дешаш хьалаха,царна к1ал така а хьокхаш д1аязде,разрядаш белгал а еш :

***О , ма хозъергья хьо , Даьхе ,***

***Таханарча цхьан денно .***

***Масса х1ама деб хьа маьлхе ,***

***Къонгаш кхув хьа ,ломаш мо .***

***Хьайла даьшца лоам чу***

***кхийна ,***

***Акха бийца г1алг1ай мотт !***

***Эрсийчунца новкъа баьнна ,***

***Кара1аьма дынбакъ сана,***

***Назмах декаш ,цун дош отт.***

***Дикаг1чарех ба ца аьлча,***

***Ала дац хьох, г1алг1ай мотт .***

***Замо хьайна ткъамаш делча ,***

***Сона велар 1а Тембот….***

***Хь-Б. Муталиев « 1уйран стих »***

6) Х1анз цу стихотворене т1ара хьа а лахе,д1аязде деррига хандешаш,цар ханаши соттамаши белгал а деш : **хозъергья – йоаг1а ха,белгала сотам, и.д1.**

VI 1омадаьр ч1оаг1дар.

VII Урока корта бар :

VIII Ц1аг1ара болх : § 39 . Упр № 242

**61 - лаг1а урок.**

**Тема : Предложене чу айдардешаш-предложенеш**.

**Лоах1ам : айдардешаех а айдардешаех-предложенех а бола кхетам балар дешархошта ; уж**

**нийса язъе а белгалъе а 1омабар дешархой ; 1аламцара безам кхебар .**

**Гойтара г1ирс : таблица,тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 242. 2.Тесташцара болх.

III.Гойтара диктант :Дунен т1а эггара йоккхаг1а йола садоала х1ама хи чу яхаш я.Сувсакъ я цун ц1и...Сувсакъ форда аькха да.Феца доах цо са.

IV.Тохкамаш :1.с.: шоллаг1ча предложенена. 2.м.: форда (аькха). 3.ф. :яхаш.

V.Кердача темацара болх :

1)Таблицах пайда а эцаш,тема ювц. ( Айдардешаш оал къамаьл деча хана хьаоалаш йолча уйланца хулаш бола сина хоамаш хьахьокхаш долча дешаех.Айдардешаех предложене маьженаш хилац. Предложене чухь айдардешаш хьакъоастаду запятойшца,х1аьта,нагахьа санна,ч1оагг1ача ашарца уэ оалаш хуле,царна т1ехьа айдара хьарак оттаду **: Айя ,**гаций шоана хулаш латтар фуд? - **Аьъ !** -аьлар цо.-Еррал дег1 дола со хьайх латар-м кхерац хьо ? Айдардешаех ше къаьстта дакъа да оаз таръ-

еш оалараш :Хьазилгий **"ч1иркъ"** а ц1аг1а хьувзача к1оригий **"ц1арр"** а хьахазацар Хьусена. В1ашт1ехь-т1ехьа оала оаз тръеш дола айдардешаш юкъе такилг хьокхаш язду:"Ц1ир-ц1ир-ц1ир..." - илли доахаш доаг1а ц1ирц1ир.(синица)

2) Упр № 244. Хьаязде,хьадувца айдардешаш сецара хьаракашца мишта къоастаду :

- **Уффай !** -аьлар,доккха садаьккхар Насе.-Цо т1ом хьоабаьбецаре,са мар а ц1аг1а хургвар,тхо а укхаза доаг1аргдацар.(айдара хьаракаца д1акъоастаю) и.д1.

3) Упр № 246 Хьаязде,айдардешашта доагг1а сецара хьаракаш а увттадеш :К1антий я1 к1антий ! Шоана хетар-м сона а ма хетар. и.д1.

4) 7-ча предложенена юкъерча **корта** яхача деша омонимаш хургдолаш предложенеш оттае,х1анз ийслаг1ча предложене чурча деша **сихха антонимаш лаха,д1аязде уж**

4) Упр № 247. Кхоллама болх. Шоашкара дага а лаьце,пхи-ялх предложении язъе укх к1ал яздаь айдардешаш юкъе а долаш,царна доаг1а сецара хьаракаш а увттадеш : **Аьх1 !** Х1анз ер фуд ? **Оффой !** Ч1оаг1а лозавирий хьо ? и.д1.

5) **Хьармакх -** а) га я, б) зиза да, в) оалхазар да, г) аькха да .

VI 1омадаьр ч1оаг1дар .

VII Урока корта бар :

VIII Ц1аг1ара болх : § 40. Упр № 245. **( хьармакх - дикая роза - шиповник )**

**62- лаг1а урок.**

**Тема : 1омадаьр кердадаккхар.**

**Лоах1ам : грамматика бокъонех предложене маьженеж ца дувзалуш долча разрядах 1ома-**

**даьр кердадаккхар ; уж къестаде 1омабар дешархой ; нравственни кхетам балар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 245. 2.Ловзар " Поацолг ".

III.Дешай диктант :кхоачам,к1оанолг,к1омберх1а,лоалахо,болата-стальной,букъчкъаьра-мышцы спины.

IV.Тохкамаш :1.с.:Бийсан юккъе,ц1аьхха,ерригача юртара лампаш яйр. 2.м.:юртара (лампаш) .

3.ф. : еррига.

V.Урока темацара болх :

1)Тесташца болх а беш,кердадоаккх 1омадаьр .

2) Упр № 223. 1одеша,хьаязде,доаг1ача сецара хьаракаш а увттадеш :К1аьнк,седкъий гой хьона легаш лаьтта. и.д1.(т1адерзари цхьантайпара маьженаши кердайоах )

3) Упр 236. Хьаязде,т1адамашта метта доаг1а юкъедоаладаь дешаш а увттадеш :Чехка йодача

тха машина,**ц1аьхха**,фу хилар ца ховш,мотор сецар. и.д1.

4) Упр № 248 Хьаязде,доаг1а сецара хьаракаш а увттадеш,хьаала фу къамаьл оал цу тайпарча къамаьлах : - Ва г1алг1ай , мичара хьайоаг1а шун цхьоаг1о,ч1оаг1ал ?

- Кхераца вошал да тха. и.д1.(диалог )

5) **Фаьра хьазилг -** а) дувхар да, б) зиза да, в) оалхазар да **- ( жар-птица )**

VI 1омадаьр ч1оаг1дар.

VII Урока корта бар :

VIII Ц1аг1ара болх :§ § 35-40. Упр № 237.

**63 - лаг1а урок.**

**Тема : Тахкара диктант.**

**Лоах1ам : 1омадаьр мишта кхетадаьд а грамматика меллакхъеннай а тахкар.**

**Урока никъ :**

I Кийчо ю ха.

II Урока темацара болх :

1) Деррига текст 1одеш. ( " Шолжа-юртара Г1апур " О.213 )

**В1аший довзаргда вай.Са ц1и Г1арур я.Со вахаш ва г1алг1ай Шолжа-Юрта.Цунах из ц1и х1ана тиллай хой шоана?Тха юрта гаьна доаццаш дода Шолж яхаш хий.Цунна йистте улл из.Цудухьа, цкъа цхьан хана,эзар шу хьалха,тха юрт из яларе-м кхы ц1и тилла хила мегар цо.Тха юрт шаь-рача ара Шолжа йистте ше йилландаь,цунна дика хайнад цунах малаг1а ц1и тилла еза.Мичча хана,цкъа,со волча хьоашалг1а дахка деза шо.Аз аргда шуга со мишта лохаргва.Эггара хьалха Грозне йодача поезда т1аховша,т1аккха Буро т1а йодача автобуса т1а. Цул т1ехьаг1а циггачара т1аховшаргда шо Шолжа-Юрта йодача автобуса.Юрта хьакхаьчача со хоаттаргва оаш.Наха хьа-аргда шуга са ц1а малаг1а да.** ( А. Ведзижев. ) 121 дош

2) Цхьацца предложени язъеш,деррига текст д1аяздайт.

3) Юха а деш текст.

4) Т1адуллар :а)текста юкъера къаьста кертерза маьженаш йолча предложенена к1ал така хьакха ;

б) Кхоалаг1а предложени хьаязъе, т1аккха синтаксически тохкам бе

III.Урока корта бар :

**64 - лаг1а урок.**

**Тема : Ма дарра къамаьл.**

**Лоах1ам :ма дарра къамаьлах бола кхетам ч1оаг1бар,из шоай къамаьла юкъе кхувла 1омабар;**

**патриотически кхетам балар .**

**Гойтара г1ирс : таблица,тесташ,перфокарточкаш.**

**Урока никъ :**

I Кийчо ю ха.

II Диктантий г1алаташцара болх .

III.Тохкамаш :1.с.:Еттарах 1овдала саг хьаькъале хургвац. 2.м.:хургвац.3.ф.:еттарах.

IV.Керда темацара болх :

1)Урока тема ювц. ( Кхыча саго даьча тайпара е цо яздаьча тайпара хувца ца а хувцаш хьадоаладаьча къамаьлах ма дарра къамаьл оал. Ма дарра къамаьл долча предложенеца хила тарлу автора дешаш а. Ма дарра къамаьл долча предложене юкъе автора дешаш латташ хила тарлу: 1.Ма дарра къамаьла хьалха:Нане аьлар: "Фу даьд хьона ?" 2.Ма дарра къамаьла т1ехьа :"Фу даьд хьона?" - аьлар нане.

3.Ма дарра къамаьла юкъе :"Фу даьд хьона? - аьлар нане. -Матар ма вахавий хьо ."

2) Упр № 250 Хьаязъе,доаг1а сецара хьаракаш а увттадеш :"Школанна гаьна дий шун ц1а?" - хаьттар аз дешархочунга."Дац, - аьлар цо,- укхаза юххе да." и.д1.

3) Текста юкъера хьаязде деррига мукъаза алапаш лака т1ара дола дешаш:ц1а, .

4) **Хьарг1а -** а) аькха да, б) зиза да, в)оалхазар да, г) дувхар да . **– ( чёрный ворон )**

5) Ховли-довзали : **Дийнахьа сарралца йиза лелараш,бусса сахиллалца яьсса латтараш я…**

**( маьчеш ) – ( Х.1. )**

6) Укх схемаех дешаш оттаде :

Готахьазилгаш, м1арилгаш, мухбеттаргаш,к1аьнкага, д1ачувахачох, кхерамо.

VI 1омадаьр ч1оаг1дар ( тесташцара , перфокарточкашцара болх )

VII Урока корта бар :

VIII Ц1аг1ара болх : § 41.Упр № 249.

**65 – лаг1а урок.**

**Тема : Ма дарра къамаьл белгалдар .**

**Лоах1ам :ма дарра къамаьлах бола кхетам ч1оаг1бар,из шоай къамаьла юкъе кхувла 1омабар ;**

**нравственни кхетам балар .**

**Гойтара г1ирс : таблица,тесташ,перфокарточкаш.**

**Урока никъ :**

**I Кийчо ю ха.**

II Ц1аг1ара болх тахкар : 1. Упр № 249. 2.Тесташцара болх .

III.Тохкамаш :1.с.: Бийса яьккхача хударо мотт 1омабаьб. 2.м.:1омабаьб, 3.ф.:яьккхача

IV.Керда темацара болх :

1)Урока тема ювц. ( Ма дарра къамаьл **кавычкашкеи доккхача алапацеи язде де-за,миччахьа латте а .***Нагахьа санна автора дешаш ма дарра къамаьла хьалха латташ хилча,автора дешашта т1ехьа ши т1адам оттабе беза*: Лидас аьлар **: " Тахан пхиаш яха лаьрх1ад аз . "** Автора дешаш ма дарра къамаьла т1ехьа латташ хилча,ма дарра къамаьла т1ехьа запятойи тиреи оттае еза :**"Тахан пхиаш яха лаьрх1ад аз", -** аьлар Лидас. ...**"Со школе вода, -**  аьлар цо , - **сакъерда водац ."...**

2) Кхоллама диктант. Шоашкара дага а лаьце,д1аязъе шишша предл. автора дешаш ма дарра къамаь-ла хьалха,юкъе,юхье латташ .( 1 - 2 дешархочунга 1оешийт ше язъяь предложенеш )

3) Ер предложенеш д1аязъе,сецара хьаракаш увттадара бокъонаш хьа а ювцаш :"Дадена т1ехьавоа-г1ар хьо ? - йоахар цо Хьусена кертах кулг а хьекхаш .- К1ант ва." К1еззига д1ахо ваьлча,юха а хьежа, бий оагабир:"Ховргда хьона Са1ад хьаеча !""Ший ди довзаш хила веза саг", - аьлар цо ше-шийца оалаш санна."Ч1агарг мо луй, - йоахар Г1ойберда,корта а эгабеш. - Лув вай даьра ч1агарг мо-м" Амайг бехказвувла :"Со-м сийсара шуца воаг1аргволаш ма хиннаварий,даде вайтаваларе.""Ма дика кхийтар хьо тхона т1ава !" - йоахар г1адвахача Хьасана ."Цига х1ама деце фу лургда 1а сона ? - аьлар Соня яхачо . - Итт поатрон лургйий 1а ? ".

4) Цу предл. йоаг1аш йола схемаш оттае.

5) **Барс -** а) чхьаг1алкх б) була в) **ц1окълом** г) цахцал .

VI 1омадаьр ч1оаг1дар ( тесташцара,перфокарточкашцара болх )

VII Урока корта бар :

VIII Ц1аг1ара болх : § 41. дага а лаьце, 6 предложени язъе,ма дарра къамаьл юкъе а долаш .

**66 - лаг1а урок.**

**Тема : Ма дарра къамаьл эргача къамаьлага далар**.

**Лоах1ам : ма дарра къамаьл эргача къамаьлага даха 1омабар ; ма дара къамаьл нийса бел-**

**галде 1омабар дешархой ; меттацара безам кхебар .**

**Гойтара г1ирс : таблица,тесташ,карточкаш.**

**Урока никъ :**

I Кийчо ю ха.

II Ц1аг1ара болх тахкар :1.Шоаш язъяь предл. 1оеш 1 - 2 дешархочо.

2. § § 35 - 41 ювцийт де - ка ..

III.Кхоллама диктант :цхьанкхийтта дешаш оттаде укх дешашца :яккхийта,яьннай,яьтт1ай,1аббалца, 1ажаг1ъеннай,дарбал(ком,глыба),дарш-безрогое животное, даш-свинец.(к1еж яккхийта, хига яккхийта, сиха яккхийта;дийша яьннай,лийча яьннай, ; и. д1.

IV.Тохкамаш :1.с.:Къахьегама овлан т1ара ваьнна ва хьо. 2.м.:хьо. 3.ф. :ваьнна.

V.Кердача темацара болх :

1)Таблицах пайда а эцаш, урока тема ювцар.( Форма хийца а хийца,хьадоаладаьча кхыча къамаьлах эрга къамаьл оал.Эрга къамаьл дукхаг1йолча хана чоалхане предложене форма йолаш хул.Эрга къа-маьл хьахила йиш я тайп-тайпарча дешай новкъосталца: 1.Т1адерзара ц1ерметтдешашца. Нагахьа санна эргача къамаьла чудоаг1аш,ма1анга диллача кертерча предложене маьженех дувзалуш дола йовхьий е т1адерзара ц1ерметтдешаш хуле,эрга къамаьл хьадоаладе йиш я т1адерзара ц1ерметтде-шашца: Цо аьлар**,ше кхоана хьунаг1а вода**. 1а сога аьлар, **аз хьайга каьхат яздаьдац**. **Аьнна, яхаш** яхача хоттара дешашца :Шоайцига вола, **аьнна**, венавар из со волча.**Ше кастта дийша воал**,**яхаш**, язду цо сога.

Ма дарра къамаьл эргача къамаьлага даккха йиш я укх наькъашца: 1.Нагахьа санна ма дарра къа-маьл дувцара предложени хуле,из эргача къамаьлага доаккхача хана,цунах,шийца аьнна,яхаш яха хоттара дешаш дола т1атоха предложени хул :Вена хьачуваьннача бригадира аьлар:"Даха ха хиннай тхона."- Вена хьачуваьннача бригадира аьлар, **шоашта даха ха хиннай,аьнна**. Цо аьлар:"Цонашка дахача дукха комараш йиар оаха."-**Цонашка дахача дукха комараш йиар шоаш**, **яхаш**, дувцар цо.

2.Нагахьа санна ма дарра къамаьл т1адожара предло-жене форма хуле,из эргача къамаьлага доа-ккхача хана цунах,шийца аьнна,яхаш яха хоттара дешаш дола,т1атоха предложени хул,цул совг1а, т1адожора соттама форма чаккхенаш классий гойтамашца хувцалу: Директора кхайкадир:"Кхоана массавола дешархо школе вола."-Директора кхайкадир**,кхоана массавола дешархо школе воаг1ал-ва,аьнна**.

3.Нагахьа санна ма дарра къамаьл хаттара предложени хуле,из эргача къамаьлага доаккхача хана цунах,шийца хаттара дешаш мишта,мел,малаг1а ,и.кх. д1. дола,т1атоха предложени хул,цул совг1а, цунна аьнна, яхаш яха хоттара дешаш т1а а кхет :Аз цунга хаьттар: "Лагере малаг1ча автобусаца ваха веза?"-Аз цунга хаьттар , **лагере малаг1ча автобусаца ваха веза,аьнна**. 4.Нагахьа санна ма дарра къамаьл йовхьий ц1ерметтдешаш юкъедолаш хуле,из эргача къамаьлага доаккхача хана,уж ц1ерметдешаш т1адерзара ц1ерметтдешашка доал:"Со деша венав школе, - аьлар дешархочо, - ловза венавац."-Дешархочо аьлар , **ше школе деша венав**,**ловза венавац,аьнна**. Цхьабакъда, массадола ма дарра къамаьл хилац э.къ. даккха атта.Шийна чухь айдара дешаш дола ма дарра къамаьл эргача къамаьлага доаккхалуш хилац: "Ай, ... - ц1аьхха цхьа х1ама лотаелар Ленький кер чу.- Сацийта къамаьл: ...

2) Упр № 255 Хьаязде,к1ал така хьакха эргача къамаьла,цунцарча ц1ерметтдешаштеи,хаттара де-шаштеи :Тха ц1ен новкъоста аьлар, мукъача дийнахьа ше Орджоникидзе вахавар. Султана йоахар, шоашка сийсара хьаьший баьхкабар. и.д1.

3) Упр № 257. Хьаязде,ма дарра къамаьл э.къ. а доахаш :Самардийнахьа шоашка яздайтача диктанта т1а цхьаккха г1алат нийсденнадацар ший,йоахар Руслана. и.д1.

4) Алапаши оазаши цхьатарра дола дешаш хьаязде .

5) **Солсакхокха - а) даар да, б) оалхазар да, в) га я .** .  **( горлица )**

VI 1омадаьр ч1оаг1дар ( тесташцара,перфокарточкашцара болх ).

VII Урока корта бар :

VIII Ц1аг1ара болх : § § 42-43. Упр № 254.

**67 - лаг1а урок.**

**Тема : Шера 1омадаьр кердадаккхар.**

**Лоах1ам : ма дарра къамаьл,эрга къамаьл,цитаташ кердадаккхар,уж нийса язде 1омабар ;**

**наьнацара безам кхебар .**

**Гойтара г1ирс : тесташ,карточкаш,перфокарточкаш.**

**Урока никъ :**

I Кийчо ю ха.

II Ц1аг1ара болх тахкар :1.Упр № 251 - мишта яьй хьож. 2. § § 41 - 43 ювцийт.

III.Гойтара диктант : Б1аьсти яьннай,денош д1аьхденнад,малх б1айхаг1а хьеж.Хьунаш а аренаш а сийнъеннай.Бешамаш хозача дувхарца кийчъеннай.

IV. Тохкамаш :1.с. : т1еххьара предложени. 2.м.:. хозача ( дувхарца ). 3.ф.: яьннай.

V. Урока темацара болх :

1)Ер предложенеш д1аязъе,доаг1а сецара хьаракаш а увттадеш : Са дукхаяхарг хьа дади укх бирсача т1ем т1а ве ма вийнав йоахар цо йи1ига кертах кулг а хьекхаш елха а ч1ехкаш Волга яхача хи т1а уллача городе къаьстав из дуненах Г1адъяхача йи1игех цхьанне аьлар Хьадувла тиках ловз вай Т1аккха тараз а ахча а мичад йоахар вокхо Мегаьд аьлар цо сона 1алаьмате дика хет хьо деша йодаш а 1а говзал 1омаергйолаш а Идрис хьо ма ч1оаг1а уйлане вахав фу хиннад хьона аьнна хьа-

т1аера Маликат

2)Дага а лаьце,д1аязъе 2 предложени ма дарра къамаьл автора дешашта т1ехьа долаш, 2- ма дарра къамаьл автора дешашта хьалха долаш, 2 - автора дешаш ма дарра къамаьла юкъе долаш

3) Упр № 256.Хьаязде эргача къамаьлашта к1ал така а хьокхаш : Малх мо сийрдача куцах,сийдолча, хозача хабарах,к1оаргача хьаькъалах довз вайна багахбувцама дош, яхаш, дувцар 1илманхочо. и. д1.

4) Цу юкъера хьаязде т1адерзар дола предложени, хьаювца § § 36 - 44

5) Х1анз цу текста юкъера хьаязде алапаши оазаши цхьатарра доаца дешаш :яхаш: [йахаж ], и.д1.

6) **Алкхашк -** а) аькха да, б) даар да, в) оалхазар да, г) га я .  **( алкхашк - скворец )**

7) Кхоллама диктант. Диалог оттае укх темаех : " Тика т1а " , " Библиотеке ".

VI 1омадаьр ч1оаг1дар ( тесташцара , перфокарточкашцара болх )

VII Урока корта бар :

VIII Ц1аг1ара болх: § § 41-43. Упр № 260.

**68 - лаг1а урок**

**Тема : Тахкара диктант.**

**Лоарх1ам : шера 1омадаьр мишта кхетадаьд а грамматика мел лакхъеннай а тахкар .**

**Урока никъ :**

I. Кийчо ю ха .

II.Урока темацара болх :

1) Деррига текст 1одеш.( " Г1уража Суламбик " хьажа " Диктантийи изложенейи гуллам " О. 229 - 230 )

**Г1уража Суламбик ч1оаг1а майра,доккха денал долаш саг хиннав.Николай паччахьа 1аьдала духьал хиннав из.Наха везаш,наха лоарх1аш къонах вар Г1уража Суламбик.Суламбик 1аьдала каравахар,Соаг1апча Вербицке эскар лаьттача хана.Из эскар 1аьдала духьала бола эбарг баьн-на лела нах лувцаш, топаш етташ боабеш дар.Суламбик хьава,яхаш,Соаг1апчарча наха ч1оаг1а низаш дора Вербицке.Ший са бахьан наха низаш ца дайта лаьрх1ар Суламбика.**

**Дохк а латташ,шийла 1уйре яр.Шоттига корах п1елг а теха,цу эскара командир Серебряков хьаараваьккхар Суламбика.Ше малав укхо д1ахайтача,кхеравенна юхьа т1ара бос д1абаха хин-набар Серебрякова. Нагахьа санна,хьал ца а оллаш, топаш тоха суд шийна йой,ше караваха лаьрх1алга д1ахайтар Суламбика.Т1аккха итт дийнахьа мехкаца 1адика ювцаш лийлар из. Мас-санена къинт1ера а ваьнна, уж шийна къинт1ера а баьха,Буро т1а 1аьдала д1акаравахар из.**

**( А.Танкиев ) 132 дош.**

2) Цхьацца предложени язъеш,деррига текст д1аяздайт.

3) Юха а деш деррига текст.

4)Т1адуллар : а) шоллаг1ча предложенена синт. тохкам бе ; б )морф. тохкам бе укх деша : шийла ;

в) фонет. тохкам бе :етташ.

III Урока корта бар :

III.Кхоллама диктант : ( цхьанкхийтта дешаш а деш,д1аязде ер дешаш :совг1ат,сурт-сибат,такилг,тайп-тайпара,тишъеннай,тоъал,тховсара,т1адувха,т1ехбеттам,воатагар-крокодил

IV.Тохкамаш :1.с.:Массанега салам деннад цо,ше хьат1аотташе. 2.ф.:деннад.

3.оттама тохкам бе :т1ехбеттам,такилг,т1адувха,тайп-тайпара.

2) Ер предложенеш д1аязъе,къаьста кертерза маьженаш белгал а еш :Сайга боккхаг1чар аьннар мара дац,аз хьога аьннар. Оаш хьабаь болх-м бац,шоашта шо ловзар мара. 1аьрждакха га,сетта гоам а ен-на, новкъа йижай. Майдангахьа юхавийрзача б1аргавайр сона Максим Максимыч.Х1анз аз белгалъяь-чарел совг1а,кхы х1ама хьаийцанзар Аюбас.

4) Таьрахьдешаех 1омадаьр кердадаккхар. (тесташца ,перфокарточкашца болх а беш ).

5) Укх таьрахьдешаех еррига а таьрахьдешай разрядаш хьае,д1аязде уж : 2, 63, 4. (шиъ,ши къоалам - массали таьр.;шоллаг1а,шоллаг1бар-арг1ан таьр.;шаккхе-гулдара; шишша-декъара ; и.д1.

6) **Ц1е хьазилг -** а) оалхазар да, б) зиза да, в) дувхар да . .  **( шоршал-дрозд певчий );**

**( клёст )**

III. Дешай диктант:улх-соты;чуг1аьр-созвездие;1олувза,воаг1-воаг1ар,догдохилга,баппа-одуван-чик,дарш(да)-безрогая скотина;уринга-полосатый,цамагар,ца1омадаьр,ца 1омаду.

IV. Тохкамаш :1с. :Халонех кхийрар диках кхийнавац. 2.м. :халонех. 3.оттама тохкам бе :кхийрар, 1олувза.

5) **Хьаг1 -** а) аькха да, б) оалхазар да, в) даар да, г) коара хьайба да . . **( тур )**

6) Кхоллама диктант. ( дага а лаьце,д1аязъе 2 предложени чудерзора дешаш цхьантайпарча маьже-нашта хьалха долаш, 2 - т1ехьа хургдолаш .

III Дешай диктант :дуъэсти-кизил,калам-фраза,камаьрша-щедрый,келако-тбилисец,дувца,д1ада-

ккха, зоахалол,кагьеннай,кеса-1.рыжий, 2.седой, 3.безбородый.

IV Тохкамаш :1.с.:Лоамашкара 1одоаг1а Тирк,Г1алми,Эса. 2.м.:Г1алми. 3.фонет.: ябакх.

4.оттама :1одоаг1а.

7) Кхоллама диктант.(Шоашкара дага а лаьце,д1аязъе кхоъ дувцареи, 3 -хаттареи, 3 - айдареи предложенеш. ) -1оешийт язъяь предложенеш. **хьаэц**

8) **Моаш -** а) зиза да, б) аькха да, в) га я, г) оалхазар да . ..  **( куропатка )**

III.Кхоллама диктант : ( цхьанкхийтта дешаш а деш,д1аязде ер дешаш :совг1ат,сурт-сибат,такилг,тайп-тайпара,тишъеннай,тоъал,тховсара,т1адувха,т1ехбеттам,воатагар-крокодил

IV.Тохкамаш :1.с.:Массанега салам деннад цо,ше хьат1аотташе. 2.ф.:деннад.

3.оттама тохкам бе :т1ехбеттам,такилг,т1адувха,тайп-тайпара.

2) Ер предложенеш д1аязъе,къаьста кертерза маьженаш белгал а еш :Сайга боккхаг1чар аьннар мара дац,аз хьога аьннар. Оаш хьабаь болх-м бац,шоашта шо ловзар мара. 1аьрждакха га,сетта гоам а ен-на, новкъа йижай. Майдангахьа юхавийрзача б1аргавайр сона Максим Максимыч.Х1анз аз белгалъяь-чарел совг1а,кхы х1ама хьаийцанзар Аюбас.

4) Таьрахьдешаех 1омадаьр кердадаккхар. (тесташца ,перфокарточкашца болх а беш ).

5) Укх таьрахьдешаех еррига а таьрахьдешай разрядаш хьае,д1аязде уж : 2, 63, 4. (шиъ,ши къоалам - массали таьр.;шоллаг1а,шоллаг1бар-арг1ан таьр.;шаккхе-гулдара; шишша-декъара ; и.д1.

6) **Ц1е хьазилг -** а) оалхазар да, б) зиза да, в) дувхар да . .  **( шоршал-дрозд певчий );**

**( клёст )**

III. Дешай диктант:улх-соты;чуг1аьр-созвездие;1олувза,воаг1-воаг1ар,догдохилга,баппа-одуван-чик,дарш(да)-безрогая скотина;уринга-полосатый,цамагар,ца1омадаьр,ца 1омаду.

IV. Тохкамаш :1с. :Халонех кхийрар диках кхийнавац. 2.м. :халонех. 3.оттама тохкам бе :кхийрар, 1олувза.

5) **Хьаг1 -** а) аькха да, б) оалхазар да, в) даар да, г) коара хьайба да . . **( тур )**

6) Кхоллама диктант. ( дага а лаьце,д1аязъе 2 предложени чудерзора дешаш цхьантайпарча маьже-нашта хьалха долаш, 2 - т1ехьа хургдолаш .

III Дешай диктант :дуъэсти-кизил,калам-фраза,камаьрша-щедрый,келако-тбилисец,дувца,д1ада-

ккха, зоахалол,кагьеннай,кеса-1.рыжий, 2.седой, 3.безбородый.

IV Тохкамаш :1.с.:Лоамашкара 1одоаг1а Тирк,Г1алми,Эса. 2.м.:Г1алми. 3.фонет.: ябакх.

4.оттама :1одоаг1а.

7) Кхоллама диктант.(Шоашкара дага а лаьце,д1аязъе кхоъ дувцареи, 3 -хаттареи, 3 - айдареи предложенеш. ) -1оешийт язъяь предложенеш.

8) **Моаш -** а) зиза да, б) аькха да, в) га я, г) оалхазар да . ..  **( куропатка )**

III.Дешай диктант :цхьоаг1о,хьалъэца,гойтам-показатель;цул т1ехьаг1а,хьат1аяздайта,ц1ацкъам,

ц1е-к1ай,г1аг1-кольчуга.

IV.Тохкамаш :1.с.:Хьунаг1а экскурсе бахараш,хетарехь,укх сахьате ц1акхоачаргба.

2.м. :ц1акхоачаргба. 3.ф. :хетарехь.

2)Ер предложенеш д1аязъе,къаьста кертерза маьженаш белгал а еш : Укх маьхка мел дола дувнаш цо тийлача мара,Мувса а венавацар из йолча.Гостинице,ши-кхо ди хьалха яьсса лаьттача,х1анз цхьаь-ца1 д1алацанза моттиг яцар.Циггача юха ший аьрдехьара мекх хьувзаде волавелар из,корта 1очу а элла,цхьан х1аман уйла е хайра. Ший болх наьхачул т1ехдика хилийта г1ерташ,ч1оаг1а ший балха уйла ю Ахьмада.

4) Укх хандешаех причастеши деепричастеши хьа а еш,д1аязъе : 1овижав,ешийт,д1ачувода . (1ови-жа,1овужа,1овужаргвола-ло1амза причасти,1овижар,1овужар,1овужаргвар-ло1аме причасти; 1овижа, 1овужаш,1овужаргволаш-деепричасти ; и.д1.

**69 - г1а урок.**

**Тема : !омадаьр кердадаккхар.**

**Лоах1ам : 1омадаьр мишта кхетадаьд а грамматика мел лакхъеннай а тахкар.**

**Урока никъ :**

I Кийчо ю ха.

II Урока темацара болх:

1) Деррига текст довзийт. ( " Мосар " О 211.)

**Лакхача шув йисте латт мосар.Акха газа я из.Ц1аг1а лелаеш йолча гаьзарашта тара да цун куц.Цхьабакъда,му1аш нийсса ураг1а а яха,кхоачалуччара лоацца 1очухьайза я.Кхерам боа-цаш,тоссалийя берда т1а а берда к1ал а эккх из.Цкъаза,мух мо,масса яде, мича яхар ца ховш, яйя д1айоал.Т1аккха,б1арга ц1ацкъам тохалехьа,в1алла дагадоацача гучаэккх.Баргаш ира да цун.Дег1 кадай да.Хийла борз,мосар лаца елча,т1ехьа ца кхувш юс.**

**Мосараш шелалах а й1овхалах а кхерац . Шера цкъа б1ийгаш ю цар . Ца1 , наггахьа - шиъ.**

**Б1ийг, яьй а алалехьа,биъ кога т1а отт.Цу хана дас-бодж-мосаро лораю уж.К1еззига йоккха хилча,шоашта а дика ховш хул уж лорале.**

**( Патиев Султан ) 110** дош.

2) Цхьацца предложени язъеш,деррига текст д1аязду.

3) Юха а деш деррига текст.

4) Т1адуллар :а)синт. тахка шоллаг1ча абзаца хьалхара предложени. 2.м.:акха(газа). 3.ф. :лелаеш.

III. Урока корта бар :

**70 - г1а урок.**

**Тема : !омадаьр кердадаккхар.**

**Лоах1ам : 1омадаьр мишта кхетадаьд а грамматика мел лакхъеннай а тахкар.**

**Урока никъ :**

I Кийчо ю ха.

II Урока темацара болх:

1. Деррига текст довзийт. ( " Мосар " О 211.)
2. **Б1ийг, яьй а алалехьа,биъ кога т1а отт.Цу хана дас-бодж-мосаро лораю уж.К1еззига йоккха хилча,шоашта а дика ховш хул уж лорале.**
3. **( Патиев Султан ) 110** дош.
4. 2) Цхьацца предложени язъеш,деррига текст д1аязду.
5. 3) Юха а деш деррига текст.
6. 4) Т1адуллар :а)синт. тахка шоллаг1ча абзаца хьалхара предложени. 2.м.:акха(газа). 3.ф. :лелаеш.
7. III. Урока корта бар :